
BODY GUARD 


I 


Aparent, Jake Devlin n-avea deloc aspectul unui bodyguard. 

Intrigatà, Sabrina McAllaster verifică din nou adresa mâzgălită pe dosul 
unei carti vechi de vizità. Se înselase oare? Nu, nu era vorba de nicio 
greseala! 

Privirea ochilor castanii se fixă din nou asupra bărbatului aşezat turceste, 
care trona în mijlocul unui grup numeros de copii aşezaţi ordonat pe saltele 
de gimnastică, într-o sală separată de hol prin geamuri mari. După spusele 
unei doamne pe care tocmai o întrebase, era vorba chiar de Jake Devlin. 

În faţa lui, vreo doisprezece copii de şase-şapte ani, îmbrăcaţi în alb ca 
nişte judocani, îl mâncau literalmente din ochi. După anunţurile afişate la 
poartă, micii drăcuşori practicau sub conducerea lui Jake Devlin un sport cu 
nume bizar de care Sabrina nu auzise niciodată. Totuşi, meseria de 
documentaristă şi neobosita ei curiozitate o împinseseră să se intereseze de 
subiectele cele mai diverse şi câteodată chiar năstruşnice. 

— De necrezut! E prima oară în săptămâna asta când micuțul meu Blake 
e cuminte. De obicei, ai jura că e un pachet de nervi! Of! dacă aş cunoaşte 
metoda acestui Jake Devlin, şopti una din mămicile care o înconjurau pe 
Sabrina. 

Amuzată, Sabrina îi aruncă o privire întrebătoare fermecătoarei femei 
care, ca şi ea, aştepta răbdătoare în hol. 

— Copiii par foarte atenţi! spuse ea încet. 

— Oh! Poate vreţi să spuneţi că-i sorb cuvintele de pe buze. Nu-mi cred 
ochilor! Dacă şi-ar asculta aşa părinţii şi profesorii, ar fi o adevărată 
minune. 

— Dar ce-i învaţă... exact? întrebă Sabrina. 

— Habar n-am! Blake mi-a mărturisit că Jake Devlin îi învaţă să-şi 
stăpânească forţele fizice şi spirituale. Mă îndoiesc că Blake e capabil să-mi 
furnizeze nişte explicaţii mai precise, dar ce contează! Rezultatul este cel pe 
care-l vedeţi, aceste lecţii sunt deci folositoare. 


— Nu vă temeti că va profita de forţa lui ca să-i ia la bătaie pe colegii de 
clasă? 

La această remarcă, mama lui Blake surâse şi exclamă: 

— Oh! nu! Cel puţin aşa sper şi... până în prezent nimeni nu mi-a dat 
încă telefon să se plângă de băiatul meu. Şi apoi am convingerea că Blake 
va şti să aleagă partea bună a acestui curs. 

O altă tânără femeie interveni în discuţie, aruncând chiar o poantă. 

— Fiica mea urmează şi ea aceste lecţii, iar fiul meu John aparţine grupei 
de avansați, dar n-a avut niciodată nici cea mai mică problemă. John ştie 
acum ca poate ţine piept tuturor băieţilor de la el din şcoală şi, sigur de asta, 
nu încearcă să se fălească demonstrând-o! 

Descumpănită, Sabrina studie plină de interes pe frumoasa roşcată care se 
băgase în vorbă. În mod evident, exprima opinia tuturor mamelor prezente, 
căci fiecare din ele părea că-i împărtăşeşte punctul de vedere. 

— Nu-mi imaginam că domnul Devlin se ocupă şi de copii, remarcă 
Sabrina cu o voce timidă. 

Faptul că un bodyguard profesionist putea fi înconjurat de copii şi 
adolescenţi îi părea bizar şi chiar nepotrivit. 

— De ce nu? De altfel, refuză adulţii. 

— Eu as înnebuni dacă mi-aş petrece toată ziua cu drăcuşorii ăştia! 
Probabil că poseda un magnetism deosebit! exclamă cea de a patra mămică. 

— Cel mai extraordinar lucru e faptul că nu ridică niciodată tonul! 
adăugă cineva. Jonathan vine aici de trei luni şi nu l-am auzit niciodată pe 
Jake Devlin certând pe cineva. În timpul cursurilor domneşte totuşi o 
disciplină exemplară. 

Ca pentru a sublinia justetea celor spuse, toate femeile aprobară tăcute 
din cap. Perplexă, Sabrina îndrăzni să lanseze o nouă sugestie. 

— Poate se tem de el? 

Un hohot de râs general constitui răspunsul. 

— Oh! nu! Aşteptaţi sfârşitul orei şi vă veţi convinge singură! 

Exact în acel moment, Jake Devlin bătu din palme şi douăsprezece 
siluete subtirele se ridicară la unison. Fascinată, Sabrina văzu cum grupul 
de copii îşi salută respectuos profesorul care le răspunse cu politeţe. 

Apoi se răspândiră într-o înghesuială de nedescris şi Sabrina nu-şi putu 
împiedica un zâmbet în faţa acestei veselii zgomotoase a elevilor. Câţiva 
fugiră spre mamele lor, în timp ce alţii nu-l părăseau pe Jake Devlin. Unul îi 
povestea aventurile unui greiere verde pe care-l găsise în ajun pe marginea 


unui iaz, un altul se agata de mâna lui ca un înecat, iar un al treilea dansa 
frenetic în jurul lui. Fiecăruia, Jake Devlin îi acorda aceeaşi atenţie şi 
amabilitate. 

Jake aborda o ţinută simplă: nişte blugi prespalati şi o cămaşă neagră care 
lăsa să se ghicească un corp suplu cu muşchii lungi şi puternici. 

Sabrina îl observa cu atenţie pe acest bărbat surprinzător pe care mama ei 
i-l impusese. Părea cam de treizeci şi cinci de ani şi, în mod vizibil, nu avea 
nimic comun cu acei bodyguarzi cu umeri de luptător care înconjoară în 
mod obişnuit pe mai marii lumii. Sabrina se simţea în mod cert uşurată că 
nu are de-a face cu una din aceste gorile, dar cum nu avea nici un fel de 
experienţă în domeniu, se întreba neliniştită dacă ar fi avut de câştigat 
angajându-l! Fără îndoială, un tip numai bicepşi şi înarmat până în dinţi n-ar 
fi fost o companie agreabilă, dar, cel puţin, un asemenea individ ar fi fost 
uşor de manevrat! În timp ce, cu Jake Devlin nu era deloc sigură de asta... 

...Avea nişte ochi... mari şi cenusii care o priveau cu o răceală de gheaţă, 
ca şi cum Jake Devlin încerca să răspundă cu ostilitate interesului pe care i-l 
purta Sabrina; ochii mari, cenuşii cu profunzimi nebănuite... În mod 
categoric Jake Devlin nu era o fiinţă simplă. 

Inteligent, prudent şi... poate periculos, gândi ea fulgerată de o idee. 
Doamne! În ce viespar se aventura? De ce mama ei o împingea într-o 
asemenea cursă? 

Ca şi cum îi ghicea gândurile şi spaimele, Jake Devlin îşi opri privirile 
asupra ei. Mult timp o tinu sub focul ochilor cenuşii şi severi, examinând-o 
cu atenţie, fără urma de îngaduintaà. Din fericire, asemenea unui pisoi care 
se linguşeşte pe lângă un leu, un puşti îi atrase atenţia. 

Imediat, expresia înghetata se şterse ca prin farmec. Înmărmurită, Sabrina 
remarcă licărul de tandrete amuzată care-i lumina ochii, surâsul indulgent 
care-i îndulcea linia fermă a buzelor pline şi senzuale. 

Se aplecă spre copil şi o undă de lumină aurie îl învălui, subliniind 
reflexele părului castaniu, tăiat scurt. 

Totuşi, când îşi îndreptă privirea spre mamele care aşteptau răbdătoare la 
intrare, orice urmă de familiaritate dispăru de pe chipul lui. Jake Devlin nu 
căuta nici prietenie nici altfel de legături, gândi Sabrina, privindu-l cum se 
întreţine cu câteva din persoanele prezente. 

În sfârşit, când toată lumea plecase. Jake Devlin catadicsi să-i adreseze şi 
Sabrinei cuvântul. 


— N-a mai rămas niciun copil. Presupun că pe mine mă aşteptaţi. Mă 
înşel oare? spuse el cu o voce caldă şi puţin răguşită, cu inflexiuni ciudat de 
tulburătoare. 

— Mă numesc Sabrina McAllaster. Cred că vizita mea v-a fost anunţată, 
răspunse ea întinzându-i mâna. 

Deloc surprins, el aprobă şi-i cuprinse degetele fine, spre marea uimire a 
Sabrinei, care avu impresia că un pumn de fier îi strivise mâna. 

Se degajă şi-i aruncă furioasă: 

— Nu vă cerusem o demonstraţie a talentelor dumneavoastră, domnule 
Devlin! 

Remarca Sabrinei nu păru să-l mire. 

— Departe de mine un asemenea gând, domnişoară McAllaster. Doream 
doar să mă arăt curtenitor. V-am făcut vreun rău? se interesă el pe un ton 
inocent. 

— Nu vă nelinistiti, am o cremă bună si o s-o folosesc imediat ce ajung 
acasă. 

— V-aţi supărat? 

— Să zicem că nu apreciez acest gen de politeţe! Ştiţi bine ce putere 
aveţi! V-am văzut lucrând cu copiii; niciunul dintre ei n-a părut să sufere 
când i-ati strâns mâna, replică ea. 

Zărind un fotoliu, Sabrina se aşeză şi Jake Devlin se instală imediat în 
faţa ei. 

— Ei mă iubesc; în schimb, am sentimentul că nu încercaţi nici cea mai 
mică simpatie la adresa mea. 

Surprinsă de această remarcă directă, Sabrina îl privi o clipă. Unde naiba 
vroia să ajungă? 

— Sunt dezolată dacă credeţi că nu vă admir la fel ca elevii 
dumneavoastră, dar e prima oară când am de a face un bodyguard. Vă rog 
să mă scuzaţi dacă n-am respectat eticheta. Acum, aş prefera să revenim la 
subiect, domnule Devlin; sunt cam grăbită. 

— Dacă v-am făcut vreun rău, regret nespus, răspunse el, examinandu-i 
mâna. 

— Chiar aşa? 

În mod curios, Sabrina nu mai simţea nicio durere şi avea impresia 
agasantă că Jake Devlin ştia asta. 

— Da, sincer. De obicei nu fac asemenea copilării, dar păreaţi atât de 
contrariată de întâlnirea noastră încât n-am putut rezista tentatiei de a vă 


arăta cât de nesuferit pot fi uneori. Nu se va mai întâmpla, vă asigur. 

— Sper. Şi acum să trecem la afaceri, vă rog, răspunse ea sec. 

Jake Devlin zâmbi, părea că vrea să câştige timp. Frumoasa lui privire 
cenuşie şi impenetrabilă întârzie pe chipul, pe surâsul ei, cercetând-o. 

Putin enervatà, se făcu că nu bagă de seamă insistența ochilor 
inchizitoriali. Manifestând o severitate excesivă în privinţa propriului său 
fizic, Sabrina avea tendinţa să-şi găsească mai multe defecte decât calităţi, 
de aceea interesul domnului Devlin o deranja. 

Era nemulțumită mai ales de faptul că era mică de statură, ceea ce îi 
dădea o aparenţă de fragilitate în timp ce se simţea în mod invariabil atrasă 
de bărbaţii înalţi. 

Totuşi era armonios proportionatà şi ţinuta clasică îi sublinia de minune 
formele perfecte. Într-un acces de bravadă, îmbrăcase nişte blugi negri, 
mulati pe trup şi strânşi pe glezne, care se potriveau perfect cu cizmulitele 
din piele moale; o vestă neagră, răscroită, punea în valoare o adorabilă 
bluză albă. Totuşi severitatea acestei toalete era dezmintità în mod ciudat de 
bogăţia părului castaniu cu reflexe roşiatice, pe care încercase în zadar să-l 
strângă pe ceafă într-un coc bătrânesc. 

Ici şi colo, buclele mătăsoase şi rebele scăpaseră din strânsoare şi 
încadrau chipul fermecător, cu linii pure, luminat de ochii de culoarea 
alunei. Gura senzuală dădea o notă de dulceaţă trăsăturilor pline de 
inteligenţă şi vioiciune. 

Sabrina îşi sărbătorise cea de-a douăzeci şi opta aniversare cu şase luni în 
urmă şi, cu excepţia acestei ridicole afaceri care o obliga astăzi să apeleze la 
serviciile unui bodyguard, putea să se laude că-şi dirijase perfect existenţa. 
Perfect... sau pe aproape, gândi ea. Căci, dacă meseria şi celelalte activităţi 
o satisfăceau pe deplin, nu acelaşi lucru se întâmpla cu viaţa ei 
sentimentală. 

Sabrina se grăbi să alunge aceste gânduri supărătoare şi lansă pe un ton 
agresiv: 

— Ei bine? Mă acceptaţi clientă? 

— La drept vorbind, am nevoie de bani. Nu-mi pot deci permite să mă 
las rugat. 

— Este şi cazul meu; n-am timp să alerg prin tot oraşul Portland în 
căutarea unui bodyguard ideal, care să corespundă tuturor exigenţelor 
mamei mele. 


— Suntem deci condamnati sà ne întelegem; o sà mà suportati numai 
pentru a vă conforma dorintelor ei? replică el pe un ton ironic. 

— Da, prefer s-o ştiu linistita în privinţa mea. Are o muncă grea si nu 
vreau să-şi mai facă probleme şi pentru mine. Domnul Teague, bodyguardul 
ei personal, v-a explicat situaţia? 

— Putin. Mi-a spus că specialiştii de la Farsight, întreprinderea unde 
lucrează mama dumneavoastră, au fost ţinta unor grave ameninţări şi că 
direcţia a hotărât să acorde o protecţie specială personalului său până se va 
realiza acel faimos contract. 

— Exact! Totuşi, societatea Farsight nu se însărcinează şi cu paza 
copiilor care au părăsit deja casa părinţilor. Astfel, câţiva dintre directori au 
preferat să pună răul în faţă şi s-au adresat unor bodyguarzi particulari. 
Această soluţie a încântat-o şi pe mama mea; mie personal, totul mi se pare 
de-a dreptul absurd! 

— Nu vă împărtăşesc părerea. După opinia lui Teague, aceste ameninţări 
provin de la nişte profesionişti periculosi, dornici să facă să eşueze cu 
maximă publicitate proiectul firmei Farsight. 

— Este ridicol! Nici guvernul, nici marile societăţi nu-şi vor abandona 
cercetările datorită unui pretext atât de neserios! 

— Nu, bineînţeles, dar dacă aceşti indivizi se vor hotărî să facă o 
demonstraţie de forță, nimeni nu va scăpa nevătămat. 

— Plec mâine în Hawai! Cine mă va căuta la mii de kilometri de 
Portland? În aceste condiţii, a mă proteja mi se pare o pierdere de timp şi de 
bani! 

— Nu şi pentru mine. Elevii mei vor avea două săptămâni de vacanţă şi 
mama dumneavoastră mă plăteşte regeşte. Ce mi-aş putea dori mai mult? 

— Sigur. Cu atât mai bine pentru dumneavoastră. Sunt încântată că 
măcar cineva este avantajat de situaţie. 

— Toate acestea vă enervează, nu? De ce? Planurile dumneavoastră au de 
suferit din cauza asta? 

— Ideea de a-mi petrece concediul în compania unui pistolar n-are nimic 
atrăgător! 

În mod spontan, Jake Devlin îşi ridică mâinile cu o tristeţe prefăcută. 

— Domnişoară, nu voi fi înarmat si vă promit că nu mà voi identifica cu 
eroii din filmele cu gangsteri! 

— Da? Atunci preferati kung-fu în maniera lui Bruce Lee? replica perfid. 

El îi ignoră ironia şi răspunse cu gravitate: 


— Cu putin noroc, vom evita scenele violente. Credeti-mà, am oroare de 
ele. 

Derutatà de aceastà confidentà, Sabrina reflectà un moment. Ce-ar fi 
trebuit să spună? Nu era obişnuită să aibă de a face cu bodyguarzi si cu atât 
mai mult sà fie impusi. În sfârşit, după câteva secunde de gândire, îl întrebă: 

— Cu atât mai bine. Dar sunteţi într-adevăr calificat pentru acest gen de 
activitate? 

— Nu văd de ce vă interesează asta, dacă tot sunteţi convinsă că nu se va 
întâmpla nimic? 

— Ca să ştiu cu cine am de-a face! De ce v-a recomandat domnul Teague 
tocmai pe dumneavoastră? De unde vă cunoaşte? 

— Ne-am întâlnit pentru prima oară acum foarte mult timp. O persoană 
foarte amabilă, care m-a contactat imediat ce mama dumneavoastră i-a cerut 
părerea în această problemă. 

— Asta nu-mi spune totuşi mare lucru despre dumneavoastră, remarcă 
Sabrina. 

— Dezolat, dar nu mi-am pregătit autobiografia, domnişoară McAllaster. 
Trebuie să vă mulţumiţi cu recomandările domnului Teague si să aveţi 
încredere în mine. 

— Nu sunt deloc obligată, domnule Devlin. Mai am timp încă să găsesc 
pe cineva în Portland care să-mi ofere garanţii fără să facă atâtea mofturi, şi 
să-i cer apoi să mă însoţească în Hawai în locul dumneavoastră. 

Aceasta eventualitate păru să-l lase rece. 

— Prea târziu! Mama dumneavoastră mi-a dat deja azi dimineaţă un 
avans din suma cuvenită. Atribuţiile mele încep din această seară de la ora 
şase, imediat după terminarea cursurilor. 

— Sunteţi foarte sigur pe dumneavoastră, domnule Devlin. 

— Când am acceptat propunerea, Teague mi-a afirmat la telefon că acest 
contract este irevocabil şi că, în mod aparent, mama dumneavoastră pare 
satisfăcută de aranjamentul respectiv. 

— Totuşi nu ea va fi obligată să vă suporte timp de cincisprezece zile! Si 
nici n-aţi răspuns încă la întrebarea mea: sunteţi competent? 

— Doriţi să ştiţi dacă vă voi servi drept pavăză, în calea vreunui glonţ? 

Cu ochii mariti de groază, Sabrina strigă: 

— Ce idee! E ultimul lucru la care m-aş fi gândit! 

— Da? Atunci la ce servesc banii mamei dumneavoastră? 

— Nu fiţi ridicol! 


— În fond ce aşteptaţi de la un bodyguard, domnişoară McAllaster? 

Enervatà, Sabrina ridică din umeri. 

— Nu ştiu. Îmi închipui că-i mirositi imediat pe suspecți! 

— În ochii unui profesionist, toată lumea este suspectă. 

— Atunci veţi fi foarte ocupat! Văd că acest gen de conversaţie nu duce 
la nimic. Nu ştiu ce fel de întrebări să vă pun şi, chiar dacă le-aş şti, tot ar fi 
inutil. Teague a convins-o pe mama că sunteţi candidatul ideal. Mă tem că 
nu am de ales! făcu ea ridicându-se. 

Devlin o imită imediat si, însoţind-o spre ieşire, remarcă cu un surâs 
ironic: 

— Sunt foarte mişcat de părerea nemaipomenită pe care v-aţi făcut-o 
despre mine. Credeţi-mă că o să fac imposibilul ca să fiu la înălţimea 
sperantelor pe care vi le-aţi pus în mine. 

— Adevărat? Sunt totuşi putin cam vagi pentru gustul meu şi nici 
dumneavoastră nu prea pareti lămurit de cerinţele acestei activităţi. Ati mai 
făcut vreodată aşa ceva? 

— Deloc! Prefer să-i învăţ pe copii autoapărarea, răspunse el fără a-şi 
pierde calmul. 

— Văd, dar probabil găsiţi că meseria de bodyguard este mai rentabilă? 

— Nici nu suferă comparaţie! 

— Şi precis aveţi nevoie de aceşti bani! Vom fi deci obligaţi să ne 
suportăm reciproc, nu-i aşa, domnule Devlin? 

— Curaj! Sunt sigur că veţi petrece un minunat sejur în Hawai, în ciuda 
prezenţei mele. De altfel, ar fi de preferat să-mi spuneţi Jake, dacă tot vom 
deveni intimi! 

La acest cuvânt, Sabrina se crispă. De ce folosise un termen, al cărui sens 
părea să nu-l cunoască? Jake Devlin avea prieteni? Totuşi, fără voia ei, îl 
aprobă: 

— Ne-am înţeles, Jake! Presupun că va trebui să telefonez în Hawai 
pentru a-ţi rezerva o cameră? 

— Nu, Teagues s-a ocupat de asta. 

— Câtă eficacitate! Ei bine... pe mai târziu, spuse ea cu o voce ezitantă. 

— Da, la ora şase. 

Năucită, Sabrina îşi ridică capul şi-l privi fără să înţeleagă. Expresia lui 
de siguranţă, întregită de vorbele rostite, o făceau să nu se simtă în largul ei. 
În ochii ei, majoritatea bărbaţilor erau prea înalţi, prea impozanti, dar Jake 
Devlin îi întrecea pe toţi si asta o tulbura şi mai mult. Impresia asta se 


datora puterii care părea că emană din întreaga lui fiinţă? Sabrina n-ar fi 
ştiut să spună. Totuşi, instinctul ei n-o înşela. Acest bărbat o deruta şi o 
intriga totodată. 

— La ora şase, repetă ea. De ce? 

— Conform termenilor contractului meu, la acea oră îmi preiau 
atribuţiile, aminteste-ti! 

— Oh! Fii fără grija! Ne întâlnim mâine dimineaţă la aeroport; va fi 
arhisuficient. Şi nu-ţi uita costumul de baie! N-o să ai mare lucru de făcut, 
deci poţi să profiti din plin. Ştii sà înoti? 

— Mă descurc. Sabrina, se pare că refuzi să-mi iei rolul în serios. Sunt 
angajat să veghez asupra ta douăzeci şi patru de ore din douăzeci şi patru, şi 
asta începând de azi, de la terminarea cursurilor, îi explică el liniştit. 

— N-ai de ce să te temi. Domnul Teague nu va şti nimic de micul nostru 
aranjament şi salariul tău va merge. 

La aceste cuvinte, Jake Devlin o privi uimit, ca şi cum ar fi avut de-a face 
cu o aiurită, şi repetă rar fiecare cuvânt: 

— La ora şase, Sabrina, cunosc adresa ta. 

Tânăra simţi că-i sare mustarul. 

— Jake, sunt invitată la o recepţie şi o să ajung acasă foarte târziu. Dacă 
într-adevăr asta doreşti, o să-ţi dau telefon ca să te linistesc. Voi petrece 
seara cu nişte prieteni, aşa că n-ai motive să te îngrijorezi. Cred că e timpul 
să-ţi precizez că tu lucrezi pentru mine si nu invers. Doresc să mă arăt 
cooperantă, dar refuz să-mi dau viaţa peste cap, numai pentru a risipi 
absurdele temeri ale mamei mele! 

Ca pentru a sublinia greutatea cuvintelor ei, tânăra deschise uşa cu un 
gest brusc, apoi se întoarse spre Jake Devlin pentru a-şi lua rămas bun. Ca o 
adevărată reîncarnare a lui Robin Hood, Sabrina îl provocă din priviri. 

Totuşi Devlin nu păru să fie în niciun fel impresionat. 

— Presupun că domnul Teague s-a ocupat şi de biletul tău de avion? 
continuă ea. 

— Exact. 

— Inutil deci de a ne revedea până mâine dimineaţă, Jake, sunt dezolată 
de toate aceste complicaţii, dar mai bine să pun lucrurile la punct de la 
început. Nu vreau ca această poveste să-mi strice vacanţa, mai ales că nu 
mă paşte nicio primejdie. Şi sunt sigură că, dacă vom da dovadă de puţină 
bunăvoință, o să petrecem două săptămâni foarte plăcute împreună. Nu uita 
totuşi că eu sunt cea care hotărăşte. 


— Se pare cà nu te încurci cu amanuntele! ripostà el cu o voce dulce, 
prea dulce chiar. 

— Nu, dar o sà vezi că totul va merge bine. În principiu voi fi foarte 
ocupată, căci îmi combin vacanţa cu un seminar asupra cavalerilor 
medievali si în special asupra legendei regelui Arthur. Te vei bucura deci de 
o mare libertate şi, dacă ne vom ţine mai la distanţă unul de celălalt, 
lucrurile vor merge bine. 

— Soluţia nu ţi se pare irealizabilă? Cum o să te pot proteja de la 
distanţă? 

— Găsim noi un mijloc. Discutăm despre asta în avion. 

La aceste cuvinte Sabrina îi întoarse spatele şi se îndepărtă cu demnitate. 

Totuşi, simţea că fierbe. Vacanţa ei începea sub auspicii proaste şi, din 
vina ei în parte, prima întrevedere se arătase dezastruoasă. 

Cu un suspin, îşi promise să fie nespus de răbdătoare în timpul zborului 
spre Hawai, pentru a aranja astfel lucrurile, nedorind să-şi rateze cele două 
săptămâni de vacanţă, plănuite de atâta timp. 

Fără îndoială mama ei nu suferea prea mult din cauza acestor penibile 
constrângeri. Joan McAllaster era pasionată de munca ei şi-şi petrecea cam 
şaisprezece ore la birou. Ce-o interesa pe ea că un bodyguard era postat în 
fata uşii? Îl remarcase măcar? 

Pentru Sabrina, din contra, acest aranjament era departe de a fi 
multumitor. N-avea niciun chef să nu mai scoată nasul în lume, doar fiindcă 
un nebun ameninţa societatea Farsight! 

Totuşi Sabrina ţinea la liniştea mamei ei, o afecţiune sinceră le unea pe 
cele două femei; deşi nu mai locuiau de mult timp împreună, păstrase o vie 
admiraţie faţă de Joan McAllaster, care reuşise să urce singură treptele unei 
prestigioase cariere, după ce fusese abandonată în mod nemilos de soţul ei, 
când Sabrina nu avea decât zece ani. Dragostea şi respectul constituiau deci 
cele două motive majore pentru care Sabrina se supunea dorințelor mamei 
ei. Totusi, hotărârea ei era luată. Va acţiona după bunul ei plac! Si Jake 
Devlin va trebui să înţeleagă asta. 

Încruntată, Sabrina se instală la volanul micului MG roşu şi demară cu 
toată viteza. 

De la fereastra celui de al treilea etaj al clădirii, Jake asistă la plecarea 
bolidului. La prima vedere, Sabrina părea că ignoră regulile elementare ale 
codului rutier. 


De altfel, Jake Devlin avea impresia că ea îşi duce viaţa în acelaşi ritm de 
o sută pe oră! Ca şi cum îşi plasase existenţa sub semnul energiei, 
entuziasmului, vitalitatii debordante. 

Sa protejeze o asemenea persoana nu va fi deloc simplu! Ca si cum ar 
urmări un fluture, gândi Jake Devlin. Plictisitor era însă faptul că fluturele 
credea că-i poate dicta vânătorului regulile jocului! 

Mult timp, Jake Devlin contemplă siluetele zvelte ale zgârie-norilor din 
Portland, care se decupau în zare. Niciodată, Jake nu încercase să prindă un 
fluture în plasă, dar pentru liniştea sufletului său, era mai bine s-o facă 
imediat pe noua lui clientă să-i dea importanţa cuvenită. 

Noaptea va fi lungă, gândi Jake, dar nu aşa i se întâmpla mereu în ultima 
vreme? 

În această seară, cel puţin va avea un motiv serios ca să rămână treaz: 
avea o misiune de îndeplinit! 


II 


Rick Shepherd se arăta cam prea grăbit! Exasperată, Sabrina îi aruncă o 
privire neagră, încercând să-l facă să înţeleagă că trebuie să înceteze cu 
familiarităţile. Tânărul îşi trecuse un braţ posesiv în jurul taliei tinerei femei 
în timp ce admirau feericele lumini ale oraşului Portland, aşternut la 
picioarele lor. În depărtări, podurile care uneau malurile fluviului 
Willamette păreau nişte giuvaere multicolore aruncate peste un brâu de 
mătase albastră. Dar... orele trecuseră repede şi era momentul ca Sabrina să 
renunţe la acest fermecător spectacol şi să plece acasă. 

— Ce mult o să-mi lipsesti, Sabrina! Mi-ar plăcea grozav să te însoțesc! 
îi sopti Rick la ureche, cu o voce mangaietoare. 

— Te-ai plictisi de moarte, Rick! Nu suporţi colocviile. 

— Sabrina, dar nu poţi să-ţi iei şi tu niciodată o vacanţă adevărată? La 
ultimul Crăciun n-ai suportat un curs despre Shakespeare în timpul unei 
croaziere în Caraibe? 

— Vai, ce călătorie minunată! Am aflat o mulţime de lucruri pasionante! 

— Eu personal aş prefera un program mai puţin cultural! Uite, de 
exemplu, acel week-end pe care l-ai petrecut în California la un seminar 
despre vin. Eu apreciez fructele viței de vie, dar de la asta până la a mà 
închide undeva pentru a reflecta asupra acestui subiect... 

— Poate, dar asta nu mă opreşte ca, de acum înainte, să nu mă mai arăt 
niciodată nepricepută într-un restaurant! Hai, Rick, agenţii de bursă nu 
urmează niciodată stagii de perfecţionare? 

— Dacă mi se garantează clienti noi şi vânzări suplimentare, da! Ghicesti 
unde mi-am petrecut Crăciunul anul aceasta? În Mexic, întins boiereşte pe o 
plajă din Acapulco, cu un pahar de Margarita în mine! 

— Eu m-aş mulţumi cu un „mai tai” în Hawai. 

— Un mai tai? 

— E o băutură delicioasă din fructe exotice, cu uşoare urme de vodcă. 

— Dacă as fi lângă tine, te-aş face să gusti din alte delicii, îi murmură 
Rick la ureche aruncându-i o privire languroasă. 


— Da, dar voi fi singură. Inutil deci să vinzi pielea ursului din pădure! 
Acum, scuză-mă te rog, trebuie sa plec acasă ca sa-mi fac bagajele, îi 
răspunse ea sec. 

— Sabrina! Ce se întâmplă? Credeam ca îţi plac putin. 

Seducătorul tânăr cu ochi de catifea părea extrem de dezumflat. 
Frumoasa îi dăduse papucii. 

— Hai, Rick, e doar momentul să mă eclipsez discret. La revedere! 

Iute ca fulgerul, Sabrina se întoarse şi-şi croi drum prin mulţimea adunată 
în salonul imens. Nemişcat, Rick rămase să urmărească silueta elegantă 
îmbrăcată într-un ansamblu turcoaz care se îndrepta cu vioiciune spre 
stăpâna casei. 

— Sabrina! Ce rău îmi pare că ne părăseşti atât de repede! strigă Maggie 
Compton. Îţi urez un agreabil sejur în Hawai. Care este subiectul 
seminarului, de data asta? Orhideele de la tropice? adăugă ea, râzând cu 
subînteles. 

— Nu. Despre cavalerii medievali şi legenda regelui Arthur. Nici nu-ţi 
imaginezi câte cărţi a trebuit să-mi cumpăr! Duc cu mine o valiză plină. 

— Sabrina, nu uita să te şi odihnesti. Eşti totuşi în vacanţă! 

— Dacă aşa mă simt eu bine! 

Bătrâna doamnă mişcă neîncrezătoare din cap. 

— Ai o curiozitate de savant bătrân, copila mea! Îmi vine şi greu să te 
urmăresc! Gândeşte-te totuşi să-ţi observi şi colegii de curs! Poate vei 
descoperi printre ei pe cavalerul visurilor tale? Ar fi exact decorul potrivit! 

— Maggie! Ştii la fel de bine ca şi mine că un asemenea fenomen este de 
o raritate legendară. Totuşi, dacă tu ţii la asta, îţi promit că o să-ţi raportez 
cu lux de amănunte sejurul meu hawaian. 

— Oh, nu! Te rog, gusturile mele sunt mai simple! Sabrina, la ce ti-or 
folosi atâtea cunoştinţe? 

Pentru meseria mea de documentaristă, ele constituie un ajutor preţios. Şi 
apoi îmi permit să fac impresie în societate! Noapte bună, Maggie, o să-ţi 
trimit o ilustrată din Hawai. 

După această ultimă glumă, Sabrina se îndreptă spre uşa de intrare a 
acestei fermecătoare locuinţe aşezată pe panta uneia din colinele care 
înconjurau oraşul. 

Serata i se păruse deosebit de agreabilă, dacă nu ţinea seamă de 
asiduităţile insuportabile ale lui Rick Shepherd. Propriu-zis, după divorţul ei 


care avusese loc acum doi ani, Sabrina se ferea ca de ciumă de linguselile 
bărbaţilor, ascunzându-se în spatele unei carapace de rezervă şi neîncredere. 

Eliberatà de orice grijă, existenţa devenise atât de simplă! gândi ea 
îndreptându-se spre masinuta roşie. Nu-şi ducea ea viaţa după bunul ei plac, 
fără să dea nimănui socoteală despre faptele ei? Excepţie făcând această 
stupidă poveste cu bodyguard-ul, bineînţeles! Oh! În fond, cincisprezece 
zile vor trece repede şi poate Jake Devlin va găsi mijlocul să-şi arate 
talentele în faţa unor puşti de pe plajă? 

Acest gând îi smulse un surâs şi nu auzi paşii care se apropiau cu 
repeziciune, din spatele ei, la adăpostul întunericului. Brusc, avu conştiinţa 
unei prezenţe tăcute. 

Instinctiv vru să urle, dar o mână de fier îi astupă gura înainte să scoată 
vreun sunet. 

În panică, Sabrina se zbătu cu o putere dată de disperarea unui animal 
prins în cursă. Dar agresorul ei o stăpânea cu o uşurinţă deosebită. Deşi nu 
o lovea, totuşi peste câteva secunde, se găsi în întregime la dispoziţia lui, cu 
mâinile legate la spate şi un fular strâns legat peste ochi. 

Fără a pronunţa vreun cuvânt, o ridică de la pământ şi o instală pe locul 
pasagerului. 

Tremurând de furie şi de frică, Sabrina încercă să sară din maşină, dar 
necunoscutul încuie cu grijă portiera pentru a pune capăt veleităţilor ei de 
fugă. 

La ce bun să mai lupte? îşi spuse ea. Mai bine să aştepte. Poate va avea 
norocul să scape din această oribilă cursă? 

Şi de ce banditul ăsta o băgase în maşină? se întrebă ea înspăimântată. 

Nu trebui însă să aştepte prea mult răspunsul căci, imediat, răpitorul ei se 
strecurase pe locul şoferului şi demarase fără nicio problemă. Un val de 
groază o străbătu. 

Linişteşte-te, îşi repeta ea. Nu e momentul să faci o criză de isterie! 
Doamne! Mama avea dreptate, şi acel Jake Devlin la fel! 

Jake... unde era el acum când ar fi putut fi folositor? 

Paralizată de frică, Sabrina se ghemui în scaunul ei şi încercă să rămână 
calmă, în timp ce, sub mâna expertă a banditului, maşina cobora spre oraş, 
luând cu dibăcie fiecare curbă în vârf de ac ca şi cum ar fi fost vorba de o 
simplă plimbare. 

Mereu la pândă, Sabrina încercă să ghicească drumul urmat, dar brusc, 
maşina se opri într-o fundătură, urmă un zgomot sec de chei răsucite, apoi 


nimic. Motorul se oprise. 

Sabrina simţi că i se taie respiraţia. Un fior de gheaţă îi trecu pe sira 
spinării. N-avea niciun rost să facă o haltă în acest loc, decât dacă... 

La gândul ăsta, inima începu să-i bată nebuneşte. 

Imposibil, îşi spuse ea. Cine mi-ar dori moartea? Doar un nebun! Dar 
individul care amenintase Farsight era oare în toate minţile? 

Înnebunită, Sabrina tocmai trecea în revistă cele mai nebuneşti 
posibilităţi ca să scape din această cursă, când mâinile agresorului ei i se 
aşezară pe faţă. 

Calm, oribilul personaj deznodă fularul care-i acoperea ochii. 

— Vezi ce uşor ar fi, Sabrina, remarcă Jake Devlin îndepărtând şi căluşul 
care o împiedica să vorbească. 

— Devlin! Jake Devlin! 

Sideratà, îi repeta numele ca si cum ar fi rostit un blestem, fără ca el sà 
manifeste nici cea mai mică emotie. În lumina opalescentă a lunii, 
trăsăturile lui rămâneau impasibile. 

— Sunt dezolat, Sabrina, dar sincer, această punere în scenă era necesară. 
Trebuia să-ți dau o lecţie, spuse el desfăcând ultimele legături care o făceau 
prizonieră. 

— Ce lecție? 

— Încăpăţânarea ta de adineauri a sfârşit prin a mà face sà mă hotărăsc. 
Pentru că refuzai să iei situaţia în serios, m-am gândit că era presant să-ţi 
amintesc cruda realitate; nimeni nu este invulnerabil. 

— Deci nu e vorba de o răpire, ci de un simplu scenariu imaginat de tine? 

Dorind să se facă bine înţeleasă, Sabrina insistase, apăsând asupra 
fiecărui cuvânt. 

— Vroiam să te fac să înţelegi ce uşor i-ar fi unui bandit să-şi aducă la 
îndeplinire amenințările, dacă nu te-ai afla sub protecţia unui bodyguard. 

De data asta, depăşise orice limită! Sabrina, ofuscată, se răsti la el 
mânioasă. 

— Eşti concediat! 

— Imposibil, răspunse el cu un calm imperturbabil. 

— De ce? Ţi-ai şi semnat demisia? 

— Nu! Dezolat să te dezamăgesc. Mi-am încasat deja salariul. M-am 
angajat să veghez asupra ta, Sabrina, şi intentionez să-mi onorez contractul. 
Totuşi, m-am gândit că ar fi bine să stabilim de pe acum un modus vivendi. 


— Eu sunt clientul! Si nu trebuie să-ţi dau socoteală de nimic, strigă ea 
nebună de furie. 

— Hai, Sabrina! Viaţa pe care o duci te expune la multe pericole. Si ti- 
am dovedit-o chiar în această seară; oricine te-ar fi putut răpi. Nu-ţi iei nici 
cea mai mică precauţie. De ce nu te-a însoţit nimeni? 

— Deoarece cavalerul meu mă exasperase, ca şi tine, de altfel, şi dacă 
crezi că o să te iau în Hawai după acest ridicol incident, te înşeli amarnic! 

Drept unic răspuns, Jake Delvin se mulţumi să pornească motorul pentru 
a ajunge la Portland. 

— Nu glumesc deloc, domnule Devlin! De ce... 

— Să punem capăt discuţiei, Sabrina. E timpul să te duc acasă. 

— Domnule Devlin! Vorbesc serios. Dacă nu mă iei în serios, o s-o chem 
pe mama şi se va ocupa ea de toate. 

— Mai are nevoie şi de această grijă în plus? Deja este roasă de nelinişte 
în privinţa ta! Numai asta i-ar mai lipsi! 

Această remarcă o descumpăni pe tânăra femeie. Are dreptate, gândi ea, 
mişcată şi totodată exasperată. Timp de o clipă, căută o replică muscatoare, 
dar în van. Fără voia ei, era prinsă în cursă. 

— Stratagema ta a fost inadmisibilă, domnule Devlin, făcu ea în sfârşit, 
cu ochii fixaţi asupra șirului de maşini care rulau în fata lor. 

— Sabrina, nu eşti deloc conştientă de vulnerabilitatea ta, spuse el 
liniştit. 

— Am rămas mută de admiraţie văzând cât eşti de conştiincios. 

Îl provocase în mod voit căci îi atinse o coardă sensibilă. Ani de-a rândul 
Sabrina suferise de un sentimentalism excesiv. Abandonată de un tată 
iresponsabil, trădată de un sot egoist şi frivol, tânăra femeie, rănită de viaţă, 
cunoscuse multe zile negre. 

Totuşi, niciodată până acum, nu încercase această îngrozitoare senzaţie 
de frică, primitivă, pur fizică, şi pentru prima oară în existenţa ei, 
descoperise că barierele psihologice construite cu grijă în jurul ei de-a 
lungul anilor nu puteau s-o protejeze împotriva unui inamic periculos, 
sau... a bodyguardului ei! 

— Şi de tine cine mă va apăra? strigă ea formulând cu glas tare ceea ce o 
preocupa mai mult. 

— Nu trebuie să te temi de mine, Sabrina! 

— Îţi baţi joc de mine! 


— Hai, lasă, eşti încă speriată. Răbdare! În câteva minute vei fi în patul 
tău şi totul va fi în regulă. 

— Si tu? Unde îţi vei petrece noaptea? În picioare în fata uşii mele? 

— Cam aşa. 

— Ah, nu, Jake Devlin! Exagerezi. Doar n-o să faci curse toată noaptea, 
pe culoarele imobilului. Ce-ar zice vecinii? 

— Crezi că-mi pasă de asta? 

— Ce-o să faci? 

— Ai o canapea? 

— Cum? Crezi că o să-ţi ofer o canapea? strigă ea, la capătul răbdării. 

— Sabrina, nu te purta ca un copil încăpățânat! Mama ta mă plăteşte să te 
apăr. Trebuie să fiu permanent în preajma ta. În seara asta o să mă instalez 
în camera de oaspeţi, dacă ai aşa ceva. 

— Nu am. 

— Atunci, nu-mi rămâne decât canapeaua. 

Nicio clipă Jake Devlin nu-şi părăsise aerul serios. Sabrina, care se 
aştepta la o glumă de prost gust, trebui să recunoască că se purta ca un 
adevărat profesionist. 

— Eşti sigur că trebuie să procedezi astfel? întrebă ea îmblânzită, 
păstrând totuşi un rest de neîncredere. 

— Este singurul mod rezonabil. 

— Aceste două săptămâni vor fi cele mai lungi din viaţa mea, suspină ea. 

— O să încerc să nu-ţi stric sejurul. 

Fără să ştie prea bine de ce, Sabrina resimti nevoia indirectă de a-şi 
justifica atitudinea şi de a-i prezenta scuze. 

— În privinţa celor petrecute în această seară... 

— Da? 

— O să mă răzbun. Mai devreme sau mai târziu, o să mă răzbun. 

Îi lansă această remarcă pe un ton ambiguu, lăsându-l să ghicească dacă 
era vorba sau nu de o glumă. 

— Îţi mulţumesc că m-ai prevenit! Voi fi în gardă! 

Zarurile fuseseră aruncate. Va pleca în Hawai în compania lui, fie că-i 
plăcea, fie că nu. Îşi dăduse seama că faptul de a continua ostilitățile nu va 
da loc decât la noi incidente plictisitoare sau neplăcute şi, pe de altă parte, 
nici nu vroia să-şi neliniştească mama. Se găsea deci la dispoziţia acestui 
bărbat diabolic. 


În timp ce ea rămânea pe gânduri, Jake Devlin intrase în parcarea 
imobilului ei şi tânăra femeie văzu astfel că-i cunoştea şi adresa. Categoric, 
Teague şi Devlin aveau un deosebit simţ de organizare şi dovedeau o 
eficacitate de temut. 

Totuşi, Sabrina evită orice comentarii. Presimtea că Jake Devlin nu se va 
lăsa impresionat de o manifestare a proastei ei dispoziţii. 

Într-o tăcere apăsătoare, intrară în ascensor care îi duse până la etajul 
unsprezece unde, politicos, Jake Devlin îi luă cheile din mână. Fără a da 
vreo explicaţie, i-o luă înainte şi inspectă cu grijă locurile; apoi, printr-o 
mişcare a capului, îi făcu semn să avanseze. Enervată, Sabrina îşi ridică 
ochii spre tavan. Trebuia să suporte această comedie ridicolă timp de două 
săptămâni. Ce aberaţie! 

Apartamentul era mobilat după gustul Sabrinei, în pas cu moda. Salonul 
era în culori de bej, roz şi verde pal emanând un farmec şi o prospeţime 
deosebite. Pe o măsuţă joasă plasată între o canapea şi fotoliile de catifea, 
trona un enorm buchet de gladiole lângă care era aşezat un teanc de cărţi de 
istorie medievală. 

Ele îi aduseră aminte Sabrinei de nişte preocupări prezente. 

— Trebuie să-mi termin bagajele! 'Tu ce ai de gând? 

Nepăsător, Jake ridică din umeri. 

— O să-mi iau lucrurile mâine, în drum spre aeroport. 

— Unde ţi-ai lăsat maşina? 

— În parcarea casei mele. Când am aflat unde are loc recepţia, am sărit 
într-un taxi ca să te regăsesc. 

— Văd... Ei bine! Instalează-te. O să-mi văd de ale mele. 

Si asa şi făcu... Îşi aranjă metodic pretioasele lucrări într-o valiză, iar 
îmbrăcămintea în alta; nicio clipă, Jake, scufundat în lectură, nu-şi ridică 
ochii. Comportarea lui serioasă o impresionă puternic pe tânăra femeie. În 
mod evident, Jake Devlin nu avea simţul umorului. Totusi, în timp, această 
atitudine va fi poate mai uşor de suportat. 

— Bine, am terminat. Acum mă duc la culcare. O să stingi luminile dacă 
vrei? Oh!... Nu uita zăvorul de la uşa de la intrare! exclamă ea cu o undă de 
ironie. 

El îi ignoră aluzia şi se mulţumi să răspundă: 

— O să încerc să-mi amintesc. Noapte bună, Sabrina şi... 

— Da? 

— ... sunt dezolat pentru adineauri. 


— Este inutil; nu-ţi faci decât meseria, nu-i asa? declară ea îndepărtându- 
se. 

Din camera ei îl auzi vag mişcându-se prin salon, apoi întunericul se 
instală în toată casa şi adormi. 

Totuşi, două ore mai târziu, Sabrina se trezi brusc, speriată, şi remarcă 
lumina care se filtra discret pe sub uşă. 

Mult timp rămase lungită, fără să se mişte, dar, în cele din urmă se ridică 
şi se îmbrăcă în halat, înainte de a se uita la ceas; era ora două dimineaţa! 

De ce Jake Devlin nu dormea? Un drum lung îi aştepta, totuşi. Nu 
trebuiau să se odihnească şi unui şi celălalt? 

În picioarele goale, ajunse până în salon şi strigă: 

— Jake! 

Îl zări atunci în celălalt capăt al încăperii. Putin jenată, se opri. Jake nu 
era îmbrăcat decât în blugi şi, în lumina dulce a lampadarului, umerii largi 
aruncau reflexe arămii. Dintr-o privire Sabrina înregistră părul fin si cret 
care-i acoperea pieptul, desenând un triunghi întunecat. 

Fără îndoială Jake îi ghici încurcătura căci, cu o voce amabilă, îi spuse: 

— E în regulă, Sabrina, îmi pare rău că te-am deranjat. 

— Ceva suspect? 

— Nu, nimic. 

— Ce... ce faci? insistă ea intrigată. 

Cu pleoapele pe jumătate închise, cu valurile mătăsoase de păr care-i 
înconjurau chipul de un oval perfect, ea îl privea cu un aer întrebător, 
aşteptând o explicaţie. 

— Du-te la culcare, Sabrina, nu-mi găsesc somnul! 

— De ce? Două ore de odihnă îţi ajung? Sau aşa ţi-o cere meseria? 

Înaintă spre mijlocul salonului şi abia atunci remarcă geamul dinspre 
balcon larg deschis! 

— Doamne! Dar e un frig îngrozitor aici! Ce ţi s-a întâmplat? 

— Aveam nevoie sa mă răcoresc. Dezolat, spuse el cu o voce 
nerăbdătoare. 

Ceva din comportamentul lui îi atrase atenţia Sabrinei. 

— Jake... ce este? 

— Nimic. 

— Suferi de insomnie? 

— Nu. 

Răspunsul pornise răstit, plin de exasperare. 


— Cu atât mai bine. 

Sabrina scoase un suspin de uşurare şi plecă spre bucătărie cu un pas 
hotărât. 

— Un coşmar? 

— Poftim? 

El o urmă şi, văzând că se apucă de treabă, o întrebă: 

— Ce faci acolo? 

— Îţi prepar un remediu de pe vremea bunicii, răspunse ea turnând 
laptele într-un vas. 

— Sabrina, nu te deranja. Eram pur şi simplu enervat. Mi se întâmplă 
uneori... 

— Hai, fără atâtea mofturi! Cunosc prea bine ce înseamnă coşmarurile! 
declară ea adăugând un galbenus. 

— Adevărat? 

— Ah! da! La zece ani aveam câte unul în fiecare noapte. Ce oroare! 
Eram atât de speriată, că nu puteam adormi fără lumina aprinsă, dar mama 
m-a ajutat să rezolv această problemă. 

Umplu două ceşti cu preparatul respectiv şi adăugă: 

— Hai, vino, acum vom trece la etapa televizorului. 

Ca un somnambul o urmări, irezistibil atras de halatul vaporos, de un 
galben pal, care se unduia în ritmul mersului ei; apoi se aşeză lângă ea pe 
canapeaua de catifea. 

— Pentru început şi conform prescripţiilor corpului medical, vom căuta 
un film vechi şi bun şi o să adormi înainte să-ţi dai seama! Hai, destinde-te 
şi bea asta! 

— Sabrina, eu... eforturile tale mă mişcă... nu trebuie să... 

Pentru a pune capăt protestelor lui, ea îi puse mâna pe braţ... dar tresări. 
Cu toate că era încă somnoroasă, simţea o curioasă emoție. 

— Jake, sprijină-te de spătarul canapelei şi priveşte această comedie 
muzicală; va face minuni! 

— Văd, spuse el cu un ton amuzat luând o înghiţitură din cană. Puah! 

— Gândeşte-te că e vorba de un medicament! 

— Asta luai tu când aveai zece ani? 

— Da, întotdeauna am detestat laptele, dar este un sedativ miraculos. 
După câte am citit, conţine o enzimă care produce acest efect. 

— De ce aveai coşmaruri? 

— Avusesem o perioadă dificilă. 


— O deceptie în dragoste? 

— Oarecum! Tatăl meu ne părăsise pe mama şi pe mine. 

— Oh, iartă-mă, Sabrina. Nu vroiam să te rănesc. 

— Aparține de acum trecutului. De altfel, imediat ce am acceptat situaţia, 
viaţa şi-a reluat cursul normal. 

Jake păstră tăcerea şi, timp de câteva minute, cunoscură o agreabilă 
intimitate, aproape amicală. Sabrina simţi că i se îngreunează pleoapele şi o 
cuprinde lenea. 

— Te simţi mai bine acum? îl întrebă ea politicos. 

— Da, mulţumesc. 

— Sunt fericită. Mai stau putin şi mă duc să mă culc. 

O voce interioară îi sufla să plece mai repede în camera ei, dar ardea de 
dorinţa să mai petreacă un moment lângă el. Dintr-o dată, Jake îi părea atât 
de cald şi apropiat. Scenariul lui machiavelic nu mai era decât o îndepărtată 
amintire; şi apoi, în spatele măştii severe, slăbiciunile omeneşti îl făceau o 
fiinţă mult mai accesibilă. Da, Jake Devlin avea alura unui bărbat puternic 
în care se putea încrede. Şi la acest gând pleoapele i se închiseră linistite. 

Jake îşi termină laptele şi se aplecă spre tânăra femeie răpusă de 
oboseală. Cu un gest precaut îi luă ceaşca din mâini apoi, înduioşat, privi 
căpşorul buclat care se sprijinea de umărul lui. Cam aşa arată un fluture 
adormit, gândi el, drăgălaş, fragil şi nemaipomenit de atrăgător. 

Uimit de propria lui reacţie, se mustră singur. Era timpul s-o ducă la ea în 
pat, dar, fără voia lui, îşi trecu braţul în jurul umerilor ei şi o strânse lângă 
el. Maşinal, opri filmul cu telecomanda şi stinse lumina. 

Încăperea rămăsese scăldată într-o dulce penumbrà, si, în tăcerea nopţii, 
Jake simţi că-şi regăseşte calmul. Sentimentul de confuzie care-l cuprindea 
noaptea când rămânea singur, îl părăsise. Usurat, scoase un suspin de 
mulţumire şi o strânse şi mai puternic pe fată lângă el. 

Acum o s-o duc în camera ei. Îşi propuse el din nou. Dar, dornic sà mai 
profite de acest răgaz magic, Jake îşi mai acordă puţin timp. În fond, după 
atâţia ani de zile, cunoştea un moment neaşteptat de linişte, care nu se 
datora nici laptelui nici televizorului. 

Sursa acestei stări miraculoase avea un alt nume: Sabrina. 


III 


Zorile încercau să cuprindă cerul înnorat al oraşului Portland, când 
Sabrina își dădu seama dintr-o data de acel braţ bărbătesc care-i sprijinea 
ceafa. 

Somnoroasa, încercă să se degajeze, dar constată cu uimire că nu se putea 
mişca deloc. 

Brusc, îi reveni memoria; aţipise pe canapeaua din salon alături de acel 
bodyguard care nu rezistase nici el mai bine oboselii. Remediul ei 
miraculos făcuse minuni, doborându-i pe amândoi. 

Încetişor, Sabrina încerca sa se elibereze din aceasta îmbrăţişare care o 
ţinea lipită de umărul lui Jake Devlin... dar degeaba! Totuşi, când ridică 
capul, îşi dădu seama că, în spatele genelor dese, ochii lui o observau. 

Sub această privire de culoarea ploii... se simţi fără putere. 

Căută un cuvânt, o glumă, o replică spirituală pentru a rupe extraordinara 
tensiune a acestei clipe şi a-şi ascunde emoția, dar aceşti ochi gri scânteind 
de înţelegere exprimau o dorinţă atât de puternică încât nimic demn de a fi 
spus nu-i veni în minte. Cum să glumesti cu un bărbat care o privea aşa? 
Mai bine ar lua-o la goană! 

Uşor de spus — greu de făcut! Mână de fier, în mănuşă de catifea, Jake îi 
mângâia deja părul răsfirat pe umeri, gâtul delicat, apoi se aplecă spre ea şi 
îşi lipi gura de buzele ei pline de culoarea rodiei coapte. 

Fără să schiteze nici cel mai mic gest de rezistenţă, Sabrina se abandonă 
în întregime acestei guri pasionate care o luase în stăpânire, şi în lumina 
palidă a zorilor, tânăra femeie tremura pierdută, pradă unei emoţii 
nebănuite... 

Jake nu juca rolul seducătorului, în care alţi bărbaţi excelau. Atitudinea 
lui exprima o sinceritate deplină. Sabrina o ghicea după patima cu care o 
săruta, mâinile lui lacome coborâseră pe gât, conturându-i rotunjimile 
voluptuoase ale sânilor, întârziind pe vârfurile lor întărite de dorinţă. 

Fără voia ei, Sabrina fremăta sub mângâierile lui, simțind cum se naşte în 
ea o dorinţă de nestăvilit. Totuşi, când Jake îi prinse lobul urechii între dinţi, 


încercă să-şi revină şi strigă cu o voce gâtuită: 

— Jake, Jake, ce-mi faci? Opreşte-te, te rog! 

Cuvintele ei erau lipsite de convingere, dar, din fericire, soarele invadase 
deja încăperea şi lumina vie a zilei sfârşi prin a aduce la realitate pe tânăra 
femeie. 

Îşi adună tot curajul şi îl împinse pe Jake care, la început, păru că nu-i 
înţelege gestul, apoi brusc, mormăi câteva cuvinte nedesluşite şi se 
îndepărtă de ea. Părea furios, dar Sabrina avu impresia că mânia era 
îndreptată împotriva lui. 

Fără a mai rosti vreun cuvânt, Jake o privi îndelung. Cu ochii mariti de 
surpriză, Sabrina îl observă la rândul ei, pradă unui sentiment de nedefinit. 
Sigur acel sărut fusese tulburător. Dar Sabrina era uimită de propria ei 
reacţie în faţa acestui bărbat! 

— Sabrina, iartă-mă. N-ar fi trebuit niciodată... Şi eu care trebuie să te 
protejez! Pe toţi dracii! 

Ezită, apoi, putin provocator, o întrebă: 

— Si acum ce-o să faci? Un scandal? O să-mi repeti că nu se poate avea 
încredere în mine? O să-i telefonezi lui Teague sau mamei tale ca să obţii 
concedierea mea? 

— Spune-mi, Jake, pot? 

— Ce anume? 

— Să am încredere în tine? 

Se exprima pe un ton tranşant, agresiv, decisă fiind să nu se încurce în 
fraze inutile şi primejdioase. În realitate, nu prea ştia ce să facă. Total 
dezarmată, Sabrina se simţea descumpănită căci, fără îndoială, universul ei 
liniştit fusese supus unui misterios atac. 

Ar fi trebuit să asculte de sfaturile lui şi s-o sune pe mama ei. 

Totuşi, la ideea de a nu-l mai revedea niciodată pe Jake Devlin, Sabrina 
simţi o tristeţe sfâşietoare, surprinzătoare, inexplicabila. Oare ce mi se 
întâmplă? se întrebă ea cu mirare. 

— Poţi să ai încredere în mine, Sabrina. 

Răspunsul o derută şi mai mult. În spiritul ei înfierbântat, cuvântul 
încredere răsună mult timp. Emotionatà, îşi mişcă buzele, ridică cu mândrie 
capul şi răspunse repezit: 

— Cum mi-ai mai spus-o, suntem condamnaţi să ne suportăm reciproc, 
nu-i aşa? făcu ea ridicându-se. 

Dar Jake o prinse de încheietură înainte să se poată îndepărta. 


— Sabrina, aşteaptă. Ti-e... frică de mine? 

— Cum să te temi de un bărbat care adoarme după o cana de lapte? 

Năucit, o privi câteva secunde, apoi un surâs îi lumină trăsăturile. 

— Personal, voi păstra o amintire minunată despre aceste clipe. De mulţi 
ani nu m-am mai odihnit atât de bine. 

— Ai adesea coşmaruri? 

— Propriu-zis nu e vorba de asta! Oh! E prea complicat să-ţi explic şi 
apoi... ce importanţă are! Să ştii oricum că-ţi sunt recunoscător pentru 
ajutorul pe care mi l-ai dat. 

Cu toată dorinţa ei de a obţine o explicaţie mai precisă, Sabrina nu mai 
adăugă nimic. Demnă, se întoarse pe călcâie şi se îndreptă spre baie, 
întorcând situaţia pe toate feţele. 

Curios, era dornică să-l încurajeze pe Jake. Niciodată nu mai întâlnise 
vreun bărbat capabil să suscite o asemenea reacţie din partea ei! De ce 
trebuie să încerce ea un asemenea sentiment tocmai la adresa lui Jake 
Devlin, care reprezenta prin excelenţă forţa bărbătească? Era de-a dreptul 
absurd. 

Enervata de propria ei slăbiciune, Sabrina se opri şi spuse: 

— Jake, tin să-ţi precizez că... 

— Că un astfel de incident nu se va mai repeta niciodată. Mă înşel? 

— Nu. Recunosc că eu sunt vinovată. N-ar fi trebuit să atipesc aici. 
Totuşi să ştii că nu sunt în căutarea unei aventuri pentru vacanţă. 

— Am înţeles. Acum du-te şi te pregăteşte, bombăni el supărat. 

Mai nedumerită ca înainte, Sabrina se eclipsă la iuţeală. 

Nu reuşise să-şi şteargă din minte amintirea acestei nopţi ciudate, când, o 
jumătate de oră mai târziu, ieşi de sub duş şi-şi îmbrăcă ţinuta de călătorie — 
un pantalon de bumbac alb, o bluză de aceeaşi culoare, pe care n-o mai 
închise până sus, şi o pereche de sandale asortate. La gât îşi puse un lantisor 
delicat de aur. Îşi prinse părul într-un coc, apoi îşi luă geanta pe umăr. 
Aruncă o ultimă privire în oglindă şi, cu un pas hotărât, intră în salon care, 
ce surpriză, nu trăda nici cel mai mic semn de dezordine. lar Jake se afla 
probabil în baie. 

— La masă! Avem timp şi pentru o gustare înainte să trecem pe la tine să 
luăm bagajele, în drum spre aeroport! strigă ea câteva minute mai târziu; 

— Nemaipomenit! Mi-e o foame de lup! N-am mâncat nimic aseară, 
numai cu excepţia laptelui cald, răspunse el punându-şi cămaşa de culoare 
închisă. 


— Cum! Dar de ce? Sari des peste mese? îl întrebă ea pe un ton de 
repros. 

— Oh! nu! Postesc numai când sunt constrâns să fac asta. Dar închipuie- 
ti că o tânără persoană a făcut şi imposibilul ca să-mi complice sarcina. 
Asta explică totul. 

— Data viitoare mă voi ocupa şi de confortul personalului meu! răspunse 
ea veselă. Acum aşază-te şi mănâncă. 

Jake o ascultă imediat şi înghiţi cerealele ca şi cum ar fi fost vorba de un 
corn proaspăt cu unt şi o omletă aurie cu şuncă. 

— Sunt dezolată, dar mi-am golit frigiderul în vederea plecării! se scuză 
ea. 

Sabrina abia reuşea să-şi îngaime scuzele. Era furioasă că trebuie să se 
justifice astfel, dar încerca un nesuferit sentiment de culpabilitate pe care 
dorea să-l combată, repetându-şi: în fond dacă n-a mâncat aseară, înseamnă 
că asa a vrut el! 

În fine, gata de plecare, Sabrina îşi înşfăcă poseta pe care o puse cu un 
gest neglijent pe umăr. Dar, abia făcuse acest gest, când Jake îi aruncă o 
privire severă. 

— Ce s-a întâmplat? 

— Nimic, dar n-o să părăseşti casa în ţinuta asta. 

Nevenindu-i să-şi creadă urechilor. Sabrina îl văzu apropiindu-se furios, 
cu nişte paşi de uriaş. El termina să-i încheie la gât bluza „indecentă” când 
Sabrina reuşi să-şi regăsească graiul. 

— Jake! Opreşte-te! Pentru numele lui Dumnezeu! Ce te-a apucat? 

— Nu ţin deloc ca pasagerii avionului să-ţi admire la discreţie farmecele! 

— NU ştii nimic despre modă! 

— Poate! Dar asta nu mă împiedică să am ideile mele în această privinţă. 
Şi n-aş putea tolera aşa ceva. 

— Glumeşti! N-am nici măsurile, nici alura unei femei fatale! 

— Nu, dar ai senzualitatea gratioasa şi felină a unui pisoi. Şi în acest caz, 
crede-mă, bărbaţii îşi pierd repede capul. 

— Vorbeşti în cunoştinţă de cauză? 

— Ia-o cum vrei! Si în valiza asta ce ai? strigă el ridicând unul din 
bagaje. 

— Cărţile mele pentru seminar. E prea grea pentru tine? Cu o voce dulce, 
Sabrina îl necăjea. Şi-o merita doar! 

— Bine, dar nu te-ai gândit să-ţi echilibrezi valizele? 


— La ce bun? Avand în vedere statura bodyguardului meu! spuse ea 
închizand usa de la intrare. 

Putin mai târziu, în garaj, se aşeză la volanul M.G. si cu o voce 
poruncitoare, întrebă: 

— Cheile mele, Jake? 

— Sunt la mine, Sabrina si cum am intenţia sà conduc eu, o să ti le dau 
mai târziu. Să schimbăm locurile, dacă vrei. 

O clipă ezită, apoi pe un ton acru, remarcă: 

— Devii din ce în ce mai autoritar! 

— Te-am văzut deja de ce eşti în stare. 

— Şi eu, Jake. Aşază-te lângă mine, sau te las aici. Mai am un rând de 
chei în geantă. 

— Sabrina... 

— Nu glumesc. 

Văzând-o cât este de hotărâtă, nu mai făcu niciun comentariu şi o ascultă. 

Cu un mic surâs pe buze, Sabrina făcu contactul şi M.G.-ul se lansă 
dezlantuit. 

Jake se mulţumi să-i dea adresa personală si nu făcu niciun comentariu 
de-a lungul traseului care păru mai curând aventura unui kamikaze decât un 
mers decent şi, în primul rând, normal. Când în sfârşit Sabrina opri în faţa 
unui imobil cu linii severe, ochii ei scânteiau ironici. 

— Acum suntem chit? se interesă el politicos, coborând din maşină. 

— Cum aşa? 

— N-ai vorbit ieri seară de o revanşă? As dori numai să ştiu dacă mă 
consideri destul de pedepsit. 

— Oh, Doamne, nu! Întotdeauna conduc aşa, Jake! răspunse ea pufnind 
în râs. 

O veselie sinceră o anima încă, atunci când Jake împinse uşa 
apartamentului său şi o invită să intre. 

— Într-un minut sunt gata, îi explică ei. 

Sabrina profită pentru a examina locul. 

Salonul, de o sobrietate exemplară şi de o curăţenie remarcabilă, friza 
austeritatea. Imediat, Jake apăru cu o geantă mare de voiaj în mână. 

— Gata? îl întrebă mieroasă tânăra femeie. 

— Da, dar de data asta, iau eu volanul, Sabrina. M-ai pedepsit destul, 
declară el pe un ton fără replică. 

Sabrina nu protestă. 


* 


În avionul ce se îndrepta spre Hawai, Sabrina se scufundà în lectura 
pasionantă a „Morţii regelui Arthur” scrisă de Sir Thomas Mallory, dar, 
foarte repede, îşi dădu seama că Jake Devlin citeşte peste umărul ei. 

— Se va discuta despre legenda regelui Arthur? 

— Da, dar vom aborda şi tema iubirii cavalereşti. Ca şi a raporturilor 
dintre vasali şi suverani în perioada Evului Mediu. E adevărat că idealul 
cavalerismului mă fascinează, spuse ea gânditoare, dar tu ce gândeşti despre 
asta? 

— Ca fiecare, păstrez amintirea acestei epoci de odinioară cântată de 
barzii care aparţin culturii noastre. Am fost foarte impresionat de legenda 
Graalului şi de aventurile cavalerilor. 

— Şi idila dintre Lancelot şi Guenièvre, frumoasa soţie a regelui Arthur? 
Îţi amintesti de dragostea lor sau nu te interesează decât succesele 
războinice ale cavalerilor Mesei Rotunde? 

Înainte să-i răspundă, Jake îi aruncă o privire stranie care o tulbură. Apoi 
reluă: 

— Cum aş putea uita acest episod? După părerea mea, Arthur ar fi trebuit 
să se arate mai vigilent, căci, din cauza legăturii vinovate dintre Guenièvre 
şi Lancelot, tot ce a realizat s-a spulberat. 

— N-ai dreptate! protestă ea cu căldură. Este nedrept. Totul s-a terminat 
tragic, dar nu din cauza frumoasei doamne şi a curajosului cavaler! 

— Baliverne! Dacă Guenièvre ar fi fost fidelă regelui în loc să se 
zbenguiască cu Lancelot, Arthur şi-ar fi păstrat tronul! 

— Ce tot spui? Cei doi se iubeau cu o dragoste pură, în stilul epocii. 
Fiecare cavaler trebuia să-şi servească doamna inimii sale. În regatul lui 
Arthur, Lancelot era cel mai viteaz şi era deci normal s-o servească pe 
prima doamnă a ţării! 

— Sigur, dar Gueniévre, soţia seniorului, era precis doar prietena lui 
Lancelot? remarcă el tăios. 

— Aşa prevedea tradiţia! Legăturile căsătoriei nu erau călcate, deoarece 
relaţiile dintre amanti rămâneau platonice. 

— Lancelot împărțea, patul cu Guernièvre. 

— Asta afirma trădătorul Mordred, care a profitat de fapt ca să-şi 
însuşească tronul lui Arthur. 


— De unde si distrugerea curtii regelui Arthur! Asta dovedeste cà ar fi 
făcut mai bine sà vegheze asupra reginei sale! 

— Nu poţi să simplifici astfel o asemenea tragedie, mai ales că Lancelot 
şi Guenièvre nu erau amanti. 

— Ba erau! 

Sabrina îi aruncă o privire veninoasă. 

— Cum poţi să fii atât de sigur? 

— Cunosc bărbaţii. Ai uitat că aparţin acestei specii de temut? Nu 
suntem deloc nişte spirite pure. Crede-mă, Lancelot si Guenievre l-au 
înşelat mult şi bine pe Arthur. 

Sabrina răspunse cu o voce întepatà: 

— De unde atâta siguranţă? Ai citit studiile scrise în domeniu? Ai făcut 
cercetări asupra Evului Mediu? Ce ştii despre dragostea cavalerească? 

— Dorinţa nu se trage neapărat din marea dragoste, sunt de acord cu 
asta! Totuşi, când un bărbat se simte emoţionat în faţa unei femei, când are 
nevoie de ea sau o respectă în mod deosebit, doreşte să devină a lui! 

Ofensată, Sabrina își închise brusc cartea. 

— Ce discuţie inutilă! Scuză-mă. O să fac un tur prin avion. 

Pentru prima oară de mult timp, Sabrina fugea de o controversă. Ştia asta. 
Dar nu putea proceda altfel. Acest schimb de vorbe lua o turnură 
periculoasă mai ales că gândurile ei reveneau neîncetat la îmbrăţişarea lor 
pasionată din zori. Moartă de ruşine, Sabrina încerca cu disperare să-şi 
alunge această amintire şi, mai ales, să nu se mai gândească la propriile 
senzaţii încercate în braţele lui Jake, dar conversaţia lor o tulburase din nou. 

Cum înainta pe aleea laterală dintre scaune, remarcă un bărbat brunet cu 
ochelari cu ramă de baga, care citea cu atenţie „Moartea regelui Arthur” a 
lui Sir Mallory. 

Aceasta nu putea fi o simplă coincidenţă, aşa că Sabrina se apropie de el 
şi îl întrebă pe un ton fermecător: 

— Scuzaţi-mă, dar nu mergeţi cumva în Hawai la un seminar despre 
cavalerii medievali? 

Tânărul tresări, apoi, din obişnuinţă, îşi scoase ochelarii şi-i şterse 
maşinal, înainte să-i răspundă, cu o voce subţirică: 

— Da. De ce? Mergeţi şi dumneavoastră? 

Fericită de această neaşteptată întâmplare, Sabrina îi întinse mâna şi se 
prezentă. 


— Încântat, Sabrina, îi răspunse el. Mă numesc Perry Dryden, adăugă el 
ridicându-se. 

Imediat Sabrina încercă pentru el o vie simpatie. În primul rând Perry 
Dryden n-o depăşea decât cu câţiva centimetri! Ce plăcere să-i poţi vorbi 
unui bărbat, fără a fi nevoită să-ţi suceşti gâtul ca să-l priveşti! gândi ea. 
Apoi, nici nu se simţea dominată de statura impozantă a interlocutorului ei. 

— Văd că vă pregătiţi! Şi eu m-am pus în temă. Vacanţa o să fie 
minunată, nu? 

Politicos, puţin timid şi vizibil dornic de a se împrieteni cu ea, Perry 
Dryden începu conversaţia cu un entuziasm debordant. Tocmai îi mărturisea 
că e aprod la Portland şi că legenda regelui Arthur îl pasionează de mult 
timp, când o exclamatie nerăbdătoare îl întrerupse. 

— Ah, aici erai, Sabrina! Nu-mi venea să cred că ai putut dispărea într-un 
spaţiu atât de restrâns! 

— Şi mie îmi vine greu să cred că ti s-a părut necesar sà mă urmaresti, 
când nu riscam nimic! Jake, dă-mi voie să ţi-l prezint pe Perry Dryden care 
va participa de asemenea la seminar. 

Deloc impresionat, Jake făcu un semn vag din cap şi o luă de braţ pe 
Sabrina. 

— Să ne întoarcem la locurile noastre. Stewardesele încep să servească 
masa. 

În mod vădit uimit şi nemulţumit, Perry întrebă cu o voce îngroşată: 

— Călătoreşti împreună cu Jake? 

— Da. Hai, Sabrina, răspunse Jake tăios. 

— Vin. 

Îi răspunse pe un ton aspru, pe care-l îndulci ca să-i explice lui Perry. 

— Nu te formaliza. Jake e un vechi prieten de familie şi s-a hotărât să mă 
însoţească ca să se distreze puţin. 

— Văd, făcu Perry cu un aer de câine pierdut. 

— Au început să treacă cu băuturile, remarcă Jake. 

Degetele lui strânseră braţul fetei, care se încordă dar îl urmă fără să mai 
riposteze. 

— Ce s-a întâmplat? 

— Te-a durut? 

— Nu tocmai, dar... 

Îi aruncă o privire bănuitoare. Totuşi durerea dispăruse deja. Poate nu era 
decât o întâmplare? Oricum, Sabrina presimtea că Jake ar nega, asa că la ce 


bun să mai protesteze? 

— De ce te-ai aratat atàt de dezagreabil cu Perry? Are un aer foarte 
amabil. 

— Nu te-a învăţat nimeni că nu trebuie să abordezi un necunoscut? 

— Nu, am fost doar sfătuită să nu mă încred în brunetii înalţi ca tine. 
Fiintele de talia lui Perry Dryden nu prezintă niciun pericol. 

— Da? întreabă-l atunci pe regele Arthur! Se temea de Lancelot? 

— Da, dar Lancelot măsura fără îndoială mai mult de un metru optzeci! 


IV 


Magnificul complex turistic fusese construit pe o imensă plajă de nisip 
auriu care se întindea cât vedeai cu ochii. 

Somptuosul hotel strălucea în toată splendoarea lui sub razele fierbinţi 
ale soarelui care apunea. Situat la mulţi kilometri de oraşul cel mai apropiat, 
oferea turiştilor un rai de pace şi confort, fiind incomparabil cu alte staţiuni 
datorită izolării sale. Terenuri de golf şi tenis, restaurante, piscina, puteau să 
satisfacă şi pe cel mai exigent client. Aceste locuri idilice constituiau o 
lume aparte într-o insulă a paradisului. 

— Ai avut probleme ca să obţii o cameră la acelaşi etaj cu mine? îl 
întrebă Sabrina pe Jake, în timp ce hamalul hotelului le deschidea uşa. 

— Nu, cel mai greu a fost să-mi găsească camere care comunică. 

— Cum? 

Înmărmurită, Sabrina aşteptă să plece băiatul ca să-l ia pe Jake la 
întrebări. 

— Chiar este necesar? 

— Uiţi că trebuie să ştiu ce faci în orice moment? 

Se exprima laconic, examinând cu minutiozitate camera. 

— Sunt capabilă să urlu într-o manieră impresionantă, să ştii! i-o trânti ea 
sec. 

— Da? Închipuie-ti că n-am băgat deloc de seamă, aseară! 

Şi spunând asta, împinse uşa de la balcon. De la etajul al treilea, Jake şi 
Sabrina se bucurau de o vedere superbă asupra palmierilor şi vegetației 
luxuriante care acopereau insula. Totuşi, Sabrina nu se dădea bătută. 

— Bineînţeles! Mi-ai pus un căluş în gură. 

— Foarte adevărat! De unde şi necesitatea de a mă afla tot timpul lângă 
tine! Acum scuză-mă te rog, dar trebuie să mă pregătesc pentru recepţia de 
primire dată în onoarea tuturor invitaţilor. Din fericire, nu este obligatoriu 
smokingul. Detest să mă împopoţonez astfel! 

— Jake, chiar nu eşti înarmat? Mi-ai mai spus-o, dar totuşi ca 
bodyguard... 


— Ssst! O sa veghez asupra ta Sabrina! Pregateste-te repede. Timpul ne 
presează, răspunse el fără a-i mai furniza vreo explicaţie. 

Câteva minute mai târziu, coborâră spre piscină, la marginea căreia se 
instalase bufetul. Jake, îmbrăcat simplu în blugi de culoare deschisă şi o 
cămaşă kaki, degaja un farmec irezistibil. Tinuta sa se potrivea admirabil 
atmosferei destinse din Hawai şi se modela perfect pe trupul lui suplu şi 
musculos. 

Lângă el, Sabrina îmbrăcată într-o rochie de mătase de un colorit delicat, 
se simţea şi mai fragilă ca de obicei. Totuşi, tânăra femeie n-avu deloc timp 
să se piardă în reflecţii întortocheate, deoarece deja zgomotul vocilor se 
amplifica în jurul lor pentru a sublinia sosirea profesorului. 

În momentul când Jake îi întindea un pahar de punch, Sabrina o zări pe 
doamna doctor Larissa Waverley şi spontan îi strigă însotitorului ei: 

— Ei bine! Jake, iată ce consider eu o femeie provocatoare! 

Tonul ei exagerat îi smulse un surâs lui Jake, care îi răspunse cu o ironie 
discretă: 

— Ce vrei? Savanţii s-au schimbat mult de când am terminat eu 
universitatea! 

Înaltă şi de o frumuseţe remarcabilă, Larissa Waverley îşi făcu intrarea cu 
o artă pe care Sabrina nu putu decât s-o admire. 

O rochie extrem de strâmtă îi sublinia formele generoase. Ghirlanda de 
becuri luminoase care înconjura piscina accentua reflexele părului roşcat, 
care cădea în valuri pe umerii bronzati. Înmărmurită, Sabrina o contempla 
cu gura căscată pe profesoara care-şi croia drum prin mulţimea de studenţi 
entuziaşti. 

— Hai, Sabrina, poţi fi provocatoare şi în alte feluri. 

— Jake, exagerezi! În sfârşit... îmi închipui că Larissa Waverley n-o să 
aibă nicio problemă ca să capteze atenţia studenţilor aparţinând sexului tare. 

Sabrina nu avu timp să mai adauge ceva, Larissa se apropia de ei, 
desfăşurând comori de graţie. 

Odată prezentările terminate, tânăra femeie exclamă pe o voce răguşită şi 
senzuala: 

— Sunt încântată că te-ai hotărât să te alături micului nostru grup, Jake. 

— Mulţumesc, răspunse el. Sunt sigur că aceste cursuri vor fi de-a 
dreptul pasionante. 

Sabrina care urmărea schimbul de amabilitàti, simţi o uşoară împunsătură 
în inimă: Larissa şi Jake păreau un cuplu ideal... 


— Te interesează de mult această tema? adauga Larissa. 

La această întrebare, Jake aruncă Sabrinei o privire plină de înţelesuri. 

— Nu. Trebuie să mărturisesc că Sabrina mi-a trezit interesul. 

Sabrina interveni imediat: 

— Nu-l crede! Jake are nişte păreri foarte originale asupra legendei 
regelui Arthur! 

— Adevărat? Abia aştept să-i cunosc punctul de vedere. Oh! Scuzati-ma, 
trebuie să salut pe toată lumea. Pe mai târziu! strigă Larissa Waverley. 

Imediat ce se îndepărtă, Jake se întoarse spre Sabrina. 

— Ti-as fi recunoscător să nu mă amesteci în discuţiile voastre savante. 
Doar siguranţa ta justifică prezenţa mea la acele dezbateri. Nu ţin să fac pe 
specialistul. 

— Pardon! Credeam că nu ţi-ar displace s-o impresionezi pe Larissa. 

— De unde aceastà idee? 

— Ocheadele ei ademenitoare poate? remarcă ea perfid. Jake, fii te rog 
amabil şi dă-mi un... 

Nu reuşi să-şi termine fraza. Deja Perry Dryden îi întindea un pahar de 
punch. 

— Scuzati-ma! Am remarcat că ţi-ai terminat băutura şi cum tocmai 
treceam pe lângă bar... 

— Oh, mulţumesc. Ce drăguţ eşti! exclamă politicos Sabrina. 

Dar în realitate dorea o oranjadă! 

— E adevărat, dar un pahar ajungea. Acum mergem la masă, declară Jake 
pe un ton rece. 

Foarte autoritar, puse paharul de punch pe o masă învecinată, sub ochii 
înmarmuriti ai unui Perry Dryden stacojiu de ruşine, care bâlbâi. 

— Da... da... bineînţeles. 

Cu privirea plină de tandrete, nenorocitul o fixa pe tânăra femeie pe care 
Jake o târa după el. 

— Jake, te rog! Încetează cu aceste manevre! Acest biet Perry! Ce ţi-a 
făcut? Să ştii că n-o să mai suport un asemenea comportament. 

— Cred că scumpul tău Perry îşi imaginează că e Lancelot! Eu personal 
nu voi comite eroarea regelui Arthur. 

Cu răsuflarea tăiată, cu ochii mariti de furie, Sabrina îi spuse cu o voce 
şuierătoare: 

— Ascultă-mă bine, Jake! Constat cu plăcere că ai învăţat multe din 
conversaţia noastră de adineauri, dar îţi cer sà nu mai joci mult jocul 


comparatiilor si subîntelesurilor. 

— Rolul meu constà în a te proteja, Sabrina. 

— Nu de oameni ca Perry Dryden! 

— De cine cred eu de cuviinţă! În acest domeniu hotărăsc singur, fie cà-ti 
place, fie că nu. 

Se instalase în fata majordomului pentru a pune capăt acestei altercatii şi 
Sabrina fu nevoită să tacă. Foarte amabil, acesta, îmbrăcat într-un smoking 
de culoare închisă, îi conduse la o masă situată cu faţa la ocean şi, după ce 
aleseră meniul, Sabrina nu mai avu curajul să revină asupra subiectului. De 
altfel, Jake se arăta de o încântătoare curtoazie. În faţa chelnerului care 
prezenta vinurile, Jake, foarte galant, îşi abandonă prerogativele şi o lăsă pe 
ea să guste celebrul vin alb de California. Se simţi mişcată de gestul lui. 

— Jake, cu ce te ocupai înainte să te instalezi la Portland? îl întrebă ea 
între două înghitituri de peste. 

— Guvernul mă trimitea în diverse misiuni în străinătate, răspunse el si 
îşi mai unse din belşug o tartină. 

— Si în ce consta munca ta? Jake, nu mai pune atâta unt, atenţie la 
colesterol! 

— Oh!... Hartogaria obişnuită şi numeroase deplasări în diverse locuri. 
Sabrina, dar tu eşti o adevărată enciclopedie, făcu el schimbând vorba. 

Ea îi ignoră remarca lingusitoare şi continuă, curioasă să ştie mai multe. 

— Şi de ce nu mai lucrezi în domeniu? 

— Vroiam să-mi schimb modul de viaţă. Şi tu? Ai făcut mereu acelaşi 
lucru? 

— Da. Meseria mea de documentaristă mă pasionează şi e o scuză 
nemaipomenită pentru a te putea interesa de toate subiectele care-ţi trezesc 
curiozitatea. 

— Ah! iată cum se explică erudiţia ta! Dar dacă Teague nu m-a minţit, ai 
fost măritată timp de un an, nu-i aşa? 

Sabrina tresări. 

— După câte văd, prietenul tău ţi-a făcut un raport foarte detailat asupra 
mea? 

— Nu, a menţionat pur şi simplu că ai fost pentru scurt timp căsătorită. 

— Exact. 

— Ce s-a întâmplat? 

— Aş prefera să păstrez tăcerea asupra acestui subiect, dacă nu vezi în 
asta niciun inconvenient. 


— Îţi vine atât de greu? întrebă el cu amabilitate. 

— Să zicem că am învăţat o mulţime de lucruri, din care am tras 
învatamintele necesare. 

— Întotdeauna auzi acest gen de comentariu de la cineva care a avut o 
experienţă nefericită. 

— Nu văd de ce te-ar interesa trecutul meu! 

— Teague mi-a spus că mama ta bănuieşte că fostul tău sot ar fi 
amestecat în această poveste cu amenințările la adresa societăţii Farsight. 

— Imposibil! 

De uimire Sabrinei îi scăpase furculita din mână. 

— Pari foarte categorică! 

— Bineînţeles! Doar îl cunosc destul de bine! Nu, nu s-ar fi amestecat 
într-o asemenea afacere. 

— Cum poţi să fii atât de sigură? 

— Stan Northrup este un neserios, incapabil să se ralieze unei cauze 
revoluţionare sau politice. Te asigur. 

— Chiar aşa? 

În focul discuţiei, Sabrina nu dădu atenţie acestei mici ironii şi continuă: 

— Tatăl lui, David Northrup avea o mare societate la Seattle. Vroia ca 
Stan să se însoare înainte să-i încredinteze succesiunea la conducerea 
firmei. Stan îşi dorea asta nespus şi era grăbit să pună mâna pe putere. A 
căutat deci o fiinţă slabă de înger, gata să-i cadă în plasă. 

— Şi ai fost fericita aleasă? 

— L-am întâlnit pe Stan în cursul unei recepții oferite de nişte prieteni 
comuni. Foarte naivă încă în acel timp, am crezut într-o dragoste la prima 
vedere. Tatăl lui mă adora şi totul a fost un vis până la moartea lui David. 

— Stan Northrup n-a mai avut atunci nevoie de tine? 

— Aşa-i. Prefera sà ducă o viaţă lipsită de orice constrângere. Într-o zi, 
întorcându-mă acasă, l-am surprins cu secretara. Tristà comedie! Şi cam 
asta a fost tot. Sincer îţi spun, Stan nu este deloc un bărbat interesant şi n- 
are destul curaj sau caracter ca să ia parte la nişte intrigi periculoase. 

Timp de câteva clipe, Sabrina se gândi la căsătoria ei ratată, la speranţele 
ei năruite, dar foarte repede, firea ei veselă şi dinamică învinse şi tânăra 
femeie îşi alungă amintirile, lipsite în prezent de orice încărcătură 
emoţională. 

— Nu înţeleg deloc cum mama s-a putut gândi vreo clipă că Stan ar 
putea... 


Se întrerupse. Brusc, adevărul îi apăru orbitor. Furioasă, explodà: 

— Am căzut într-o cursă! Vroiai să mă faci să vorbesc şi ai inventat 
această poveste ca să-ţi atingi scopul. 

— Da. 

— Nu-ţi înţeleg nici motivul nici scopul. 

— Adevărat? 

Cu preţul unui efort teribil, Sabrina reuşi să se stăpânească. Nu era cazul 
să se dea în spectacol în fata lui Jake Devlin! Refuza să i se înfăţişeze într-o 
postură ridicolă şi să-i înlesnească o victorie atât de uşoară! 

— Cred că m-am exprimat destul de limpede, Jake. Nu caut o aventură. 
Nu interpreta altfel acel nefericit episod de azi dimineaţă. 

— Episod nefericit? repetă el. Eu n-aş califica aşa tot ce s-a petrecut, 
Sabrina. Graţie ţie am cunoscut orele cele mai liniştite pe care le-am trăit de 
mult timp încoace. 

— Şi m-ai răsplătit cu un sărut de recunoştinţă? Asa s-ar zice, auzindu-te. 

— Nu, e mult mai complicat decât asta. 

— Nu mi-ai spus chiar tu că dorinţa nu se naşte neapărat dintr-o mare 
dragoste? Mai bine hai să schimbăm subiectul, ce zici? 

— Bine. 

— Îţi mulţumesc. 

— O precizare, totuşi. Dacă îţi aminteşti, ţi-am subliniat faptul că 
dragostea descrisă în legendele cavalereşti nu exclude plăcerea simţurilor! 

— Altfel spus, nicio femeie nu va fi vreodată în stare să distingă o fiinţă 
sinceră de un ticălos. Deci cel mai bine e să eviti orice legătură. Şi, aşa cum 
nu încetezi să mi-o repeti... prudenta înainte de toate! 

Sabrina nu mai putea de bucurie. În sfârşit îi dăduse o lecţie! 

Imediat ce terminară masa, tânăra, fericită de această primă victorie, îşi 
reîncepu manevrele. Dar după ce o însotise în salonul vecin foarte animat, 
Jake îi propuse să danseze. Cu un ton politicos, dar ferm, îl refuză. 

— Sabrina, dar... mori de poftă să dansezi! De ce să te pedepsesti 
singură? Doar ca să mă ranesti? 

Nu putu să-i răspundă la întrebare, căci Perry Dryden, îngheţat de emoție 
şi bâlbâindu-se, o invită la rândul lui. 

Sabrina înţelese cât îl costase curajul unei asemenea invitaţii şi, miloasă, 
exclamă pe un ton amabil: 

— Îţi mulţumesc mult, Perry. 


Fără măcar să-i arunce vreo privire lui Jake, se lăsă antrenată spre ringul 
de dans aflat afară, în briza plăcută a serii. 

În braţele cavalerului ei, Sabrina reuşi să se destindă. Ce plăcere să 
dansezi cu un bărbat de înălţimea ta! Paşii lor se potriveau la perfectie şi în 
curând, hohotele lor de râs se pierdură în mijlocul veseliei generale. 

Când muzica se opri, Perry se întrecu pe el însuşi. Cu o mişcare 
îndemânatică, o învârti într-o piruetă pe Sabrina, apoi, cu o figură încântată, 
o conduse până la masa unde îi aştepta Jake. 'Totuşi, frumoasa lui siguranţă 
se topi ca un fulg de nea la soare când Jake Devlin se ridică. 

— Cred că mi-ai rezervat următorul dans, Sabrina. Noapte bună, Dryden, 
i se adresă nonşalant, luând-o de mână pe fată. 

Prudent, Perry evită o confruntare şi îşi luă politicos rămas bun. 

— Mulţumesc, Perry, m-am simţit foarte bine. 

— Si eu, răspunse el cu o emoție sinceră, înainte de a se pierde în 
mulţime. 

— Hai, Sabrina. 

— Sunt obosită. 

Dar Jake o strângea deja în braţele lui puternice, fără să pară că i-a auzit 
spusele; atunci încercă o altă tactică în speranţa că, de data asta, îl va răni în 
amorul propriu. 

— Perry este un cavaler minunat! Pentru mine are înălţimea ideală. 

— Închipuie-ţi că-mi spuneam acelaşi lucru gândindu-mă la tine, îi 
răspunse el la ureche. 

Deci lovitura nu-şi atinsese ţinta, ba dimpotrivă! Odată în plus, 
sarcasmele i se întorseseră împotrivă şi... avantajul era de partea 
bodyguardului ei! 

Jake se mişca cu o graţie felină şi cu o suplete surprinzătoare pentru un 
specialist în arte marţiale, gândi ea urmărindu-i paşii. Aceasta uimitoare 
îmbinare dintre forţa bărbătească şi senzualitate trezi în Sabrina un 
involuntar fior de emoție. 

Probabil că Jake îşi dăduse seama de asta, căci o lipi şi mai strâns de el 
şi, cu un gest tandru, îi mângâie spatele. Copleşită de o minunată senzaţie 
de plăcere, Sabrina se lăsă în voia lui. Când reveniră la locurile lor, simţea 
încă cum i se învârteşte capul. 

Se retraseră devreme în camerele lor, căci Sabrina se declarase obosită de 
voiaj şi de această lungă zi. 


Din pragul camerei sale, Jake se întoarse spre ea si o privi cu o expresie 
tulburată. 

— Noapte bună, murmură el. 

Dintr-o străfulgerare, Sabrina înţelese: acest bărbat, angajat cu singurul 
scop de a o proteja, o dorea cu pasiune. 

Cu bărbia ridicată, cu ochii severi, se îndreptă spre uşa de comunicare 
dintre camere şi o închise cu un gest hotărât. 

— Să n-o încui, Sabrina. 

— Nu. Noapte bună, Jake. 

Liniştită de această barieră simbolică care se ridica între ei, Sabrina se 
băgă repede în pat şi suspină de mulţumire când simţi că o cuprinde 
somnul. 

Totuşi, două ore mai târziu, o senzaţie ciudată o făcu să se trezească. 

Intrigată, deschise ochii. În jurul ei, încăperea era scăldată în lumina 
argintată a razelor de lună. 

Oh! ce noapte minunată! gândi ea visătoare. O adevărată noapte la 
tropice care îi trezea minunate senzaţii. 

Privirea ei se opri din întâmplare asupra uşii de comunicare... larg 
deschisă. 

Uimită, se ridică şi aruncă o privire spre camera lui Jake. Patul era 
desfăcut, dar gol. Putin câte putin, enervarea ei făcu loc neliniştii. Unde 
dispăruse oare? Poate avea din nou insomnie şi era pe balcon? Fără să se 
gândească prea mult, Sabrina îşi luă repede un halat peste cămaşa de noapte 
de culoarea piersicii. 

Un coşmar! Nu putea fi decât asta! îşi spuse ea deodată, sigură că a găsit 
adevărata explicaţie. 

După cum presimtise, Jake se găsea în balcon, sprijinit de balustradă. 
Îmbrăcat doar în blugi, privea jocul vag al valurilor, iar lumina opalescentă, 
dădea trăsăturilor sale viguroase o expresie de însingurare. 

— Jake! şopti ea. 

— Nu te nelinişti, Sabrina. Du-te si te culcă, îi răspunse el fără să se 
întoarcă. 

— Un nou coşmar? insistă ea. 

— Te rog. Nu e nicio problemă. 

Încăpăţânarea lui o determină să se apropie. 

— Jake, un om care luptă singur nu avansează prea mult. Arunca-ti 
pentru o clipa carapacea de bărbat atotputernic. Ai vorbit vreodată cuiva de 


aceste vise? 

Fara sa schiteze vreo mişcare, îi răspunse: 

— Nu. 

— Atunci, a venit timpul s-o faci. Te ascult. 

— Sabrina... dar nu vreau. Este inutil. De altfel, faptul că te ştiu alături 
de mine, în cămaşă de noapte, nu-mi uşurează deloc situaţia. 

— Uită aceste amănunte, Jake. Spune-mi ce te împiedică să dormi. Vreau 
să ştiu ce anume te hartuieste în aşa hal încât îţi goneşte somnul. 

Şi îşi aşeză mâna mangaietoare pe braţul lui crispat. 

— Adevărat, micul meu fluturaş? 

Fluturaş? Sabrina tresări, dar preferă să-i ignore remarca pentru a putea 
continua. 

— Jake, povesteste-mi... 

Mult timp el rămase tăcut, apoi Sabrina ghici că a capitulat. 

— Nu e vorba de un vis, Sabrina, ci de un sentiment apropiat de panică. 

Fa desluşi în vocea lui o nuanţa de teamă amestecată cu o nesfârşită 
oboseală. 

— Ai suferit vreodată de claustrofobie? o întrebă el liniştit. 

— Presupun că fiecare are ascunsă în sufletul lui o spaimă anume. Nu 
este deloc neobişnuit ca cineva să se teamă într-un spaţiu închis. 

— Dar ce te faci când te confrunti cu o îngrozitoare realitate? Când 
universul se limitează la patru pereţi dogoritori de căldură, iar picioarele ţi 
se înfundă în pământul mocirlos? 

— Jake! strigă ea îngrozită. 

O privi şi Sabrina tremură în faţa acestor ochi gri, impenetrabili ca 
oceanul. Împinsă de instinct, îi cuprinse chipul în mâini pentru a-l mângâia 
cu acea inepuizabilă tandrete al cărei secret doar femeile îl cunosc. 

— Sabrina... 

— Continuă, Jake. Trebuie. 

Suspină sfâşietor. 

— Am petrecut mai mult de şase luni într-o închisoare mizerabilă din 
Asia de Sud-Est. Şase luni de infern, în care am crezut că o să mor. Totusi, 
frica de moarte nu e nimic în comparaţie cu nebunia care pândea şi 
împotriva căreia a trebuit să lupt din toate puterile. 

— Doamne, Jake! 

— Si am reuşit să înving cu preţul unor eforturi supraomenesti. Putin câte 
puţin, mi-am elaborat un sistem de autoapărare care se sprijinea atât pe forţa 


spiritului cât si pe cea a muşchilor. Numai asa am putut să supravietuiesc. 

Tulburatà de aceste mărturisiri. Sabrina îl privea cu o infinità duiosie. 

— De multe ori cădeam însă în panică. Din fericire, într-o zi am reuşit să 
evadez. N-au putut să mă prindă. 

— S-a întâmplat în Vietnam? 

— Nu. De altfel, asta nu mai are nicio importanţă. 

— Ce făceai în Asia? 

— Lucram pentru guvern. Ti-am spus-o deja. 

— Da. Dar mai era ceva, nu...? 

— Ei bine! Eram însărcinat să furnizez aur mişcărilor de rezistenţă 
organizate în acea parte a globului. De acea dată, lucrurile au mers prost. 
Ne-am încrezut într-un om care... 

— V-a trădat? 

— Mi-a trebuit să înţeleg ce se punea la cale şi, când am ajuns la 
întâlnire, duşmanii mă aşteptau. 

— Doamne! Bine că nu te-au omorât! 

— Nu m-au ucis fiindcă vroiau să-mi aranjeze un proces exemplar în 
public. În această privinţă am avut noroc. Nu m-au maltratat; se gândeau la 
fotografii şi la camerele de luat vederi. Sănătatea mea psihică îi interesa mai 
puţin. Asta e totul. Dar, câteodată, noaptea... 

— Retrăieşti senzaţia de sufocare? 

— Da. În sfârşit... N-are nimic de-a face cu ceea ce am simţit atunci! 
Totuşi, sunt încă obligat să mă scol, să deschid ferestrele pentru a respira 
aer curat. Nu mă înţeleg deloc, Sabrina. Am rezistat timp de şase luni, dar 
astăzi, această amintire mă obsedează fără încetare. 

— Fără îndoială miza este diferită în prezent, nu? Când era vorba de o 
chestiune de viaţă şi de moarte, n-aveai de ales. Dar acum, trecutul are 
drum liber să te hărţuiască... 

— Asta ar însemna că nu mai dispun de acelaşi capital de energie de 
atunci? o întrebă el, ca şi cum îşi punea această problemă pentru prima oară. 

— Să nu-ţi pierzi minţile în condiţiile îngrozitoare în care ai fost închis 
ţi-a solicitat o deosebită forţă morală. Poate spiritul tău refuză acum să se 
mai supună unui asemenea efort? Oh, Jake! Nu sunt specialistă în materie. 
Dar, din propria mea experienţa, ştiu că, atunci când tatăl meu ne-a părăsit, 
nu puteam sa fug de oribilele coşmaruri care-mi bântuiau visele. A trebuit 
sa fiu ajutată. 

— Mama ta? 


— Fără îndoială, atenţia si dragostea unei fiinţe dragi sunt necesare. 

— Încerci un sentiment matern la adresa mea? o întrebă el observând-o 
cu atenţie. 

— Nu, deloc, dar înţeleg ce simţi şi sunt mişcată. Nu am uitat încă 
spaimele copilăriei mele. 

Fără a mai adăuga vreun cuvânt, îl luă de mână şi îl conduse până la o 
banchetă primitoare instalată pe balcon. Se aşeză şi-i făcu semn să ia loc 
lângă ea. 

Dar când vru să-l mângâie ca pe un copil pe care vrei să-l linişteşti, o opri 
cu un gest. 

— Sabrina, nu caut la tine afecțiunea unei mame. În schimb am nevoie de 
tine, te doresc nebuneşte. Dacă mai rămâi mult timp pe balcon, nu mai 
răspund de mine. 

— Jake, te rog, eu... 

Nu mai ştia ce să spună. Judecata o îndemna să plece cât mai repede în 
camera ei, dar mila şi duioşia se amesteca cu senzaţia de necunoscută 
voluptate pe care o încercase mai devreme, pe pista de dans. 

Sabrina ezită şi îşi ridică capul spre Jake, ai cărui ochi gri străluceau în 
mii de reflexe. Încetişor, se aplecă spre ea şi-şi lipi buzele de gura ei... 


V 


Ca si în aceeaşi dimineaţă, dar la Portland, sărutul lui Jake exprima o 
sinceră emotie şi o sete nepotolită... Şi doar câteva ore se scurseseră de 
atunci! gândi tânăra femeie. 

Totuşi, această noapte era diferită... poate chiar periculoasă! În această 
noapte, trupul şi sufletul ei erau copleşite de duioşie şi pasiune! Sabrina nu 
înţelegea nici cum, nici de ce sentimentele ei evoluaseră atât de repede. 
Totuşi, trebuia să recunoască: toată fiinţa ei era mistuită de dorinţă! 

Sub mângâierea senzuală a buzelor lui Jake simţea că se topeşte de 
plăcere. Mâinile lui puternice îi cuprinseră umerii, simțind că a găsit femeia 
pe care o căutase întotdeauna. 

— Sabrina! Am atâta nevoie de tine. 

Tulburată de această mărturisire, îi şopti cu emoție numele. Niciun bărbat 
nu-i mai spusese vreodată asta! Nici tatăl, nici fostul ei soţ! Iar pe alţii, nici 
măcar nu-şi dăduse osteneala să-i asculte, conştientă că majoritatea dintre ei 
ignorau până şi sensul cuvântului dragoste. 

Bineînţeles că această mărturisire nu însemna că Jake o iubeşte. Totuşi, el 
nu se juca... era sigură de asta. Dorinţa lui era cu adevărat sinceră. 

— Sabrina... 

Fericit că o simţea lăsându-se în voia braţelor lui puternice, îi şoptea 
numele cu o voce răguşită care îi răsuna plăcut în urechi pe balconul expus 
brizei oceanului. 

Jake întinse mâna spre halatul din mătase care o proteja încă, îi desfăcu 
cordonul cu nişte degete nerăbdătoare şi aruncă pe jos veşmântul uşor 
pentru a-i dezgoli sânii sidefii. Buzele lui se lipiră de pielea catifelată şi 
fierbinte, acoperind-o cu sărutări nebunesti. 

— Oh! Jake! Jake! Nu înţeleg... 

Incapabilă să se regăsească, se bâlbâia, simţea că-şi pierde capul, purtată 
de un val de senzaţii minunate. Spaimele trecutului şi rezerva ei naturală 
erau măturate de o pasiune atotstăpânitoare. 


— Ai încredere în mine, Sabrina. O să veghez asupra ta, îi sopti el 
văzând-o cum tremură de dorinţă. 

— Jake? îl întrebă ea văzându-l cum se ridică. 

— Nu plec, fluturasul meu, răspunse el cu un surâs înduiosat. 

În picioare, în faţa ochilor ei întrebători, îşi scoase încet blugii pe care-i 
aruncă neglijent jos pe mozaic, apoi se aplecă spre ea pentru a-i scoate 
cămașa de noapte. 

Sabrina îşi tinu respiraţia. Sângele îi curgea mai repede prin vine. Aici, în 
noaptea tropicală, sub cerul înstelat, legănată de zgomotul înfundat al 
valurilor oceanului, destinul îi oferea clipe minunate şi neaşteptate de 
fericire. 

Asezat lângă ea, Jake îşi plimba uşor mâna pe trupul ei mătăsos. Ochii lui 
mărturiseau duioşia, dorinţa şi nerăbdarea. 

— Fluturaşul meu, vreau să fii a mea în această seară. Mă înţelegi, 
Sabrina? Vom zbura împreună în ţara visurilor! 

Ghici că el îi aşteaptă răspunsul, dar se simţea incapabilă să gândească, 
să vorbească... 

— N-am chef să vorbesc, Jake. Nu acum, îl imploră ea. 

— Mâine dimineaţă o să stăm de vorbă. 

— Da, răspunse ea dintr-o răsuflare, gata să consimtă la orice numai să se 
simtă odată în braţele lui. 

Atunci el trasă o dâră de sărutări arzătoare de la gâtul delicat până la 
pântecele catifelat, în timp ce degetele lui experte alunecau de-a lungul 
picioarelor frumos modelate. Sabrina, transportată de plăcere, se arcuia şi îl 
chema nerăbdătoare. 

— Jake, acum! Oh! Vino, vino! 

Îşi auzea vag ecoul propriilor vorbe şi nu-i venea să creadă. Ea era cea 
care-l ruga pe Jake? Da, chiar ea îl implora din tot sufletul, strivită sub 
năvala dorințelor. 

— Desfă-ţi aripile, fluturasul meu. 

Încantatà de aceste cuvinte delicios de senzuale, Sabrina îl asculta. Cum 
i-ar fi putut rezista? 

— Vino, scumpa mea! Să ne luăm zborul împreună. 

O strânse puternic în braţe. O clipă, lungă cât o eternitate, se priviră fără 
să schimbe vreun cuvânt. Ochii vorbeau pentru ei, cântau bucuria unei 
descoperiri împărtăşite de amândoi; nici Sabrina nici Jake nu îndrăzneau să 
facă vreun gest. Savurau clipa prezentului ca şi cum tot universul le 


aparţinea pentru totdeauna. Apoi Jake o antrenă în ritmul pasiunii lui. 
Împreună, mână în mână, urcară mii de trepte magice cu un pas uşor. 
Timpul nu mai exista. Tulburată de senzațiile necunoscute, Sabrina se lipi si 
mai tare de Jake, murmurând eu o voce tremurătoare: 

— Oh! Jake, eu... nu pot... ce-o să se întâmple? 

— Fluturaşul meu, strânge-mă cu putere şi înconjoară-mă cu aripioarele 
tale. 

Radiind de fericire, îşi înnodă picioarele în jurul trupului lui Jake şi 
strigă: 

— Oh! Doamne! Jake! Jake! 

Lumina stelelor dădea o noua strălucire chipului ei extaziat, în timp ce 
Jake îşi lipea buzele de ale ei pentru a-i înăbuşi gemetele, alunecând 
amândoi în braţele unei plăceri nebănuite. 

Mai târziu, Sabrina, cuprinsă de o lene plăcută, se cuibări în căldura 
braţelor lui pentru a se abandona unor vise dulci. 

Jake o privi îndelung. Ochii lui parcurseră acel chip marcat de pasiune, se 
opriră pe genele lungi şi întoarse care aruncau umbre deasupra obrajilor, pe 
pielea catifelată care strălucea în penumbră. 

O idee îi trecu prin minte, o idee neaşteptată, tulburătoare, minunată. 
Dacă nu-şi pierduse minţile în acea oribilă închisoare din Asia de Sud-Est 
fusese doar ca s-o întâlnească pe Sabrina. Da, această femeie era scopul 
vieţii lui. Un instinct adânc înrădăcinat îl avertizase că Sabrina îl aşteaptă şi 
că lupta lui are un sens. 

Fascinat, contemplă acest minunat fluturaş, acest dar al cerurilor care se 
odihnea în braţele lui. 

Mâna lui îi urmă cu deliciu curba şoldurilor, păstra în inimă gustul 
nemaipomenit al iubirii lor, emotia neîncrezătoare a Sabrinei. Privea cu 
seninătate viitorul, râdea în sinea lui de reacţia independenţei Sabrinei când 
îi va aduce la cunoştinţă, mâine dimineaţă, că-i va aparţine numai lui. 

Doar el va veghea asupra ei, nimeni altul nu va mai conta pentru ea. Nu 
avea nicio îndoială, tânăra femeie i se dăruise din tot sufletul. 

Jake se lungi lângă ea. Un lung moment, privi desenul trupului armonios 
luminat de lună. Sabrina fusese făcută numai pentru el. Era mai mult decât 
o femeie. Zeità fermecătoare a unei insule de vis... 

Ce-i va spune ea mâine dimineaţă? La acest gând, surâsul i se şterse. La 
ce bun să se amăgească cu iluzii? Această pisică sălbatică se va răzgândi. În 
mod sigur. Independentă, inteligentă şi bănuitoare, nu se va resemna prea 


uşor. Desigur, el încercase s-o avertizeze, dar ea nu vrusese să-i dea crezare. 
Cu atât mai rău. Când îşi va da seama de legăturile subtile care se tesuserà 
între ei, pretentioasa Sabrina va fi deja prinsă în cursă. 

Jake ridică din umeri. Inutil sa se neliniştească dinainte! Pentru moment 
îi era somn, şi ce plăcut era să adormi lângă femeia iubită. 


* 


O undă de panică specific feminină, amestecată cu neliniştile trecutului, o 
treziră brusc pe Sabrina din somn. 

Încet deschise ochii şi, în lumina răsăritului, îşi dădu seama că e pe 
jumătate prizonieră în braţele lui Jake. Erau întinşi încă pe canapea, dar fără 
îndoială Jake se sculase noaptea, căci o pătură groasă îi ferea de răcoarea 
dimineţii. 

Timp de câteva secunde, Sabrina rămase nemişcată, pierdută în 
contemplarea oceanului care, în lumina palidă a zorilor, avea reflexe gri 
aidoma ochilor lui Jake. 

Descumpănită, Sabrina îşi închise la loc pleoapele. Nu-i venea să creadă 
că iremediabilul se produsese. lată că, pentru a doua oară se trezea în 
braţele lui Jake! Dar spre deosebire de ieri, nicio scuză, nicio justificare nu 
putea explica de ce căzuse pradă tentatiei. 

Îşi pierduse oare capul? Se dăruise unui bărbat pe care abia îl cunoştea de 
două zile! Cum de făcuse o asemenea nebunie? 

Spiritul ei tulburat retrăia filmul evenimentelor nopţii. Desigur, un 
sentiment de milă o împinsese spre acest balcon nenorocit. Neliniştea 
chiar... 

Totuşi, în forul ei interior, Sabrina ştia că acestea nu sunt decât nişte biete 
pretexte. 

Doar pasiunea o făcuse să rămână alături de Jake. 

La acest gând, fu cuprinsă de un sentiment neplăcut şi se grăbi să se 
desprindă din braţele lui Jake Devlin. 

Conştientă de goliciunea ei, fugi cu paşi furisati spre cameră. Din prag se 
opri şi aruncă o ultimă privire spre silueta adormită. Lungit pe țesătura 
înflorată a canapelei, era doar pe jumătate acoperit de cuvertura care îi 
dezgolea torsul şi umerii musculoşi. 

Repede îşi trase o pereche de blugi şi o cămaşă cu dungi viu colorate. 
Doarme, gândi ea brusc. Graţie mie? 


Oh! ce poveste! îşi spuse ea furioasă de asemenea gânduri. Exasperată de 
propria ei slăbiciune, încaltà o pereche de sandale şi, fără să se gândească, 
coborî scara care ducea spre plajă. 

Ca un animal înnebunit, alergă până la marginea apei, pierzându-şi 
răsuflarea. Aici, în picioare, în bătaia vântului care-i ciufulea părul 
despletit, privi o clipă valurile care se spărgeau la picioarele ei, respiră 
profund, apoi se îndreptă, mergând în paralel cu malul. 

Ce-o să se facă acum? Cine ştie ce-o să gândească Jake când s-o scula! 
Nu! Nu era deloc adevărat. Sabrina ghicea ce-o să-şi imagineze. Se va 
felicita în mod sigur de această mică aventură agreabilă care-i va uşura 
sarcina de bodyguard! 

Un bodyguard? Dar de el cine o va proteja? întrebase ea chiar din prima 
zi. Şi nu se înşelase deloc! Cum de fusese atât de proastă? 

„Dacă mai rămâi mult timp pe acest balcon, nu mai răspund de mine” îi 
spusese el în chip de avertisment. Jake îi dăduse o şansă şi ea ce făcuse? 
Rămăsese lângă el. 

Şi precis el nu va uita acest amănunt! 

— Doamne! Doamne! strigă ea strivind furioasă scoicile rămase pe 
nisipul fin. 

În sfârşit! Întâi trebuia să se stăpânească, să se detaşeze de această 
poveste ridicolă! Fie, petrecuse noaptea în braţele unui necunoscut! Asta nu 
era un motiv ca să-şi piardă capul în fata lui! Viaţa n-o învățase deci nimic 
despre bărbaţi? 

Puteau fi amuzanti, o companie agreabilă, chiar interesantă, dar în niciun 
caz nu trebuie să ai încredere în ei când îţi vorbesc despre dragoste. 

În privinţa asta, Jake se arătase totuşi de o discreţie absolută. Cel puţin, 
nu o mintise, gândi ea cu amărăciune. 

Niciodată nu-şi imaginase că va cădea cu atâta uşurinţă pradă farmecului 
unui bărbat! 

Sabrina fierbea de furie. În disperare, se aşeză pe una din stâncile care 
străjuiau plaja. Maşinal, mătură cu privirea întinderea nisipoasă, căutând 
silueta luminoasă a elegantului hotel când, brusc, simţi că se crispează. 

Jake se îndrepta spre ea. 

Timp de o clipă se măsurară cu o privire întunecată, apoi Sabrina îşi 
întoarse capul cu un aer hotărât. Nici vorbă să se lase impresionată! Totuşi, 
în ciuda hotărârii ei, o emoție de nestăpânit o cuprinse. Ca de fiecare dată... 


Cu mâinile înfundate în buzunare, cu figura dură, Jake o certă fără 
menajamente: 

— Sabrina, să nu mai faci asta niciodată. Niciodată, m-ai înţeles? 

Înmărmurită, îl întrebă, fără a-i înţelege motivul furiei. 

— Despre ce vorbeşti? se interesă pe un ton îÎntepat. 

— De escapada ta nechibzuită! Ai fugit ca o puştoaică. Ştii că am 
misiunea să te protejez. Să nu mai uiţi asta! 

Sabrina sări în picioare. Cum de îndrăznea? După tot ce se petrecuse 
astă-noapte între ei, iată că alegea acest motiv absurd ca să-i facă scandal! 
Exagera! Cine se credea? 

— Nu te nelinişti, Jake. Îmi amintesc foarte bine prevederile contractului 
pe baza căruia ai fost angajat, şi, dacă memoria mea este bună, nimic nu te 
obliga să mă seduci! Ce bodyguard ciudat! Contezi pe farmecul tău ca să 
mă faci să te ascult la un semn din deget? 

O luminità periculoasă străluci în ochii lui. 

— Sabrina, ascultă-mă... 

— Uite la ce m-a condus asta, aseară! Oricum, acest incident nu are nici 
o importanţă! Într-o situaţie ca a noastră, multe ar fi procedat la fel! 
Gândeşte-te! Două camere care comunică într-un hotel de pe o insulă 
tropicală! Ce decor ideal! Concluzia era inevitabilă! 

— Adevărat? 

— Oh! Poate că nu, dacă n-aş fi avut un bodyguard fără somn care 
deschide uşa de comunicare în toiul nopţii! 

— Doream să te privesc dormind. Mă simt mai bine când te ştiu alături, 
mai ales noaptea. 

— Ce pretext ridicol! 

— Nu trebuia să vii să mă cauti pe balcon! Si pe urmă? De ce ai rămas 
lângă mine, Sabrina? 

— De ce? repetă ea furioasă. Ca să stăm de vorbă! Ca să te ajut să lupti 
împotriva sentimentului tău de claustrofobie. 

— Bine. Şi pe urmă? Tot mila ţi-a şoptit să te culci cu mine? 

Ea ridică din umeri. 

— Glumesti, Jake? Sa mă dăruiesc din milă, eu? Nu! Mai pot eu acum să 
cred cà nu eşti în stare să-ţi porti singur de grijă? Stăpâneşti la perfectie arta 
autoapărării şi te foloseşti cu abilitate de farmecele tale ca să seduci o 
femeie care nu mai reuşeşte, în acel moment, să judece corect! Cum aş 
putea să te plâng? 


— Văd, îi răspunse el pe un ton liniştit. 

Supărată, Sabrina îşi dădu Seama că ratase singurul pretext care ar fi 
putut justifica în ochii lui Jake Devlin comportamentul nebunesc. Citi pe 
chipul lui o uşurare vădită, văzu umbra unui surâs pe buzele lui. 

Câtă imprudenta! 

— Prea târziu, Sabrina! remarcă Jake ca şi cum i-ar fi ghicit gândurile. 

Şi îi adresă un zâmbet voios care îi merse drept la inimă. 

— Mulţumesc, Sabrina. Iată un lucru pe care mi-ar fi fost greu să-l suport 
în această dimineaţă. 

Enervată, descumpănită, încercă să-l rănească. 

— În orice caz, Jake, să nu te umfli în pene că m-ai sedus atât de uşor. Ca 
toată lumea, am şi eu clipele mele de slăbiciune, dar aventurile nu mă 
interesează. Să nu crezi că vom trăi o poveste de dragoste! Ce s-a întâmplat 
azi-noapte nu se va mai repeta niciodată! 

În mod spontan, Jake îi puse mâinile pe umeri şi o atrase spre el. 

— Sabrina! Nu cred un cuvânt din tot ce mi-ai spus. Câte contradicții! 
Am impresia că, până în această noapte, nici nu ştiai ce înseamnă adevărata 
fericire. 

— Cum? Ai o imaginaţie... şi eşti un încrezut! 

Jake clătină din cap cu un aer drăgăstos. 

— Scumpa mea, să nu-ţi fie frică de mine. 

— Hm... Ce idee! 

Îşi compuse o mină de regină ofensată şi smulgându-se din îmbràtisarea 
lui, adăugă: 

— Vreau să risipesc orice neînțelegere. A fost vorba doar de un accident, 
asta-i tot! 

— Vrei să spui că ai comis o greşeală? 

— Da, dar voi şti să trag învăţămintele necesare. N-o să fac de două ori 
aceeaşi greşeală, zise ea, îndreptându-se spre hotel. 

— Sper atunci că n-o vei repeta pe cea de azi-dimineatà. 

— La ce te referi? 

— La felul cum ai dispărut fără să-mi spui unde te duci. 

— Te rog! Aceste reprosuri mi se par de prisos! 

— După cum nu încetezi să mi-o amintesti, eu sunt angajatul tău, 
Sabrina. Şi e indispensabil să nu te pierd din ochi! 

— Oh! Ce... 

Incapabilă să-şi găsească cuvintele, Sabrina se întrerupse. 


— Cu atât mai rău. De altfel, cum mi-aş putea închipui că un bărbat ar 
putea înţelege ceea ce simt? adăugă ea printre dinţi. 

Apoi pe un ton hotărât, strigă: 

— Grăbeşte-te, Jake! Trebuie să luăm repede micul dejun ca să ajungem 
la seminar. Vrei să-ţi notezi orarul ca să poţi cunoaşte exact programul 
meu? 

— Inutil. O să te însoțesc peste tot, replică el, foarte calm. 


VI 


Sabrina nu încercă să-l ignore, nici în sala de mese, nici în vastul subsol 
al hotelului transformat acum într-un veritabil amfiteatru. La ce bun? Nu 
exista niciun mijloc să scape de Jake! Trebuia numai să vegheze să nu cadă 
din nou pradă farmecului său. Las” pe mine, de acum o să fiu în gardă, 
gândi ea, când îl văzu instalându-se alături. 

Imediat, vreo şaizeci de persoane invadară sala în care fusese instalată o 
estradă echipată cu o aparatură audio video ultramodernă. Prin mulţimea de 
specialişti în istoria Evului Mediu, Sabrina îl remarcă pe Perry Dryden care 
îi adresă un salut visător. Părea atât de gentil, de inofensiv, încât tânăra 
femeie îi întoarse surâsul cu o cordialitate care-l zăpăci. O uşoară roseata îi 
acoperi obrajii. 

— Atenţie! murmură Jake. 

— La ce? 

— Nu-l încuraja pe Dryden. O să-ţi faci mai multe probleme decât îţi 
doreşti sau îţi imaginezi. 

— Pentru că tot fluturi lista interdictiilor şi restricţiilor, uite ce vreau să-ţi 
spun: nu mă mai ameninţa! răspunse Sabrina în momentul când Larissa 
Waverley îşi făcea o intrare spectaculoasă. 

Jake nu mai avu posibilitatea să-i riposteze căci Larissa luase deja 
cuvântul şi-şi captiva în mod magistral auditoriul nu numai prin frumuseţea 
ei deosebită, ci mai ales prin cunoaşterea perfectă a subiectului şi pasiunea 
cu care îl exprima. 

— Succesul legendei regelui Arthur nu se bazează doar pe faptele măreţe 
ale Cavalerilor Mesei Rotunde, începu ea. În toate timpurile războiul a fost 
înfatisat în scrieri. Dar aventurile cavalerilor regelui Arthur nu ar fi avut 
niciodată un asemenea ecou dacă nu ar fi fost însoţite de ideea dragostei 
cavalereşti. Amintiti-va că, în acea epocă, căsătoria constituia o alianţă între 
familii sau un aranjament financiar de unde sentimentele erau excluse. 
Mesajul trubadurilor din sudul Franţei a transformat în mod definitiv mitul 


razboinicului neînfricat închis într-o armură strălucitoare, într-o luptă mai 
subtilă şi mai rafinată, aceea a inimilor... 

Sabrina simţi cum Jake îi face semn cu cotul. 

— Asta nu prea a fost o reuşită, dacă vrei părerea mea, îi şopti el. 

— Nu ţi-a cerut-o nimeni, îi răspunse ea cât mai discret posibil. 

Totuşi, pe parcursul întregii expuneri, Jake se încăpăţână să lanseze o 
mulţime de comentarii perfide şi ironice, încât Larissa Waverley sfârşi prin 
a-i remarca manevrele. 

— Da, domnule Devlin? Doriţi să aduceţi o precizare? 

— Oh! Doamne! exclamă Sabrina îngrozită. 

Jake nu păru însă deloc jenat. 

— Nu mă îndoiesc că legenda regelui Arthur a putut servi altora drept 
învăţătură. Totuşi natura umană dă dovadă de multe slăbiciuni şi eu nu cred 
în povestea „sălbaticului bun”. Din contra, sunt convins că valoroşii noştri 
cavaleri au ştiut să tragă folos de pe urma reputației lor grozave si au 
profitat să-şi acumuleze averi şi privilegii, în numele onoarei, bineînţeles. 

Exasperată, Sabrina interveni fără să-i lase Larissei Waverley timp să 
plaseze vreun cuvânt: 

— Domnul Devlin are un punct de vedere extrem de limitat în privinţa 
cavalerismului. Ca om cu un bogat simţ practic, consideră fără valoare 
stările sufleteşti! Dacă cineva doreşte un lucru este de ajuns să facă tot ce 
trebuie ca să-l obţină, şi asta-i tot! Această teză este valabilă şi în ceea ce 
priveşte pe femeile din ziua de azi, nu-i aşa, domnule Devlin? De ce nu vă 
exprimati părerea şi asupra amorului cavaleresc? 

— Da, domnule Devlin, îÎmpartasiti-ne opiniile dumneavoastră, strigă şi 
Larissa, aparent interesată. 

Cu ochii fixati pe chipul furios al Sabrinei, Jake răspunse cu amabilitate 
la ce i se ceruse. 

— Sincer vorbind, sunt convins că totul e numai o amăgire şi că niciun 
cavaler n-a crezut vreodată în aşa ceva. Bărbatul e în aşa fel făcut că nu se 
mulţumeşte cu sentimente platonice şi doar legendele au curajul să ne 
înfatiseze eroi atât de putin realisti ca bunul rege Arthur! 

Abia îşi terminase fraza că întreaga clasă se dezlantui. 

Fiecare dorea să-şi exprime părerile personale. Urmă un formidabil 
vacarm. De pe estradă, Larissa Waverley, încântată, reuşi să conducă 
discuţiile şi cursul se termină într-o atmosferă foarte animată. 


Cu capul sus, Sabrina se îndreptà spre restaurant cu Jake pe urmele ei, ca 
de obicei. Imediat ce fură instalaţi în jurul unei masute pe lângă fereastră, 
Sabrina îi aruncă o privire plină de manie. Jake îi sustinu privirea fără să 
clipească. 

Se înfruntară astfel o vreme, apoi simţul umorului învinse şi Sabrina îi 
declară: 

— Fără îndoială ai darul de a anima o dezbatere! remarcă ea. 

— M-ai provocat! replică el. 

— A cui e vina? 

— Ştii prea bine! Ce comanzi? Salată de ananas şi papaia? 

— Nu! Capul tău pe un platou de argint! 

Jake surâse fermecător. 

— Oh, Sabrina! În realitate, nu prea corespund tipului clasic de 
bodyguard, nu-i aşa? 

— Adevărat! Totuşi, cred că am găsit un mijloc de a te utiliza mai cu 
folos! 

— Sunt măgulit. 

— Răbdare! Aşteaptă să vezi ce ţi-am rezervat! 

Imediat după dejun, îşi pune în aplicare ameninţarea şi, plină de 
autoritate, îi puse în braţe o umbrelă voluminoasă, un teanc de prosoape de 
baie, o serie de produse cosmetice antisolare ca şi câteva cărţi despre istoria 
Evului Mediu! Jake nu protestă însă deloc şi o urmă docil până la plajă 
unde, după un moment de gândire, Sabrina găsi locul ideal. 

Intrigat, Jake îi observă preparativele minutioase, apoi remarcă: 

— Nu înţeleg. De ce te instalezi la umbră şi te mai şi ungi din belşug cu 
crema? Nu vrei să te bronzezi? 

— Soarele este periculos. Medicii au început deja să recomande multă 
prudenţă. Am citit asta într-o revistă pe care o primim la bibliotecă. 

— Şi ai hotărât să petreci două săptămâni în Hawai fără să prinzi un pic 
de culoare? N-ai fi făcut mai bine să alegi un alt loc pentru vacanţă? 

— Iubesc marea! îi răspunse ea scotàndu-si rochia de bumbac. 

Ochii lui Jake se măriră de uimire când descoperi minusculul bikini 
galben care-i dezvăluia formele încântătoare. 

— Pe naiba, Sabrina! Într-una din aceste zile, va trebui să-ţi inspectez 
mai îndeaproape garderoba! Hmm... pentru cineva care nu vrea să se 
expună fierbintelii razelor de soare, îţi asumi cam multe riscuri! Spune-mi, 
numesti ăsta costum de baie? 


— Am impresia că în materie de modà, eşti cam înapoiat! făcu ea 
lungindu-se pe salteaua de plajă. 

În sinea, ei, Sabrina jubila. Parcă împinsă de un drăcuşor, ardea de 
dorinţa de a-l şoca, de a-l ofensa. De altfel, n-o merita? 

— Să zicem că nu doresc ca clienţii mei să se dea în spectacol, i-o 
întoarse el scoţându-şi blugii. 

Purta un slip negru, a cărui simplitate accentua forţa suplă a trupului şi, 
brusc, Sabrina își dădu seama că nu-şi putea dezlipi ochii de la acest corp 
atletic. Jenată, se întoarse şi-şi băgă nasul în prima carte care-i căzuse în 
mână. 

— Şi eu doresc acelaşi lucru în privinţa personalului meu. Pentru a evita 
repetarea unui incident asemănător celui care a avut loc în amfiteatru, în 
această dimineaţă, o să-ţi citesc câteva lucruri elementare privindu-i pe 
cavaleri. 

— Înainte de a începe lecţia zilei, cred că ar trebui să discutăm despre 
noaptea trecută, acum că te-ai mai calmat puţin. 

Şi se instală imediat alături de Sabrina. Tânăra păli... nu reuşise să scape. 

— N-am chef să vorbesc, Jake. Cred că am comis amândoi o greşeală pe 
care nu am intenţia s-o repet. 

— Şi dacă se va mai întâmpla? 

— Dacă aş simţi cel mai mic pericol, mi-aş căuta un alt bodyguard! Dar 
acest incident aparţine trecutului, nu-i aşa Jake? Noi suntem nişte adulţi 
respectabili! 

O privi şi Sabrina descifră în fundul ochilor lui o asemenea emoție, încât 
se înfioră. Timp de o clipă simţi că nu se mai poate controla, prinsă în 
capcana propriilor ei sentimente confuze. Fluturaş? Nu o numise el astfel în 
ajun? Instinctiv, respinse imaginea frumuseţii fragile întruchipată de acest 
cuvânt. 

— Nu, Jake, murmură ea, deşi el nu scoase nicio vorbă. Nu. 

Jake nu avu posibilitatea să-i răspundă, căci, în aceeaşi clipă, un băieţel îi 
întrerupse. 

Înarmat cu o lopată şi o greblă roşie din plastic, îi observa cu multă 
curiozitate. 

— Vrei să mă ajuţi să construiesc un castel? îl întrebă el pe Jake. Ceilalţi 
sunt ocupați. 

În mod clar, Sabrina nu-i părea demnă de vreun interes. 

Jake îl privi pe băieţel cu un aer serios. 


— Un castel? repetà el. Ce ciudat! Ai auzit vorbindu-se de legenda 
regelui Arthur si de dragostea curtenitoare a cavalerilor? 

Copilu-l reflectă câteva secunde. 

— Deloc, răspunse el. 

Imediat Jake se ridică cu o mişcare suplă şi îi adresă un surâs vesel. 

— În acest caz voi fi fericit să te ajut, dar o să-l construim chiar aici, 
fiindcă trebuie să veghez asupra acestei doamne. 

Puştiul aruncă o privire Sabrinei şi aprobă, convins că ea nu le va crea 
probleme deosebite. 

— De acord. 

Şi, cu un pas hotărât, se îndreptă spre o zonă de nisip întărit, situată doar 
la câţiva metri de umbrelă. Jake îl urmă. 

Pe jumătate amuzată, pe jumătate intrigată, Sabrina îi observă plină de 
curiozitate. În mod vizibil, băieţelul îi acordase deja toată încrederea noului 
său prieten. Nu exista nicio îndoială... Jake ştia să se poarte cu copiii! Ce 
om surprinzător! 

Sabrina îl văzu cum îngenunchează pe nisip pentru a prepara terenul 
apoi, cu un surâs îngăduitor pe buze, tânăra se scufundă în lectură. 

Când ridică din nou capul, descoperi cu uimire că toată puştimea din jur 
se strânsese în jurul fortificațiilor impresionante. În mijlocul acestei trupe 
pline de zel, Jake dirija operaţiunile cu măiestria unui şef de orchestră. Aici 
o echipă lucra la metereze; dincolo, o alta sculpta turnurile în stil gotic, în 
timp ce o a treia meşterea un pod de o impresionantă alură. Cei prevăzuţi cu 
sarcini ingrate, transportau găleţile umplute cu nisip moale, indispensabil 
construirii edificiului. Din timp în timp, câte unul mai priceput venea să-l 
consulte pe şef într-o problemă gravă, cum ar fi stabilitatea întregului 
ansamblu. Iar nişte gură cască, uimiti, contemplau acest nou Versailles, 
schimbând comentarii admirative. 

În faţa acestui spectacol Sabrina pufni în râs şi fără îndoială Jake o auzi, 
căci aruncă o privire în direcţia ei, iar privirile li se încrucişară. Ca pentru a- 
şi arăta neputinta în fata tiraniei destinului, ridică din umeri cu un gest 
resemnat înainte de a-şi relua treaba. 

Este într-adevăr nemaipomenit cu copiii! gândi fermecată Sabrina. Puţini 
oameni se puteau lăuda că reuşesc să stabilească raporturi atât de spontane 
cu ei. De altfel, el ştia să le impună şi o disciplină remarcabilă, fără măcar 
să ridice tonul. Fiecare îi cerea sfatul şi îi urma instrucţiunile cu o sinceră 
bucurie, în timp ce castelul continua să ia amploare. 


Cum trecătorii se opreau pentru a-l întreba pe Jake despre scopul unor 
lucrări atât de ample, Sabrina remarcă diferenţa comportamentului pe care-l 
adopta faţă de adulţi. Jake se arăta bineînţeles politicos, dar păstra o distanţă 
netă, în schimb simpla prezenţă a unui puşti îi lumina întreaga faţă. 

Dintr-o dată Sabrina îşi dădu seama de un lucru, care aproape îi tăie 
răsuflarea: cu ea Jake păstra aceeaşi atitudine deschisă şi încrezătoare pe 
care o avea faţă de copii. Din acea noapte când îi preparase puţin lapte cald 
pentru a-l linişti, bariera pe care o ridicase în jurul persoanei lui se 
prăbuşise în fata ei. 

Iar el profitase de asta ca sà o seducă... 

La această idee Sabrina se crispă. Panica ei aparent nemotivată din zori, 
se explica în sfârşit! Jake îşi atinsese scopul. 

Totuşi, în vreme ce se revolta în faţa perspectivei de a se încrede într-un 
bărbat, Sabrina îşi reaminti simplitatea cu care el îi mărturisise temerile şi 
slăbiciunile lui, ca si de satisfacția pe care o încercase când văzuse că îl 
poate ajuta. 

Oare pentru acest motiv nu sărise în primul avion spre Portland şi 
rămăsese lângă el? 

Până în prezent nu se putuse niciodată încrede într-un bărbat. Îi găsea 
superficiali şi uşuratici şi nu i se părea deloc greu să reziste avansurilor lor. 
Totuşi i se dăruise lui Jake Devlin pe care abia îl cunoştea. 

Pe de o parte fusese sedusă de vulnerabilitatea lui, dar pe de altă parte, în 
mod straniu, de curajul lui. Nu-şi luase el riscul de a-i mărturisi 
coşmarurile... ei, unei străine? Atitudinea lui sinceră trăda o fiinţă demnă, 
însufletità de nobile trăiri interioare. 

Acest gând îi smulse Sabrinei un lung suspin de emoție. De altfel există 
pericole şi pericole, îşi spuse ea culcându-se la loc pe saltea. Propria ei 
reacţie pasionată, în braţele lui Jake, era o probă zdrobitoare! Cine şi-ar fi 
putut imagina vreodată...? 

— Scuză-mă, dar nu suferi deloc de căldură? M-am gândit să-ţi aduc o 
piña colada, se auzi dintr-o dată glasul lui Perry Dryden care se aplecă în 
faţa ei într-un mod deosebit de caraghios. 

Sabrina îşi reveni din surpriză şi acceptă cu plăcere paharul pe care i-l 
întinsese. 

— Oh, mulţumesc, Perry. Cât eşti de atent! 

Nu trebui mai mult ca să-l facă pe acesta să se trântească pe nisip alături 
de ea. 


Purta o pereche de ochelari închişi la culoare, care nu reuşeau totuşi să-i 
ascundă expresia încântată a feţei şi, maşinal, Sabrina se întrebă dacă într- 
adevăr era vorba de lentile pentru vedere. 

— Este pentru prima oară când te găsesc singură de când am sosit în 
Hawai! spuse el cu o voce piţigăiată. 

Şi, în timp ce vorbea, îşi scoase ochelarii aruncând o ocheadă 
semnificativă în direcţia castelului de nisip. 

Sabrina îi urmări privirea şi observă că Jake se uita la ei cu un aer 
amenintator. Nu-i trebuise mult timp ca să-l repereze pe Perry Dryden. 
Parcă poseda un al şaselea simţ! gândi ea. 

În acelaşi moment însă, îşi dădu seama că nu avea niciun chef să 
răspundă întrebării indirecte a lui Perry, sau să-i povestească, indiferent ce, 
în privinţa lui Jake. Cu un gest deliberat gustă din băutura preparată dintr- 
un amestec de suc de ananas, de nucă de cocos şi rom, şi schimbă subiectul. 

— Ce părere ţi-ai făcut despre primul curs? Larissa Waverley este cu 
adevărat remarcabilă, nu-i aşa? 

— Extraordinară! Dar spune-mi, prietenul tău Jake chiar este interesat de 
ciclul arthurian? 

— Oh! Bineînţeles, chiar dacă pare să aibă păreri cu totul diferite asupra 
dragostei curtenitoare a cavalerilor! 

— Este un prieten vechi? 

— Oarecum. Oh! Perry, eşti de acord cu Larissa în privinţa drepturilor şi 
datoriilor cavalerilor? 

Om bine crescut, Perry Dryden nu încercă să mai afle ceva în plus despre 
Jake şi cei doi tineri se lansară într-o discuţie animată despre tema 
seminarului lor. Sabrina aproape că-şi terminase pifia colada când Jake 
declară încheiate lucrările castelului şi dădu liber echipei de constructori în 
pantaloni scurţi. 

Văzându-l pe Jake că se îndreaptă spre ei, Perry se sculă dintr-un salt. 

— Sunt încântat că am putut sta de vorbă, Sabrina. Hmmm... pe mâine 
dimineaţă, în amfiteatru, mai îngăimă el în mare grabă. 

Cu un gest brusc, îşi puse ochelarii în timp ce Sabrina îi arunca un surâs 
îngăduitor. 

— Încă o dată îţi mulţumesc pentru piña colada, Perry! 

Dar panica îl făcuse deja s-o ia la picior. 

— Îl sperii! îi declară ea lui Jake, imediat ce acesta se aşeză lângă ea. 

— Cu atât mai bine! Ce vroia? 


— Am mai reluat cele discutate azi dimineaţă si mi-a oferit o băutură. 

— Văd! Ti-era sete? 

— Nu, dar a fost drăguţ din partea lui. 

Jake avu un surâs şiret. 

— Sabrina, scumpa mea, nu încerca să mă faci gelos, îţi pierzi timpul. 

— Deci eforturile mele ar fi zadarnice, nu-i aşa? întrebă ea, surprinsă că 
simte o ciudată împunsătură în inimă. 

— Oh, nu. Dar sunt deja. 

— Adevărat? 

Sinceritatea lui o făcuse praf. 

— Ca un tigru! Mă găsesc într-o situaţie dificilă, Dryden este mai scund, 
mai tânăr şi mai puţin puternic decât mine. Dacă mă pun cu el, aş face 
impresia unui căpcăun! 

— Chiar aşa! 

— Nu mai face mutra asta îngrozită! N-aş face rău nici unei muşte, cu 
condiţia să nu mă împingi la asta! 

— Jake! Ce tot spui? 

— Vreau să te fac să înţelegi că e de preferat să-l eviti pe Dryden. 

— Cum îndrăzneşti? strigă ea enervată. 

Jake nu dădu nici cea mai mică atenţie privirii ei furioase. Se ridică, îi 
adresă un surâs irezistibil şi o trase de mâini în sus. 

— Hai, scumpo! E timpul să facem o baie. Temperatura asta ridicată îţi 
face rău. 

— Jake, dă-mi drumul imediat! 

Îi trebuiră câteva minute pentru a o duce până la mal şi a o scufunda 
încetişor în apele caldute ale oceanului. Sabrina, care tremura încă 
amintindu-şi de îmbrăţişările lui, profită de asta ca să se îndepărteze înotând 
viguros. Dorea să fie singură ca să se gândească la motivele tulburării ei. 
Dar degeaba... 

Jake înota la fel de bine şi o urmărea îndeaproape. Descurajată, Sabrina 
renunţă şi-şi sprijini picioarele pe fundul nisipos. Jake se opri şi el, se 
apropie de ea şi-i cuprinse faţa între mâini. 

— Sunt gelos, dar nu neliniştit, Sabrina. Şi ştii de ce? 

La aceste cuvinte, tânăra femeie se crispă. Se simţea atât de fragilă şi 
vulnerabilă! Aşteptă în tăcere. 

— Dryden nu mă deranjează, fiindcă sunt convins că nu vei proceda ca 
Guenievre, înşelându-mă cu un alt bărbat. Eşti tulburată de ceea ce ni s-a 


întâmplat astà-noapte, dar ştii că, de acum înainte, îmi apartii. 

— Jake! Nu... 

El se aplecă spre ea şi-şi lipi buzele de gura ei cu gust sărat, în timp ce 
mâinile lui alunecau de-a lungul trupului mângâiat de valuri. 

Tremurând, Sabrina ar fi vrut să strige că nu era a lui, că nu mai vroia să 
ştie de el, dar răsuflarea lui caldă şi flacăra de dorinţă care îi strălucea în 
ochi parcă o hipnotizară. Degetele lui îndemânatice îi alunecară de-a lungul 
spatelui şi înainte să poată protesta, Jake îi descheiase deja sutienul. 

— Jake! 

— Ssstt! Nimeni nu te va vedea fluturaşule, în afară de mine; ochii mei 
vor să descopere la lumina soarelui ceea ce luna mi-a dezvăluit abia. 
Amintirea îÎmbratisarii tale pasionate m-a urmărit toată ziua, scumpa mea. 

O lumină neliniştită trecu prin ochii de culoarea alunei ai Sabrinei, care 
încerca să dea înapoi în fata privirii înfierbântate a lui Jake. Dar el o retinu 
cu un gest tandru, pentru a-i putea admira în voie frumuseţea. Mii de 
picături argintii scânteiau pe pieptul cu rotunjimi ispititoare. 

În ochii lui Jake, Sabrina ghici o dorinţă atât de puternică încât simţi că i 
se taie răsuflarea. Întelese că nu avea puterea să reziste acestui bărbat. 

Apoi îi cuprinse vârfurile sânilor între degetele lui cu puteri magice şi i le 
mângâie până când tânăra femeie începu să geamă de plăcere şi se lipi 
gafaind pe pieptul puternic, bărbătesc. 

— Scumpo, nu-ţi fie frică, ai încredere în mine, îi sopti el. 

— Jake, nu vreau să mă angajez într-o legătură! strigă ea dintr-odată. 

— Prea târziu, inimioara mea. Ai pătruns în viaţa mea. Nu suntem 
condamnaţi să fim împreună şi să ne înţelegem? Aminteste-ti! 

Îi înţelese gluma şi făcu gestul să se îndepărteze. Imediat el îi închise la 
loc sutienul, în timp ce ea îl privea total descumpănită. Pe chipul ei tulburat, 
Jake descifră valul de emoţii contradictorii care o sfâşiau şi, cu un surâs, 
declară pe un ton indulgent: 

— Hai, fluturaşul meu. Să mergem la mal. 

— Jake? Jake, să nu crezi că acest sărut înseamnă că... o să accept... 

— ... să petreci noaptea cu mine? Fii fără grijă, dulce Sabrina! O să-ţi 
dau tot timpul de gândire pe care îl doreşti. Acum că îmi apartii, îmi pot 
permite să aştept. 

— Ce vrei să spui? îi aruncă ea, nervoasă de siguranţa lui. 

O privi fără să clipească. 


— Cunosc ce înseamnă răbdarea. Viaţa m-a învăţat asta. Desfăşoară-ţi 
aripile şi zboară, dulcea mea, dacă asta te nelinişteşte, dar în realitate eşti a 
mea din noaptea trecută. 


VII 


În acea noapte Sabrina nu-şi găsi deloc somnul. Lungità pe pat, căuta cu 
disperare să se liniştească... dar vai! o insuportabilă nervozitate o făcea să 
nu-şi găsească locul. La fiecare mişcare ochii i se fixau, fără voia ei, pe uşa 
de comunicare întredeschisă. 

Sabrina nu zărea nimic. Domnea un întuneric deplin. Oare Jake dormea? 

Abia se gândise la asta, că se simţi îngrozitor de supărată pe ea însăşi. 

Ce căuta? Probleme? La ce se expunea? La urma urmei Jake e destul de 
mare ca să-şi poarte singur de grijă... 

Agasată de aceste preocupări absurde, Sabrina trecu în revistă toate 
evenimentele acestei zile petrecute cu Jake. Se arătase atent, politicos, 
vigilent. 

Şi răbdător mai ales... 

Jake Devlin cunoştea bine arta de a aştepta. Îşi cunoştea puterea şi aştepta 
de acum ca Sabrina să se supună. Intuitia îi soptea Sabrinei că, în această 
confruntare, Jake era probabil mai tare decât ea şi că nu-şi făcea probleme 
asupra rezultatului. 

Sigur de el, aştepta. 

Încetişor, lumina difuză a lunii alunecă pe pat prin fereastra deschisă; 
Sabrina auzea zgomotul plăcut al valurilor, de o monotonie linistitoare. De 
ce nu reuşea atunci să adoarmă? 

Seara, după cină, Jake o invitase să danseze, dar nu schitase niciun gest 
ambiguu. Totuşi, aceste clipe petrecute în braţele lui nu-i subliniau oare 
toată puterea pe care-o căpătase asupra ei? îşi spuse ea cu un surâs palid. 
Fără îndoială Jake actionase în mod deliberat. Era hotărât să-şi ţină 
promisiunea pe care i-o făcuse pe plajă. Aştepta. 

Sabrina închise ochii în aşteptarea unui zgomot, a unei mişcări care i-ar 
putea parveni din camera vecină; în van însă. Jake dormea? Evenimentele 
nopţii precedente îl vindecaseră de insomnii? Gândindu-se la suferinţele pe 
care le îndurase în acea oribilă închisoare, Sabrina simţi că i se face rău şi 


dori din tot sufletul să-l poată proteja. Ce senzaţie curioasă... nouă si, 
totodată, periculoasă. 

Incapabilă să mai suporte mult timp această tensiune, Sabrina aruncă 
cuvertura de pe ea şi se sculă. Doar să arunc o privire ca să mă conving că a 
adormit! îşi jură ea. 

Ca o hoatà, se apropie de uşa de comunicare în vârful picioarelor, apoi îşi 
băgă prudentă capul pe uşă. 

Cu capul întors spre fereastră, cu ochii închişi, Jake dormea pe patul 
mare, cu un cearşaf înfăşurat în jurul mijlocului. Sabrina respiră uşurată. 

Putea să rămână deci ascunsă în umbra deasă a nopţii şi să-l observe după 
pofta inimii. Îl mai surprinsese o dată dormind azi dimineaţă! Dar atunci, 
mintea ei speriată nu se gândea decât la fugă. Acum, când putea să-l 
privească fără teamă, Sabrina se vedea obligată să recunoască că Jake o 
tulbura nespus. La amintirea senzatiilor pe care le încercase în braţele lui, 
simţi că o trec fiorii. 

Totuşi, neîncrederea ei instinctivă îi aminti un adevăr elementar: spre 
deosebire de bărbat, femeia nu se mulțumea doar cu plăcerea simţurilor. La 
ea, voluptatea înflorea numai pe cărările dragostei... 

Tulburată, Sabrina îşi muşcă buzele. Era momentul să se întoarcă în patul 
ei dacă nu vroia să cadă pradă dorinţei nebuneşti, absurde, de a străbate 
distanţa care îi mai separa încă. 

Bătea în retragere când o voce sfâşie liniştea nopţii: 

— Noapte bună, fluturaş! 

Dintr-un salt, Sabrina se refugie în camera ei. 

Nicio clipă Jake nu se lăsase păcălit! Un adevărat vrăjitor! 


* 


Ziua următoare se desfăşură fără incidente. Spre marea uşurare a 
Sabrinei, Jake se abtinu de la orice comentariu în timpul seminarului. Când 
îl felicită pentru asta, avu un surâs enigmatic şi declară că i se pare foarte 
natural, deoarece nu l-a provocat cu nimic. 

Tar noaptea, Sabrina rezistă în mod eroic dorinţei de a arunca o privire în 
camera lui. 

În fine, în după-amiaza zilei următoare, ea îi anunţă o schimbare în 
program. 

— Cum aşa? Abia mă obişnuisem cu rolul de hamal! făcu el pe un ton 
ironic. 


— Nisipul mà enerveaza! 

— Credeam cà adori plaja din Hawai! 

— Jake, ai putea să-mi multumesti că ai scăpat azi de rolul tău de inginer 
şef constructor. Ştii bine că, de cum apari pe plajă, toată puştimea se adună 
în jurul nostru! 

— Oh! Dar nu mă deranjează deloc. 

Tot vorbind, aranjă două şezlonguri confortabile la adăpostul unei 
umbrele viu colorate. Sabrina optase în cele din urmă pentru piscina 
paradisiacă a hotelului. Un arhitect cu o imaginaţie bogată reconstruise un 
decor hollywoodian în mijlocul unei vegetatii luxuriante care oferea, pe 
marginea bazinului în formă de inimă, numeroase locuri retrase, la 
adăpostul privirilor indiscrete. 

Remarca lui Jake, făcută cu o falsă nepăsare, îi smulse un surâs Sabrinei: 

— Când ţi-ai dat seama de această adevărată complicitate cu copiii? îl 
întrebă ea. 

— Cam acum un an şi jumătate. 

— După evadare? Nu lucrai şi înainte cu ei? 

— Nu, preferam gloria şi aventura. În închisoare, am avut tot timpul să 
mă gândesc la o eventuală schimbare şi să meditez asupra talentelor mele 
ascunse! 

— Nu mai glumi! 

— Nu. De fapt e prima oară când vorbesc despre asta cu ironie. Ah! Ai 
un adevărat talent să mà linişteşti, să mă faci să uit, fluturasule! Chiar dacă 
mă faci să aştept! 

Sub privirea pasionată a lui Jake, Sabrina se înroşi violent. 

— Taci! Nu mai vreau să aud nimic despre acest subiect. Mai bine hai să 
vedem tema dezbaterilor de mâine, făcu ea luând din poşetă o carte. 

— Hai, Sabrina! Nu-l obliga să lucreze din zori până în noapte! strigă o 
voce veselă de deasupra capetelor lor. 

Ameninţându-i în glumă cu degetul, Larissa Waverley, abia acoperită de 
un minuscul bikini, apăruse în preajma lor cu o graţie felină şi se instală 
lângă ei fără a-şi lăsa din mână paharul cu răcoritoare. 

— Nu te teme, Jake. N-o să fie vorba de nicio teză la sfârşitul 
seminarului. Aceste cursuri sunt doar destinate oamenilor care vor să profite 
mai bine de vacanţă, îi mărturisi ea lui Jake pe un ton vesel. 

— Conduceti adesea asemenea colocvii? întrebă Sabrina. 


— O dată sau de două ori pe an. Si tu Jake, ce profesiune ai? Ştiu că 
Sabrina este documentaristă? 

— Sunt profesor. 

— Adevărat? La ce liceu? 

— Mă ocup de copiii mici. 

— De copii? repetă Larissa uimită. N-as fi ghicit niciodată! 

— Jake e deosebit de dotat pentru asta, exclamă Sabrina cu multă 
convingere. 

Jake o privi amuzat, dar înainte ca cineva să mai poată adăuga vreun 
cuvânt, Perry Dryden, aparent încurajat de prezenţa Larissei, se alătură 
micului lor grup. 

Jake, cu un dispreţ suveran, îl ignoră pe amărâtul rival. Sabrina, jenată, 
făcu tot posibilul ca Perry să poată participa la conversaţie. Şi reuşi fără 
prea multă greutate, căci Larissa, veselă ca un cintezoi, le povesti o groază 
de anecdote amuzante legate de seminariile precedente. 

În sfârşit, după o poveste deosebit de caraghioasă, frumoasa Larissa se 
sculă declarând: 

— Mor de dorinţa de a face baie. Cine vrea să mă însoţească? 

În mod vădit, spera un răspuns din partea lui Jake, dar acesta se făcu că 
nu înţelege şi atunci Perry se oferi galant. 

— Ce idee bună! spuse el scotàndu-si cămaşa de model hawaian, recent 
achiziționată. 

În acel moment Sabrina remarcă pentru prima oară că Perry Dryden era 
departe de a fi atât de fragil şi firav cum ar fi crezut. Precis că practica 
vreun sport! 

În timp ce-şi scotea ochelarii pentru a-i lăsa lângă şezlongul Sabrinei, 
surprinse privirea tinerei femei. 

— Vii cu noi, Sabrina? 

— Nu, nu imediat, îţi mulţumesc de întrebare. 

Conştientă de dezaprobarea mută a lui Jake, Sabrina respinsese în mod 
spontan sugestia lui Perry. La ce bun? Consimţământul ei ar fi provocat 
imediat nişte remarci dezagreabile. Nu merita! Totuşi, o altă explicaţie, 
parcă mai realistă, îi veni imediat în minte: nu se supunea ea acum, de 
bunăvoie, pretențiilor lui Jake? 

Întorcând în minte situaţia pe toate feţele, Sabrina îl urmărea din priviri 
pe Perry Dryden care se îndepărta cu un pas ferm în compania Larissei. Ia 
te uită, fără ochelari, nu mai părea deloc timid! îşi zise ea maşinal. 


— Credeam că n-o să mai plece niciodată! exclamă Jake. Vrei să bei 
ceva? 

— O idee bună! Da, un ceai cu gheaţă, te rog. 

— Bine. Îţi aduc imediat. 

Un timp îl urmări pe Jake care ajunsese la bar cu mersul lui felin, apoi 
fără a se gândi la ceva anume, privirea îi căzu pe lucrurile lui Perry, care 
rămăseseră la picioarele ei. Împinsă de un impuls neaşteptat, Sabrina se 
aplecă şi desfăcu cămaşa în care el îşi strânsese totul. Un viu sentiment de 
ruşine şi vinovăţie o cuprinse, dar nu putu rezista dorinţei ei de a verifica un 
detaliu ciudat... Cu un gest furiş, luă faimosii ochelari ai lui Perry, îi puse 
pe nas şi... îşi înăbuşi o exclamatie de surpriză. Nu erau lentile de vedere! 

Înmărmurită, Sabrina se grăbi să-i rearanjeze lucrurile cât putu de bine, şi 
suspină. 

Amărâtul îşi închipuia probabil că acest artificiu îi dădea un plus de 
autoritate! 

Ce păcat! 

În fond, fără ochelari, Perry părea mult mai... puternic? impresionant? 
energic? Sabrina căuta un calificativ adecvat, dar fără succes. În final, ridică 
din umeri şi renunţă. Dacă Perry dorea să se împopoţoneze astfel, era treaba 
lui! 

Şi în acel moment, Jake reveni cu răcoritoarele, urmat îndeaproape de 
Larissa şi Perry. Cei patru mai sporovăiră veseli câteva clipe, apoi Sabrina 
hotărî să pună capăt acestui tête-à-tête. Larissa era prea seducătoare... şi era 
dificil să reziste farmecului ei. Sigur, Jake nu părea sensibil la avansurile ei, 
dar... 

— Jake, aş dori să cumpăr un muumuu pentru recepţia din seara asta. 
Vino cu mine, te rog. 

Dacă Perry şi Larissa fură în vreun fel surprinşi de atitudinea ascultătoare 
a lui Jake, niciunul nici celălalt n-o arătă. 

În schimb Jake nu-şi ascunse enervarea: 

— Am impresia că ştii să joci perfect rolul eroinelor din Evul Mediu! 
Câteodată ai o comportare care aminteşte perfect de cea a doamnelor de la 
curte despre care vorbim la seminar! remarcă el pe un ton sec, îndreptându- 
se spre hotel. 

— Ce vrei de la mine? În epoca noastră o femeie nu prea are ocazia să 
dispună de un bărbat care a jurat s-o servească şi s-o asculte! replică ea 
ironică. 


— Scumpă Sabrina, nu confunda amabilitatea cu servilismul. 

— Ti-e frică că o să te duc de nas? 

— lată o expresie care de obicei se aplică soţilor! deci nu mă priveşte 
câtuşi de puţin! 

La aceste cuvinte Sabrina se emotiona şi îşi muşcă buzele. Inutil să mai 
continue pe acest teren alunecos! 

Din fericire ajunseră în faţa magazinului de la hotel, o veritabilă peşteră a 
lui Ali-Baba, plină de muumuu-uri colorate, cămăşi pestrite, ţesături 
vaporoase şi o mulţime de alte minunatii. 

— Jake, aşteaptă-mă un minut cât încerc astea! strigă Sabrina care 
alesese vreo jumătate de duzină de veşminte tradiţionale hawaiene! 

— Da, doamnă! 

Surprinsă de reacţia lui, îi aruncă o privire bănuitoare pe care o sustinu 
fără să clipească. Încurcată, Sabrina se închise în cabina de probă. 

Era la al treilea când scoase un suspin profund de exasperare. 

— Este exact ce m-am temut! remarcă ea cu voce tare. 

— Ce s-a întâmplat, Sabrina? Întrebă Jake. 

— Sunt mult prea lungi pentru mine! Mereu am aceeaşi problemă! 

— Să vă dau o talie mai mică? sugeră vânzătoarea. 

— Oh! nu. Acelea mi-ar fi prea strânse peste piept. 

În acel moment Jake interveni din nou: 

— Arată-mi cum îţi vine asta. 

Cu o mină posomorâtă, Sabrina ascultă. Era îmbrăcată acum cu o rochie 
în stil hawaian, în tonuri roşii şi arămii, ce corespundea unei versiuni 
moderne a unui muumuu clasic şi care, deşi prea lung, se mula la perfectie 
pe trupul ei. Spre marea ei surpriză, Sabrina remarcă o sclipire admirativă 
în ochii lui Jake. 

— Este fermecătoare! strigă el. Ce părere ai? 

Fără a-i înţelege aluzia, Sabrina răspunse încrezătoare. 

— Da, şi mie îmi place, în afară de lungime. Dac-as avea timp şi o trusà 
de lucru... 

Vânzătoarea se băgă în vorbă: 

— Dacă puteţi aştepta până mâine, o pot scurta. 

— Nu, mulţumesc. O vreau pentru diseară. Trebuia să mă gândesc de 
ieri. Nu mi-a intrat încă în cap că moda nu se interesează de femeile 
minione, bombăni ea necăjită. 


— La naiba! Barometrul oscilează în după-amiaza asta între bună si 
proastă dispoziţie! făcu Jake surâzând. 

Apoi se întoarse spre vânzătoare şi o întrebă: 

— Nu există posibilitatea să obţinem un serviciu de urgenţă? 

Realistă, aceasta studie în primul rând aspectul financiar al chestiunii. 
Nu-i trebui mult timp să găsească o soluţie şi, înainte chiar ca Sabrina să 
poată protesta, târgul era făcut şi Jake plătea splendidul muumuu şi retuşul. 

— Jake, te rog! Nici nu poate fi vorba de aşa ceva! 

— Sabrina, doream să-ţi ofer un cadou. Acum grăbeşte-te. Această 
doamnă doreşte să-ţi facă de urgenţă tivul. 

Şi o împinse spre cabină, ca să curme discuţia fără alte comentarii. 


* 


O jumătate de oră înainte de recepţie, un adolescent cu ochi aprinsi sosi 
cu faimosul muumuu. Sabrina se grăbi să-l îmbrace iar Jake aplaudă să-şi 
rupă mâinile când o văzu ieşind din sala de baie, apoi îi oferi galant braţul. 

Petrecerea se ţinea în grădinile hotelului şi, printre invitaţii prezenţi în 
jurul bufetului, Sabrina îşi recunoscu mai mulţi dintre colegii de curs care, 
ca şi ea, ezitau în faţa felurilor exotice oferite privirilor şi lăcomiei lor; 
purcei de lapte auriti pe jar, lomilomi pe bază de somon proaspăt, ceapă 
tocată amestecată cu roşii tăiate felii şi, bineînţeles, traditionalele poi, nişte 
legume specifice zonei şi taro, care ocupau un loc de cinste pe masa de 
dimensiuni impresionante. 

Sabrina tocmai termina să se servească, când Larissa Waverley apăru 
lângă ea. 

— Bună, Larissa. Gustă din această cremă de ananas cu nucă de cocos. 
Este delicioasă, o sfătui cu politeţe Sabrina. 

— Oh! tu poţi să-ţi permiti, dar pentru mine, doamne, dacă nu sunt 
atentă, aceste două săptămâni s-ar transforma într-o veritabilă catastrofă. 
Cat te invidiez că eşti aşa de subtirica! 

Sabrina roşi la acest compliment. Interlocutoarea ei părea atât de sinceră! 

— Si eu care visam să am dimensiunile tale! mărturisi ea. 

Larissa îi adresă un surâs complice. 

— Nimeni nu este niciodată mulţumit de ceea ce îi oferă viaţa, în afară de 
prietenul tău Jake! 

— Poftim? 


— Hai, Sabrina! N-are ochi decât pentru tine! Toatà lumea a băgat de 
seamă asta. Numai tu ai fost în stare să găseşti drumul până la inima lui. 
Noi celelalte umile muritoare n-avem dreptul decât la o vagă privire 
politicoasă, dar distantă. 

— Larissa... nu înțeleg... 

— Cred că glumesti! Uite, de exemplu, când a intervenit în clasă... 

— Cum asta? 

— Nici o clipă Jake n-a dorit cu adevărat să se lanseze într-o discuţie 
savantă şi nici să se afirme în faţa întregii grupe! Nu, el nu se gândea decât 
să te convingă pe tine! Ce fiinţă uimitoare! 

— Da, e adevărat, recunoscu Sabrina. 

Totuşi, tânăra încerca o curioasă senzaţie de indispozitie. Brusc, i se 
părea că tot universul se coalizase împotriva ei. 

Când îl întâlni pe Jake, câteva clipe mai târziu, îi aruncă o privire 
întrebătoare. 

— Vreo problemă? o chestionă el. 

— Nu! De ce? făcu ea aşezându-şi farfuria pe masuta care le fusese 
rezervată. 

— Aşa mi-a făcut impresia. Mănânci banane prăjite? 

— Nici nu mă gândesc. 

— Cu atât mai bine, mie îmi plac la nebunie, spuse el înşfăcând fructul 
dorit cu furculita. 

Putin mai târziu, răsună un tam-tam, preludiul distractiilor serii. Asezati 
în penumbra catifelată, Sabrina si Jake priviră cu plăcere evoluţiile 
dansatorilor de hula, cu mişcări senzuale de şolduri, apoi ascultară cântece 
din folclorul hawaian când, brusc, tânăra îl zări pe Perry Dryden. 

Ta te uită! Cum se face că nu l-am văzut mai de mult? se întrebă ea. 

Dar strigătele entuziaste îi atraseră atenţia şi uită imediat de el. 

Dansatorii cereau voluntari din rândul spectatorilor ca să-i înveţe hula. 

— Oh, da! strigă ea ridicându-se dintr-un salt. 

Jake rămase trăsnit şi, cu o mână viguroasă, o obligă să se aşeze. 

— Doar n-o să te dai în spectacol, fluturaş! 

Începuse să-l bombăne când o remarcă pe Larissa Waverley care se 
pregătea să urce pe scenă. Cu un suspin resemnat, Sabrina abandonă 
partida. Doar nu era să-i dea lui Jake şansa de a o compara cu frumoasa 
Larissa! 


Nu-i trebui totuşi mult timp ca să-i mulţumească în secret pentru energica 
lui intervenţie. Mulțimea dezlantuità, exaltată de ambianța petrecerii, se 
întrecea în glume proaste şi în comentarii dezagreabile la adresa 
participanţilor. Fără a scoate un cuvânt, Jake îi aruncă o privire cu 
subînteles. 

— Inutil să te umfli în pene! N-o să fac o conferinţă de presă ca să 
recunosc în public că ai avut dreptate! 

— Din moment ce ştii asta, îmi ajunge. Vino, Sabrina! Să mergem în 
camerele noastre. Eu personal m-am săturat de această petrecere. 

Avea dreptate şi acum, admise fără voia ei. Totuşi, îi părea rău să se 
retragă atât de devreme. Nu era nici miezul nopţii. 

— Dacă ne-am plimba puţin pe plajă? îl îmbie ea, când ieşiră din grădină. 

— Prea imprudent! 

— De ce? N-ai putea rezista dorinţei de a mă săruta? 

— Nu, dar am fi ţinta ideală, singuri, pe plaja goală. 

— Oh! Jake, dar este ridicol! Nimeni nu încearcă să-mi întindă vreo 
cursă. 

— În orice caz, nu mi-aş asuma riscul. 

Nu se lăsă convins şi o conduse pe Sabrina spre hotel, fără să mai reia 
discuţia şi ea, de acum obişnuită cu ritualul inspecției locurilor, aşteptă 
răbdătoare ca el să-şi termine treaba, când, deodată, îl auzi scoțând o 
exclamatie furioasă. 

Intrigată, fugi până la el. 

— Jake? Ce s-a întâmplat? 

— Cineva mi-a scotocit prin cameră. 

— Vorbeşti serios? 

Fascinată, Sabrina îl privi cu intensitate. Atmosfera era încărcată de 
electricitate şi Jake îi apărea sub o nouă lumină. 

Bărbatul îngenuncheat în fata gentii de voiaj nu semăna deloc cu fiinţa pe 
care credea că o cunoaşte şi, când se ridică, Sabrina înţelese de ce Teague îl 
recomandase mamei ei; nimeni, mai bine ca el, nu putea s-o protejeze 
împotriva duşmanilor ei. Sabrina citea asta pe figura lui hotărâtă, pe corpul 
suplu gata de contraatac. 

— Sabrina, doar camera mea a fost cercetată cu de-amănuntul. Aceasta 
înseamnă că se încearcă să se afle cine sunt şi aş paria cu plăcere că 
individul care ne doreşte răul nu este altul decât Dryden. O să-l chem pe 
Teague. 


— Perry Dryden. Dar de ce? 

— De la început s-a interesat prea mult de tine, Sabrina. Cred că 
recunosti că e destul de curios că a călătorit chiar în acelaşi avion cu noi; ce 
coincidenţă bizară! În sfârşit, comportamentul lui se schimbă radical, atunci 
când se crede la adăpost de priviri indiscrete. Asta nu-mi spune nimic bun. 

— Ţi-a fost nesuferit chiar de la început! 

— Exact. De altfel, Dryden nu cunoaşte mai multă istorie medievală 
decât mine. Ai remarcat că nu are nici cea mai mică idee originală asupra 
subiectului? Se mulţumeşte să preia părerea cuiva şi s-o formuleze cu mici 
schimbări şi... gata! 

— Nu-mi imaginasem că ai observat toate aceste detalii, murmură 
Sabrina înţepată. 

— Şi în seara asta? De ce a întârziat atâta la petrecere? Şi în fond ce-ţi tot 
povestea pe plajă, zilele trecute? 

— Încerca să obţină unele informaţii despre tine! 

— Şi i-ai spus ceva? 

— Bineînţeles că nu! 

Sabrina ezită o secundă înainte de a adăuga cu o voce timidă: 

— Cred că momentul nu e prea bine ales dar... ştii că Perry nu poartă cu 
adevărat lentile de vedere? 

— Cum? 

— Fără îndoială se gândeşte să-i impresioneze pe cei din jur? Am 
observat asta azi la piscină. 

— Ah! Micuta detectivă! exclamă Jake, admirativ. 

— Jake, dar de ce n-o bănuieşti şi pe Larissa? Mi-a pus o mulţime de 
întrebări despre tine! 

— M-am gândit şi eu, dar putem s-o tăiem de pe listă. 

— Pentru că are un fizic de star? 

Jake afişă un surâs amuzat. 

— Nu. Pe de o parte, Larissa şi-a planificat acest seminar de circa un an. 
Pe de altă parte, mişcările ei sunt foarte uşor de controlat. Şi, în sfârşit, ea n- 
a părăsit deloc petrecerea în această seară. 

— Fleacuri! 

În acest timp, Jake forma deja un număr de telefon. 

— Dar unde este? Contactaţi-l imediat! strigă el cu o voce de stentor. 

Câteva minute mai târziu, Teague îi suna. 


— Cineva ne supraveghează aici în Hawai. Cred că ştiu cine este. Dacă 
mă înșel, vom examina îndeaproape lista clienţilor hotelului. Totuşi, nu cred 
că ne va fi greu să dăm de urma acestui individ... 

Spre marea surpriză a Sabrinei, Jake îi dădu o descriere remarcabil de 
precisă a lui Perry, înainte de a adăuga: 

— Când ne poţi furniza informaţiile necesare? 

Urmă o scurtă tăcere, apoi Jake explodă: 

— Când? Maine la amiază?... Nu, în două ore. Grăbeşte-te, Teague. 

Cu un gest nervos, închise telefonul şi se îndreptă spre fereastră. 

Sabrina îl lăsă liniştit câteva clipe, dar nu putu rezista mult timp acestui 
insuportabil suspans. 

— Jake? Ce se întâmplă? Ce vom face? 

— Sabrina, îţi jur că cei ce au operat sunt nişte profesionişti. Nimic nu a 
fost deplasat, în afară de firul de păr pe care l-am pus ca semn pe geanta 
mea de voiaj. 

— Doamne! 

— Până în prezent Teague susţinea că aceste ameninţări provin de la un 
grup de tineri revoluționari neorganizati! Ceea ce s-a întâmplat acum ne 
pune pe o nouă pistă. Du-te şi te culcă, Sabrina. Avem două ore de aşteptare 
în faţa noastră şi, pentru moment, suntem în siguranţă aici. Nu cred că 
intenţionează să te răpească chiar din hotel. Vor aştepta probabil o clipă 
favorabilă — o excursie de exemplu. 

— Ce istorie abracadabrantă! Cum vrei să dorm, Jake? 

— Lungeşte-te, Sabrina. Odihna îţi va fi de folos. 

Cum refuza să-l asculte, Jake se ridică dintr-un salt şi se îndreptă spre ea. 

— Bravo! Recurge la forţă când nu se poate face ascultat! strigă ea pe un 
ton furios, întorcându-se pe călcâie şi îndreptându-se spre camera ei. 

Fxasperatà, trânti uşa cu putere. 


VII 


Când Jake împinse usa de comunicare câteva minute mai târziu, Sabrina 
se găsea pe balconul învăluit în întuneric. Sprijinità de balustradă, privea 
bosumflată razele lunii reflectate pe suprafaţa mării. 

— După câte văd, nu mi-ai urmat sfaturile! 

— Ce părere ai? Doar n-am cinci ani ca să atipesc la comandă, în 
asemenea împrejurări! răspunse ea fără să se întoarcă. 

— Eşti supărată, fluturaş? lartă-mi bruschetea de adineaori. 

— Jake, chiar crezi că ne spionează cineva? Nu exagerezi? 

— Sabrina, ştiu ce fac, îi răspunse el sec. 

— Si Teague? El ştie? Ce face mama? 

— Foarte bine. Ea nu riscă nimic. Teague este un remarcabil bodyguard. 

— Va fi el în stare să afle ceva despre Perry Dryden doar în două ore? 

— Ramane de vazut. 

— De ce Teague te ascultă orbeste? 

În fata tăcerii lui Jake, Sabrina insistă: 

— Cine comanda? 

După o lungă tacere, Jake sfârşi prin a răspunde: 

— Teague îşi imaginează că-mi este dator vândut. 

— De ce? 

— Întotdeauna eşti atât de curioasă? 

Da. În ce te priveşte, da, gândi Sabrina în sinea ei. Vezi Jake, mi-e teribil 
de frică în seara asta, căci am impresia că m-am îndrăgostit de tine... 

Dar nu putea pronunţa aceste cuvinte cu voce tare. Cu ochii fixati în 
depărtări, urmărind jocul valurilor, îşi alungă spaima şi răspunse: 

— Mă condamni pentru asta? 

— Nu, bineînţeles. La început Teague a fost însărcinat cu misiunea în 
Asia în urma căreia am fost prins şi închis. A avut o problemă şi am fost 
trimis eu în locul lui. 

— Oh! Doamne! 


Sabrina înmărmurise, cu mâinile crispate de balustradă. Timp de o clipă, 
îl detestă pe Teague din tot sufletul. 

— Scumpă Sabrina... Ti-e încă milă de mine? întrebă el cu o voce 
ironică, atingându-i umărul. 

— Absolut deloc! Acum împărtăşesc părerea lui Teague: ţi-e dator 
vândut! 

— Nu, Sabrina. În noaptea aceea m-a pândit ghinionul, asta-i tot. Totuşi 
mărturisesc că acum am profitat de sentimentul lui de vinovăţie ca să obţin 
un răspuns rapid. 

— Toate astea le faci pentru mine? 

— Pentru noi, fluturaşule. Aş înnebuni dacă ti s-ar întâmpla ceva. Nu ştii 
asta? 

Şi mâna lui atinse gâtul Sabrinei într-o mângâiere de o infinită tandrete. 

— Oh, Jake! strigă tânăra femeie, cuprinsă de fiori. 

— Nu tremura, scumpa mea. Nu-ţi fie teamă, sunt cu tine. 

Degetele lui îi mângâiau acum ceafa delicată şi Sabrina, cu inima bătând, 
murea de dorinţa de a i se azvârli în braţe. Îl iubea! Acum era sigură de asta. 
Niciodată nu mai încercase un sentiment atât de viu, atât de violent, atât de 
derutant. Doar la acest simplu gând, simţea că i se înmoaie picioarele şi o 
slăbiciune de nedescris o cuprindea. 

În această seară emoţiile ei depăşiseră orice limită! Totuşi Sabrina găsea 
chiar în această vulnerabilitate o forţă nouă ca şi cum, în prezenţa lui Jake 
Devlin, această slăbiciune avea o justificare. Cu el merita să rişti... Cu un 
gest calm, ea îşi închise pleoapele şi se sprijini de umărul lui. 

Jake îi înconjură talia cu braţul şi îi şopti la ureche: 

— Ti-e frică, Sabrina? 

— Nu... 

El se referea la sentimentele lor, nu la circumstantele dramatice în care se 
aflau. Sabrina întelesese asta. 

— Sunt neliniştită... neîncrezătoare. Oh, Jake! Sunt îngrozită! 

Tulburată de destăinuirea ei, Sabrina se întoarse şi-şi ascunse faţa la 
pieptul lui Jake. 

— Scumpa mea... 

O legăna ca pe un copil. 

— Nu poţi avea încredere în mine? N-ai avut destule dovezi de 
sinceritate din partea mea? Ti-am mărturisit lucruri pe care nu le-am mai 
spus nimănui! 


Constientà de gravitatea acestui moment, de importanta cuvintelor pe 
care le va pronunţa, Sabrina se strânse si mai tare la pieptul lui Jake, ca 
pentru a găsi curajul necesar apoi, cu inima plină de dragoste, îi sopti: 

— Am încredere în tine, Jake. 

Într-o zi, îşi promise ea, Jake va afla de intensitatea pasiunii pe care o 
conţinea această simplă frază. Într-o zi... 

— Scumpa mea! Minunata, dulcea mea Sabrina... fluturaşul meu adorat! 
O să veghez asupra ta, Sabrina! 

— Da, Jake. 

O strânse şi mai tare şi cuvintele nebuneşti pe care i le murmura se 
transformară în sărutări dulci. Buzele lui mângâiară părul mătăsos, urechile 
delicate apoi se lipiră de gura ei senzuală... 

— Sabrina, am nevoie de tine. Te-am dorit toată ziua. Fluturas, mai 
trebuie să aştept încă? 

— Nu, Jake. Nu. Şi eu te doresc la fel de mult, răspunse ea cu o voce pe 
care nu şi-o recunoştea. 

Niciodată nu mai simţise o asemenea emoție în braţele unui bărbat. 

— Scumpa mea! Nu mai fi atât de mirată! Îţi promit că, în curând, 
plăcerea nu va mai fi un secret pentru tine. 

La aceste cuvinte, îi acoperi buzele cu un sărut arzător. 

Abandonandu-se îmbratisarii pasionate, Sabrina avu impresia ciudată că 
clipele le sunt numărate; datorită pericolului inevitabil al mărturisirii ei? sau 
a atitudinii lui Jake? Nu-şi dădea seama. Singurul lucru care conta era 
dorinţa lor violentă. 

Tot trupul ei i se oferea fără rezerve; când se lipi de corpul lui viril, nu-şi 
putu înăbuşi un geamăt prelung. 

Jake o ridică atunci în braţe şi o purtă aşa până la patul lui. 

— Mă faci să-mi pierd capul, scumpa mea. Ai puterea de a mă face să uit 
totul... în afară de tine! 

— Adevărat, Jake? 

Ca unic răspuns, el o îmbrăţişă din nou, în timp ce-i desfăcea febril 
închizătoarea de la muumuu. Sabrina nu protestă când veşmântul colorat îi 
căzu la picioare. Din contră, degetele ei nerăbdătoare descheiară unul câte 
unul nasturii cămăşii lui Jake, care alunecă la rândul ei pe covor. 

În curând erau amândoi goi în penumbra vibrantà şi se priveau înnebuniti 
de dorinţă. 

— Eşti foarte frumos, spuse ea cu o voce încântată. 


— Nu, fluturasule! Tu eşti o adevărată frumuseţe, eşti lumina si viaţa si 
când te strâng la piept simt că renasc. 

— Vino repede atunci, îi răspunse Sabrina deschizând braţele. Se aplecă 
spre ea pentru a trasa cu buzele pe pielea catifelată dâre de foc, apoi se 
întinse peste trupul mătăsos pentru a-i dovedi dorinţa lui imperioasă; apoi îi 
mângâie vârfurile sânilor în aşa fel încât ea strigă gâfâind: 

— Oh! Jake, dragul meu. 

Mâinile ei îi cuprinseră umerii puternici şi se cambră într-o invitaţie 
irezistibilă. 

Dar Jake cunoştea ce înseamnă răbdarea. Degetele lui parcurgeau 
neobosite pielea arămie a coapselor, exacerbând la culme delicioasa tortură. 

— Jake! Oh, Jake! 

— Scumpo, spune-mi toate secretele tale! 

— Inutil, Jake, le cunoşti deja, răspunse ea, depunând o ploaie de sărutări 
pe gâtul lui. 

— Si tu? Vrăjitoareo! 

La acest compliment. Sabrina se înrosi, în timp ce unghiile ei urmau 
conturul muschilor de otel, stàrnindu-i fiori în tot trupul. 

Tulburat şi încântat totodată de îndrăzneala ei, Jake surâse fericit si o 
strânse între coapse pentru a o simţi şi mai aproape de el. 

— Acum o să-mi spui în sfârşit ce doreşti? o întrebă el între două 
mângâieri fierbinţi. 

— Pe tine! strigă ea, răvăşită de această îndelungată îmbrăţişare. 

Dusă de valul plăcerii împărtăşite, îşi arcui trupul spre Jake, care gemu. 

— Fluturaşul meu, eşti făcută pentru mine! 

La aceste cuvinte, veni spre ea şi trupurile lor se regăsiră şi se uniră sub 
semnul voluptăţii. 

Sabrina închise ochii şi se abandonă ritmului îmbătător al senzualitàtii. 
Împreună, se scufundară în vârtejul tumultuos al extazului, prizonieri ai 
celei mai mari plăceri. Nu mai existau nici vânător, nici fluture, ci doar o 
plasă magică care-i retinea sub vraja dragostei. 

Mult timp se scurse până când Sabrina reuşi să părăsească culmile 
extazului. Când, în sfârşit, îşi deschise pleoapele, descoperi un Jake 
nemiscat care o învăluia cu o privire de o infinită tandrete. 

O tachină cu drăgălăşenie: 

— Îmi pierd capul din cauza ta, Sabrina! Aştept un telefon de o 
importanţă crucială, nişte necunoscuţi mi-au scotocit prin cameră, trebuie să 


ma gandesc la toate astea si... mà las sedus de tine! Momentul e foarte bine 
ales! 

— Nu e vina mea! ripostă Sabrina cu un zâmbet poznas. 

— Ba da! Şi cel mai rău este că noaptea nu ne aparţine. Mi-ar plăcea să te 
mai pot ţine în braţe şi să-mi deschid inima în faţa ta. Dar... trebuie să 
facem un plan de acţiune. 

Scoase un suspin îndelung şi adăugă: 

— Sabrina, avem atâtea să ne spunem. 

— Crezi? 

— Da. E vorba de viitorul nostru. Din nefericire însă acum nu avem 
timp. 

Timp de o clipă închise ochii şi reluă: 

— N-ar fi trebuit să mă las cuprins de slăbiciune în seara asta. 

Intrigată, Sabrina îşi încruntă sprâncenele. 

— Jake... 

— În picioare, scumpo! În aşteptarea telefonului lui Teague, sà facem un 
duş şi apoi să ne strângem bagajele. 

— De ce? 

— După părerea mea, cel mai bine e să dispărem cât mai repede. Am o 
presimtire ciudată. O să chem recepţia ca să închiriem o maşină. 

— Jake... 

— Scumpo... fără comentarii. 

Dacă ochii lui erau plini de amabilitate, în schimb tonul vocii lui trăda o 
mare fermitate. Sabrina încercă să-l convingă. Timp pierdut. Jake nu vroia 
să mai audă nimic şi o împinse spre sala de baie. 

— Afirmai că suntem în siguranţă aici! Jake, nu mai înţeleg nimic! Si 
cursul Larissei de mâine dimineaţă? 

— Discutăm mai târziu! Acum ascultă-mă fără comentarii! 

Şi, după aceste cuvinte autoritare, o trase lângă el sub duş. Se săpuni 
repede, apoi plecă la fel de precipitat bombănind ceva la adresa telefonului. 

— Ah, bărbaţii! Imediat ce au obţinut ceea ce doresc, uită de romantism! 

Abia îşi terminase fraza că Jake, cu un prosop prins în jurul şalelor, ridică 
perdeaua de la duş. 

— Te aud, Sabrina. 

Un fulger provocator îi sclipea în ochii gri. 

— Şi atunci? 

Mai avansă un pas şi-i sărută buzele umede. 


— Aminteste-ti că nu ţi-am promis niciodată o viaţă ca-n romane. Nu 
pot, scumpa mea. Dar, de acum înainte, eşti a mea şi-ţi promit că o să 
veghez asupra ta. Fluturaş, ştii că am intenţia să trăim împreună când o să 
scăpăm din necazul ăsta? 

Înmărmurită, începu să se bâlbâie: 

— Tu... tu... adevărat? 

Nu mai avu timp să-i ceară explicaţii că el şi închisese uşa de la baie. 

Rămasă singură, Sabrina prelungi plăcerea duşului după pofta inimii. Aşa 
putea să mai reflecteze în linişte câteva minute. 

Spusese: „să trăim împreună”! 

Ei bine? Ce sperase ea? O cerere în căsătorie? 

Sabrina trebui să recunoască că, până atunci, nici nu-şi pusese această 
problemă. Această dragoste atât de neaşteptată o năucise de-a binelea! 

Oricum Jake avea dreptate: trebuiau să aibă o discuţie serioasă! Această 
hotărâre înţeleaptă fiind luată, Sabrina ieşi de sub duş şi se îndreptă spre 
camera ei, unde făcu ochii mari în faţa tabloului care i se oferea: cele două 
valize tronau pe patul ei, în timp ce Jake termina să-şi aranjeze geanta de 
voiaj. 

— Mă faci praf cu ocheadele tale! strigă Jake cu un ton ironic. 

— Ce tot faci acolo? 

— Tu ce crezi, frumoasa mea? Pregătesc plecarea noastră! Să-mi iau 
trusa de toaletă din baie şi sunt gata. Grăbeşte-te, Sabrina! 

Nu-i mai aşteptă răspunsul şi se îndepărtă cu un pas grăbit, băgându-şi 
portofelul în buzunar, tocmai când se auzi soneria stridentă a telefonului. 

— Bună, Teague. Da? 

Fără să fie atentă la ceea ce vorbea, Sabrina căuta ceva potrivit să se 
îmbrace, când privirea îi căzu pe geanta deschisă de pe pat. Fără voia ei, se 
trezi că scotoceşte prin bagaj... poate dorea pur şi simplu să ştie mai multe 
despre acest bărbat? 

Abia dacă băgase de seamă teancurile de cămăşi frumos împăturite când 
un obiect îi atrase atenţia: un portofel! 

De ce avea Jake două portofele, când acesta părea plin de hârtii diverse şi 
cărţi de credit? 

Incapabilă să reziste demonului curiozitàtii, Sabrina luă portofelul. 
Primul lucru pe care-l observă fu un vechi permis de conducere. Fotografia 
nu era recentă dar în mod sigur era vorba de Jake! 

Dar, spre surprinderea ei, numele era... Jason Stone! 


În timp ce căuta sà găsească explicaţia acestei descoperiri, Jake, din 
încăperea vecină, ridică tonul. 

— Ce-ti închipui? Bineînţeles că o scot din hotel. 

Urmă o tăcere, apoi Jake reîncepu să vocifereze: 

— Nici nu se pune problema, Teague! Este în grija mea. O să fac cum 
cred că e mai bine şi, în primul rând, trebuie s-o ştergem discret ca s-o 
ascund într-un loc sigur. Nu ştim încă ce se ascunde în spatele acestei 
maşinaţii... Ce? Ti-ai pierdut capul? Ascultă... Vezi-ţi de treaba ta; aici eu 
mă ocup de toate, şi de Sabrina în mod special. 

Închise brusc, atât de brusc că Sabrina nu mai avu timp să ascundă 
dovada indiscretiei ei şi Jake o surprinse cu mâna în portofelul lui! 

— Mereu mania asta a ta de a te juca de-a detectivul! făcu el cu o voce 
furioasă. 

Fără a-şi pierde totuşi sângele rece, se apropie de ea şi o deposedă de 
trofeu. 

— Îmbracă-te fără sà mai pierzi o secundă. Mă auzi? Ai cinci minute! 

Timp de o clipă fu gata să-l asculte fără discuţii, dar apoi îşi adună tot 
curajul şi-l întrebă: 

— Jake, cred că îmi datorezi nişte explicaţii. 

— Mai târziu. Ai încredere în mine aşa cum mi-ai promis şi îmbracă-te la 
iuteala! 

Fără voia ei, Sabrina se execută. Cu degetele tepene, îşi puse o cămaşă 
bleu şi-şi trase blugii. Tocmai termina să se îmbrace când se întoarse şi 
observă că Jake scotea din geantă o centură cu aspect ciudat. 

— Ce faci acolo? 

— Mă pregătesc! Ce credeai? 

Fără să mai adauge vreun cuvânt, se duse în sala de baie. 

Trăsnită, Sabrina privea fix uşa camerei. N-ar fi fost mai bine să fugă? 
Toate visele i se spulberaseră! Jake se arăta sub o nouă lumină: dur, rece, 
implacabil. Era vorba de acelaşi bărbat? 

Nu mai înţelegea nimic şi acest blestemat portofel îi stârnise mii de 
bănuieli. Adresa indicată pe hârtia mototolită menţiona un orăşel din 
California, nu oraşul Portland din Oregon. Se gândi atunci la sobrietatea 
locuinţei lui Jake: oare chiar trăia acolo? Şi de cât timp preda cursuri 
copiilor? 

Acest cuvânt găsi un formidabil ecou în mintea ei înfierbântată. Copiii! 
Uitase ea fermecătorul surâs cu care Jake li se adresa? Fermecătorul surâs 


care îi era destinat si ei, Sabrinei! 

Răvăşită, îşi mai aminti ceva. În această seară figura lui Jake se 
întunecase şi pe fruntea lui apăruse un rid de îngrijorare, de neîncredere. 

Şi ei îi cerea să aibă în el o încredere oarbă! 

Ce pretenţie absurdă! Sabrina simţi că tremură sub povara trădărilor 
trecute: tatăl ei, fostul ei sot. 

Iar astăzi, un alt bărbat... Jake Devlin o implora să aibă încredere în el. 


IX 


Portofelul! 

Pe naiba! Cum am putut să fiu atât de prost? îşi reproşă Jake în sinea lui. 

Dar acum nu avea timp să-i dea explicaţiile pe care ea le dorea. 

— Hai, Sabrina! Vreau să te ştiu la loc sigur. 

— De ce atâta grabă, Jake? Ce ţi-a spus Teague? De ce ai două identități? 
Ce se întâmplă? îl întrebă ea cu o voce hotărâtă. 

Jake o fixă timp de o clipă: ceva în această atitudine încăpăţânată îi 
amintea de prima lor întâlnire. Sabrina era nestatornică ca oceanul, la fel de 
dulce şi amabilă ca şi insolentă şi înfumurată! Ce fiinţă fascinantă! Totuşi, 
Jake nu întârzie să se ia singur la rost; datoria îl aştepta şi pentru asta 
trebuia să fie stăpân pe situaţie şi să nu-i lase Sabrinei nici cea mai mică 
posibilitate de revoltă. Vieţile lor depindeau de asta! 

— Sabrina, vei şti totul când va veni momentul. Să ne grăbim. Minutele 
fug, fluturaşule. Ne aşteaptă maşina. 

— Dacă tu crezi că o să te urmez fără nicio explicaţie, te înşeli amarnic, 
Jake. 

Bărbatul îşi strânse furios pumnii. Necesitatea face câteodată uz de forţă: 
uneori trebuie să uiţi de politeţe si maniere curtenitoare! Îndràznetii cavaleri 
ai Mesei Rotunde cunoscuseră şi ei desigur aceleaşi probleme cu doamnele 
gândurilor lor! 

Hotărârea lui era luată. Cu un gest hotărât, îşi aruncă pe umăr geanta de 
voiaj, luă una din valizele Sabrinei; o lăsă pe cea de-a doua plină cu cărţi şi- 
şi trecu mâna în jurul umerilor ei. 

— Hai, Sabrina, repetă el. 

Furioasă, tânăra femeie se zbătu din toate puterile. 

— Lasă-mă, Jake! O să te urmez; dar dacă nu încetezi imediat cu 
manevrele tale de karatist, îţi promit că scol tot hotelul în picioare, strigă ea 
în timp ce el o împingea spre uşă. 

— lartă-mă, Sabrina, îi puse el, eliberând-o. 

— Nu-mi mai prezenta scuze, Jake! Asta mă face şi mai nervoasă! 


— Ce-ar fi trebuit să zic? 

— Ce se întâmplă, Jake? De ce te comporti aşa? 

Incapabil să folosească cuvintele potrivite, el clătină din cap: 

— Sabrina, am o presimtire! mărturisi el când ajunseră la recepţie. 

— Ce fel de presimtire? 

— Mi s-a întâmplat acelaşi lucru în noaptea când am fost prins. Am 
impresia că situaţia se degradează cu o viteză vertiginoasă, că n-am luat în 
seamă un element important... lată ce simt! Acum vrei să te grabesti? 

Când văzu, din uşa hotelului, maşina ce le fusese rezervată reuşi cu greu 
să-şi înăbuşe o exclamatie mânioasă. Era vorba de un mini-jeep de operetă, 
fără capotă, o jucărie aproape, într-un fel, capabilă să atingă patruzeci de 
kilometri pe oră la... coborâre! 

— Este singura pe care o aveţi? îl întrebă el perplex pe receptionerul 
indiferent. 

— Da, domnule. Nu ne-aţi lăsat niciun pic de timp. 

— Ce minionă e! a strigat Sabrina pe care Jake o trăgea spre jeep. 

Înmărmurit, Jake o privi o clipă: 

— Minionă? 

Totuşi, în ciuda împrejurărilor, remarca Sabrinei îi smulse un surâs 
amuzat. 

— Numai tu puteai să găseşti un asemenea calificativ pentru broasca 
asta! 

Suspină uşurat. Of! Sabrina era ea prost dispusă, dar măcar nu-i făcuse 
scandal în mijlocul holului de la intrare şi, aparent, nu părea în panică. 
Foarte galant de data asta, o ajută să se instaleze, sări în maşină şi demară 
grăbit înainte ca Sabrina să se poată răzgândi. 

— Bine, Jake. Povesteste-mi acum tot. Ce ţi-a spus Teague? 

— Nimic. 

— Cum? Şi îndrăzneşti să mă antrenezi într-o asemenea aventură, în toiul 
nopţii, fără niciun motiv! 

Sabrina tipa, neputând să-şi creadă urechilor. 

— Sabrina, asta poate însemna foarte multe lucruri. Cum îţi explici că nu 
a găsit nimic despre Dryden? Nu lucrează la Portland, Teague a verificat 
toate birourile de avocatură! Închipuie-ti că numele lui nici nu figura pe 
lista de pasageri a avionului! Acum Teague caută alte informaţii, dar n-o să 
rămânem cu braţele încrucişate în aşteptarea lor! 

Orice ar gândi Teague despre asta! adăugă în sinea lui. 


— Si ce vrei sà faci? 

— Să ajungem la Milo si să luăm primul avion spre Portland. 

Se întrerupse. Parcă auzise un zgomot suspect la cutia de viteze? 

— Cred că exagerezi, Jake! În plus îmi datorezi nişte explicaţii. M-am 
arătat foarte cooperantă, cu toată atitudinea ta mai mult decât curioasă. Cred 
că... 

— Ssst! 

La dracu! Nu mai era nicio îndoială! Se auzea un zgomot rău prevestitor! 
Ce ghinion! Se terminase benzina sau intrase vreo murdărie în carburator? 
Sau... un sabotaj? 

— N-o să tac, Jake. Depăşeşti orice limită. Am fost mai mult decât 
răbdătoare şi... 

Mârâielile motorului puseră capăt monologului ei înflăcărat. 

— E ceva care nu merge? 

— Totul, făcu Jake aruncând o privire prin retrovizor. 

Încetul cu încetul, maşina părea că se sufocă. 

— Sabrina, ascultă-mă. 

Trebuia să se supună evidenţei şi Jake conduse cu o mână sigură maşina 
spre marginea drumului. Aici maşina îşi dădu sufletul şi abia atunci el se 
întoarse spre Sabrina care îl observa cu ochii plini de spaimă. Nebun de 
furie, izbi cu pumnul în volan. Nu avea timp nici s-o consoleze, nici să-i 
explice! 

— Jake? 

— O să abandonăm jeep-ul şi ne întoarcem la hotel. Avem vreo trei 
kilometri de parcurs, dar vom merge pe plajă ca să ne putem ascunde pe 
faleză sau printre stânci, dacă va fi cazul. Nu alerga, nu fă semn nici unui 
vehicul care ar putea să ne intersecteze. Rămâi lângă mine şi procedează 
exact cum ţi-am spus. 

Jake adopta în mod deliberat un ton dur, autoritar. Dacă ar fi fost amabil 
în acel moment, Sabrina ar fi profitat de situaţie ca să-l asalteze cu 
întrebările! 

— Jake? 

Îi vorbea în şoaptă, căutând pe chipul lui un surâs, o încurajare. 

— Bine. Lăsăm aici toate lucrurile şi... la drum. 

Dintr-un salt ieşi din jeep şi se repezi s-o ajute pe Sabrina. 

— Jake, nu cred că... 

Cu gingăşie, Jake îi puse mâinile pe umeri şi o privi cu un aer grav: 


— Sabrina, nu vreau să ne certăm acum. Te rog să mă asculti fără niciun 
comentariu şi o să mă scoţi din rolul meu de bodyguard mai târziu, dacă 
crezi că am greşit. Clar? 

— Am înţeles. De altfel este exact ceea ce şi aveam de gând să fac. Te 
comporti într-un mod ridicol. 

— Perfect. Mâine o să mă dai afară. 

Acestea fiind spuse, o luă de mână şi o trase spre umbra deasă a falezei. 
Zgomotul valurilor care se loveau de stânci era asurzitor şi Jake mulţumi 
cerului pentru asta. Vacarmul lor ar fi providential dacă ceva rău ar apărea! 

Luna în schimb îl încurca nespus. Razele ei argintii îi înconjurau, 
luminând cărarea stâncoasă care ducea spre mare şi conturându-le siluetele 
de fugari. 

Cu toată înaintarea lor anevoioasă, erau deja ascunşi eventualelor priviri 
din direcţia şoselei, când auziră zgomotul unei maşini. Jake întepeni pe loc 
şi Sabrina, îngrozită, i se aruncă în braţe. 

Instantaneu, Jake îi acoperi gura cu o mână viguroasă pentru a o 
împiedica să întrebe ceva. Atunci, fără a face vreun gest, se linişti şi îşi 
încordară amândoi auzul. Vehiculul, aflat sus pe şosea, încetini, apoi opri. 

Erau deci urmăriţi. Jake examina rapid locurile. Se impunea o decizie 
imediată: 

— Niciun cuvânt, Sabrina, îi şopti la ureche în timp ce o conducea spre o 
peşteră naturală, săpată în coasta falezei. 

Îl urmă docilă, dar Jake îi citi groaza în priviri. 

În fata spaimei ei, o vie emoție îi cuprinse inima. Cât i-ar fi plăcut s-o ia 
în braţe, s-o mângâie, s-o alinte cu cuvinte dulci! 

Dur vai... timpul le lipsea. Acum trebuia neapărat să-i înţeleagă 
instrucţiunile. Îngenunche lângă ea şi-i cuprinse faţa în mâini. 

— Sabrina, o să rămâi aici în timp ce eu o să mă ocup de Dryden. 

— Perry? El este în maşină? 

— Probabil că da. Oricum, nu poate fi vorba de ceva bun. 

— Oh! Jake, nu vreau să ai de-a face cu un bandit periculos! 

— Scumpo, trebuie să-l interceptez înainte să ne găsească el pe noi, dar 
promite-mi să nu te mişti de aici până când nu vin eu să te caut. Mă auzi? 

— Nu. 

Cu bărbia ridicată arogant, îl sfida fără ruşine. 

— Sabrina, nu glumesc. 

— Refuz sa te las singur în faţa unui asemenea risc! 


— Of, Sabrina! Am destule la care trebuie să mă gândesc si fără să-ţi mai 
port tie de grijă, dacă vor răsuna împuşcături. 

— Împuşcături? repetă ea îngrozită. 

Chipul îi devenise livid. 

Trebuia să tac, gândi Jake. Din vina mea s-a speriat şi mai rău! 
Consternat, încercă s-o liniştească, spunându-i adevărul... sau aproape. 

— Sabrina, nu pot sà neglijez o astfel de eventualitate. Întelege că n-o să 
mă pot apăra dacă mă tem pentru tine. Jură-mi că stai aici liniştită. 

— O să stau aici atât timp cât consider eu. 

Cu preţul unui efort teribil, Jake îşi înabusi furia. 

— Fluturaş, păzeşte-te. O să te pedepsesc imediat ce această afacere va 
lua sfârşit! 

Se ridică şi-i declară pe un ton grav: 

— Nu te mişca din această grotă, Sabrina, dacă nu vrei să mi se întâmple 
ceva. 

— Oh, nu... 

Acest argument îi era nesuferit, dar nu era ultima şansă ca să se facă 
ascultat de această încăpăţânată? 

— Aşa se va întâmpla dacă părăseşti acest loc! 

Sabrina îl asculta cu ochii închişi. Când îi redeschise, constată cu 
surprindere că Jake îşi desfăcuse ciudata centură... 

— Am înţeles, Jake. Ai cuvântul meu. 

Jake scoase un suspin de uşurare. 

Totuşi îi mai rămase încă ceva de precizat. 

— Sabrina... dacă n-ar fi vorba decât de mine... 

Jake ezita, căutând un subterfugiu, o formulare mai puţin directă. 

— Oh! Jake! 

— Dacă Dryden te găseşte, să nu-i opui rezistenţă, nici să nu încerci să 
fugi. Oricum Sabrina, să ştii că dacă se va întâmpla ceva, Teague va porni 
în căutarea ta. Deci, dacă va fi cazul, ascultă-l pe Dryden până ce apare 
Teague. 

Tăcu, se aplecă spre Sabrina şi-i dădu o sărutare de încurajare, apoi se 
strecură fără zgomot afară din peşteră. Abia parcurse câţiva metri când 
vocea lui Dryden răsună de-a lungul falezei. Totuşi Jake nu-l zărea. Fără 
îndoială se găsea încă în apropierea maşinii. 

— Sabrina, Sabrina, mă auzi? striga Dryden din toate puterile. 


Jake se lipi de o stâncă şi aruncă o privire grăbită spre grotă. Abia reusea 
să distingă silueta fragilă a tinerei femei ghemuită în penumbră, dar îi simţi 
privirea fixată asupra lui, în timp ce Dryden urma din nou. 

— Sabrina, ascultă-mă. Eşti într-un mare pericol. Tovarasul tău de 
călătorie nu este persoana drept care s-a prezentat. Se numeşte în realitate 
Jason Stone, o lichea periculoasă care are ordinul să te răpească atunci când 
clientul lui i-o va ordona. Sabrina? 

Lipit de stânca care îl ascundea privirilor, Jake o observa pe Sabrina. La 
ce se gândea oare? La portofel? La permisul de conducere? Bineînţeles! 
Cum ar putea să-i explice asta acum? N-ar crede un cuvânt! Perry Dryden 
ştia să se folosească de ceea ce descoperise scotocindu-i prin lucruri! 

Cum va reacţiona Sabrina? Îşi va păstra încrederea în mine? se întrebă cu 
teamă Jake. 

Dintr-odată vocea lui Dryden răsună din nou, mai aproape de data asta. 

— Sabrina, nu cred că e înarmat. Vino la mine ca să te pot proteja. 

Inima lui Jake bătea nebuneşte. În această noapte, Dryden avea în mână 
toate atuurile şi dacă Sabrina se va lăsa convinsă de argumentele lui şi va 
ieşi din ascunzătoare, Jake nu va fi în stare să împiedice inevitabilul! 

Jake se simţea dezarmat. Parcă fusese prins într-o cursă... într-o 
închisoare unde avea senzaţia că se sufocă fără aer. 

Privirea lui scrută întunericul şi se fixă pe figura ovală a Sabrinei, pe care 
se oprise pentru o clipă o dâră de lumină. Ochii i se măriseră de uimire. 

Din adăpostul ei, Sabrina îi trimitea o sărutare, uşoară ca un fluture. 

Jake avu impresia că porţile libertăţii se deschiseră în faţa lui. Un 
sentiment de uşurare nespusă îl copleşi. Sabrina îi surâdea şi pe buzele ei, 
descifră două cuvinte: „Te iubesc”. Nu era sigur, dar ar fi jurat totuşi că nu 
s-a înşelat. Eliberat de o mare greutate, Jake nu mai putea de bucurie. 
Sabrina avea încredere în el, o încredere oarbă! Totusi, nu avea timp de 
pierdut. 

Se ridică şi, cu paşi prudenti, se furişă în direcţia lui Dryden. 

Trebuia să meargă drept la ţintă. Sigur, fusese angajat să vegheze asupra 
unei tinere încăpăţânate! Dar astăzi, o căldură ciudată îi încălzea sufletul; 
într-adevăr, se lansase pe un drum periculos, neînarmat, dar era apărat de 
dragostea femeii iubite. 

Fără zgomot, Jake urcă drumul pietros care-l ducea spre şosea. Se mişca 
cu uşurinţa unei pisici sălbatice; nicio piatră nu i se rostogoli sub picioare. 


În acest timp Dryden mai lansà cateva apeluri frenetice, apoi, aparent 
descurajat, renuntà sa strige. 

Jake reuşi să ajungă în punctul de unde îl putea observa în siguranţă pe 
Dryden. 

Ticălosul terminase să scotocească prin jeep. Acum se îndrepta spre plajă 
cu un mers hotărât. Trecu prin fata lui Jake, fără să-l observe măcar, si 
acesta înţelese atunci motivul siguranţei lui: în mâna dreaptă a lui Dryden 
strălucea un pistol. 

Jake nu-şi pierdu timpul cu gânduri zadarnice, ci începu să-şi urmărească 
duşmanul cu abilitate. Totuşi, în tăcerea nopţii, pietrele ce i se rostogoleau 
sub picioare răsunau lugubru. 

Ajuns pe plajă, Dryden se opri, în mod vizibil surprins. Timp de o clipă 
privirile lui scrutară întunericul în speranţa, poate, de a descoperi vreun 
indiciu. 

Trăgea de timp, încercând să găsească o soluţie. La un moment dat păru 
că a găsit, căci se orientă în direcţia hotelului de-a lungul falezei. 

Jake simţi că-i sare inima din piept. Oare Dryden nu se îndrepta spre 
grota minusculă unde se ascunde Sabrina? 

În acelaşi moment, Dryden încercă o nouă cursă psihologică. 

— Devlin sau Stone, indiferent cine eşti... Ascultă-mă. Să facem un târg. 
Doar tânăra femeie mă interesează. Trimite-o la mine şi-ţi promit că n-o să-i 
fac niciun rău. De acord? 

Se lansă în promisiunile cele mai ademenitoare, care nu mai lăsau nicio 
îndoială asupra vicleniei lui. În acest timp Jake aştepta momentul propice, 
ţinând bine strânsă în mână ciudata centură. 

Fără îndoială, Jake ştia ce înseamnă răbdarea, dar nervii lui erau totuşi 
supuşi la o grea încercare în noaptea asta! Asa că hotărî să provoace el 
destinul. 

Ridică de la picioarele lui o piatră mare din lavă şi, cu un tir foarte precis, 
o aruncă în direcţia opusă locului unde se ascundea Sabrina. 

În ciuda vuietului valurilor, zgomotul îi atrase atenţia lui Dryden care-şi 
pierdu capul şi trase trei focuri succesive de armă. 

Era exact ocazia sperată de Jake. Fără nicio ezitare, învârti deasupra 
capului centura lasou... 

Totul se derulă cu o viteză vertiginoasă. Surprins de acest atac neaşteptat, 
Dryden lăsă să-i scape pistolul cu un urlet de durere şi frică. 


Si înainte să-şi poată da seama ce i se întâmpla, Jake sări şi-l puse la 
pământ cu uşurinţă. 

— Jake! 

În picioare, la intrarea în grotă, Sabrina privea scena cu ochi îngroziti. 

— Văd că întotdeauna eşti la fel de ascultătoare! Nu ţi-am cerut să stai 
liniştită până când vin eu să te caut? 

Îi surâdea totuşi, uşurat. 

— Imediat ce această poveste se va termina, Jake Devlin, va trebui să-mi 
explici această atitudine autoritară. De câte ori mai trebuie să-ţi amintesc cà 
lucrezi pentru mine? strigă ea pe un ton sever. 

Apoi, alergă spre el, i se aruncă în braţe şi, împreună, se rostogoliră pe 
nisip, râzând în hohote. Nebună de bucurie, Sabrina îşi ascunse capul la 
umărul lui, şoptind: 

— Oh! Jake, dacă ai şti cât am fost de speriată când am auzit focurile de 
armă! Niciodată în viaţa mea n-am tremurat atâta. Mi-era atât de frică 
pentru tine! Să nu te mai expui niciodată la aşa ceva! 

— Da, doamnă! declară el cu o voce răguşită de pasiune. 

O sărută îndelung, ţinând-o strâns lipită de el, apoi o împinse cu blandete. 

Ea îi aruncă o privire întrebătoare. 

— Ce-o să facem acum? Îl ducem pe Perry la comisariat? 

— În curând, răspunse el fără a-i mai da vreo explicaţie. 

— Cum asta? Nu trebuie să-l ducem la poliţie şi să-l chemăm pe Teague? 

— Trebuie întâi să ne lămurim în nişte probleme. 

— Jake? Nu înţeleg... 

— Du-te şi aşteaptă-mă în jeep, Sabrina. 

— Nu. Întâi răspunde-mi. Ce vrei să faci cu Perry? 

— Trebuie să-mi mărturisească motivele pentru care a acţionat astfel. 
Lasă-mă, Sabrina. Te ajung din urmă în cinci minute. 

— Nu cumva să-l torturezi! urlă ea. 

— Nici nu se pune problema, Sabrina. Acum du-te, ca să-mi pot termina 
şi eu treaba. Poate mai sunt şi alţi oameni în primejdie şi aş vrea să aflu. 

Învinsă, abandonă partida şi urcă cărarea stâncoasă, bombănindu-l pe 
acest bărbat tiranic care-i hotăra de unul singur viaţa, în modul cel mai 
natural din lume. 

Din fericire, scăpaseră amândoi cu bine. 


X 


La putin timp după aceste evenimente dramatice, Sabrina se găsea 
singură în atmosfera liniştită a camerei ei de la hotel. Era prost dispusă, 
enervată, ceea ce o făcea să străbată camera în lung si-n lat ca o leoaică. 

Asteptase cam un sfert de oră lângă jeep-ul stricat si Ford-ul cu care-i 
urmărise Dryden. Apoi apăruse Jake, care, învăluit într-o tăcere surâzătoare, 
îl împinsese pe Dryden pe locul din spate al Fordului. Speriată, bănuitoare, 
Sabrina îl studia pe Dryden, dar aparent, pungaşul era nevătămat. 

Mereu tăcut, Jake puse în funcţiune motorul şi trio-ul deja parcursese 
câteva sute de metri când, în fine, declară pe un ton ironic: 

— Sabrina, încetează să te uiţi la mine ca la un călău! A fost angajat de 
un grup de tineri revoluționari, ale căror opinii însă nu le împărtăşeşte; eroul 
tău nici nu ţine deloc să-şi demonstreze bravura în spiritul cavaleresc în 
numele vreunei cauze. Perspectiva de a petrece câţiva ani într-o închisoare 
nu îl entuziasmează deloc. Aşa încât mi-a povestit din proprie iniţiativă tot 
ce doream să ştim. 

— Ce? Dryden nu este nici măcar un cavaler rătăcitor, pierdut pe drumuri 
greşite? Perry, mă dezamăgeşti! îi spuse Sabrina cu un surâs resemnat. 

Dryden nu-i răspunse nimic. Aşezat pe scaunul din spate, privea pe 
fereastră. Gluma Sabrinei nu-l atinsese în niciun fel. 

În timpul drumului nu mai schimbară niciun cuvânt, Jake părea 
preocupat, Dryden amutise de-a binelea, astfel că Sabrina, moartă de 
curiozitate, abia aştepta să ajungă la hotel. 

Mare fu nemulţumirea ei când Jake, cu un ton care nu admitea replică, o 
obligă să se ducă în camera ei! 

— Trebuie să chem poliţia, pe Teague şi să-l supraveghez pe Dryden. Du- 
te, Sabrina! Vin la tine cât pot de repede. 

— Nu. Am obosit tot primind ordine, Jake Devlin. Şi mie mi-ar plăcea să 
primesc răspunsuri la toate întrebările pe care mi le pun. Niciodată n-am 
trăit nişte momente atât de excitante! 

— Da? 


Jake nu păru deloc impresionat. Escortându-l pe prizonier spre holul de la 
intrare, adăugă: 

— Sper, în mod sincer, că nu ti-ar place să mai trăieşti o asemenea 
aventură. Eu personal prefer un stil de viaţă mai liniştit, Sabrina. 

La aceste cuvinte, chipul Sabrinei se lumină. Nu-i spusese el mai 
devreme că dorea să-şi petreacă viaţa împreună cu ea? 

Putin după sosirea poliţiei, Jake, care reuşise să-l contacteze pe Teague, îi 
comunică calm: 

— O să te sune mama ta. 

— Încerci să scapi de mine, i-o întorsese ea. 

— Sabrina, destule emoţii pentru noaptea asta. Du-te la tine în cameră! 

Deşi furioasă, sfârşi prin a ceda ordinelor lui şi acum se găsea închisă 
între cei patru pereţi ai elegantei ei camere. 

Îşi rumega în tăcere mânia, când auzi soneria telefonului. 

— Bună, mămico! Ce faci? strigă ea veselă. 

— Bine, dar tu, Sabrina? Domnul Teague mi-a povestit că erai cu 
bodyguardul tău când v-a atacat acel Dryden. După părerea lui, Dryden îl 
mituise pe receptioner ca să-i raporteze toate mişcările voastre. Astfel, 
aflase că Jake a comandat o maşină. Probabil, profitase de întuneric ca să 
verse ceva în benzină şi v-a putut urmări fără dificultate. 

— Îmi merge foarte bine, mămico. Fii liniştită. Şi domnul Teague? Ce-a 
mai spus? Eu nu ştiu nimic fiindcă bodyguardul meu preferă să păstreze 
tăcerea. 

— Se pare că Dryden este un profesionist angajat de un mic grup de 
ticniti ca să te răpească. Vroiau prin asta să facă presiuni asupra mea şi a lui 
Farsight ca să ne blocheze cercetările şi să ne împiedice să onorăm 
contractul. 

— Dar la ce bun? Chiar dacă Farsight şi-ar fi abandonat lucrările, o altă 
întreprindere ar fi preluat contractul! 

— Terorismul se bucură astăzi de o mare publicitate. Graţie presei, 
acţiunea lor ar fi avut un mare răsunet. Cine ştie ce e în mintea unor 
asemenea oameni! În prezent au împânzit lumea întreagă! Teague afirma că 
Dryden a dat o listă impresionantă de nume care va permite FBI-ului să 
aresteze capii. Această afacere va fi încheiată într-un timp record. Cu atât 
mai bine. Eram nebună de îngrijorare din cauza ta! Noroc că te-am obligat 
să pleci cu un bodyguard! Dacă te-aş fi ascultat, mi-aş fi reproşat-o toată 
viaţa! 


— Da, tocmai vroiam sa-ti spun... 

Chiar în acel moment Jake deschise usa, dar Sabrina nu se sfii să 
continue: 

— Acest bodyguard pe care l-ai angajat îşi ia munca prea în serios, 
mamă! 

— Slavă Domnului! 

Jake străbătu camera şi veni să se aşeze pe pat lângă Sabrina. O expresie 
de nelinişte se citea în ochii gri care o observau cu atenţie pe Sabrina. 

— Nu înţelegi, mamă. Îmi dă tot timpul ordine. A insistat să doarmă la 
mine acasă pe canapea, înainte să plecăm din Portland. Aici a vrut să luăm 
două camere prevăzute cu uşă de comunicare între ele, se scoală în toiul 
nopţii şi deschide uşa dintre camere, critică felul meu de a mă comporta, 
modul meu de viaţă. Pe scurt, îmi face morală de dimineaţă până seara, sub 
pretextul că l-ai angajat ca să vegheze asupra mea. 

Împinsă de enervare, Sabrina nu mai termina lista reproşurilor şi o făcea 
cu atâta răutate, încât Joan McAllaster, perplexă, o întrebă: 

— Ce aştepţi de la mine, Sabrina? 

— Vreau să-l concediezi imediat! 

De data asta, Jake consideră că auzise destule. Se ridică dintr-un salt şi 
înşfăcă receptorul. 

— Alo, doamna McAllaster?... Da, înţeleg... Da. Mulţumesc foarte 
mult... Da, bineînţeles. 

Urmă o lungă tăcere. 

— Da, şi eu sper să vă întâlnesc în curând. Nu fiţi îngrijorată în privinţa 
Sabrinei. Sunt eu aici. Noapte bună, doamnă... Da...?... Oh! 

Şi surâse ironic. 

— Da. O să lucrez benevol. La revedere, spuse el întinzându-i receptorul 
Sabrinei. 

Sabrina închise şi-l interogă imediat: 

— Ce ţi-a spus? 

— Că sunt concediat. 

— Oh, foarte bine! Iatà-ne acum pe picior de egalitate, îi lansă ea cu 
malitiozitate. 

— A adăugat totodată că sunt invitatul ei pe restul sejurului tău din 
Hawai. Ca recompensă! 

Sabrina căzu pe gânduri. 

— Mda... e pe drept! 


Inima îi bătea cu putere. Spiritul ei înfierbântat era chinuit de mii de 
întrebări şi de îndoieli. În fond, ce ştia ea de Jake, ce gândea el cu adevărat 
despre legătura lor? N-ar fi fost mai înţelept din partea ei să joace teatru, ca 
să poată afla mai multe? 

— Seminarul îţi place, Jake? 

— Da, mult. 

— Poţi afla acolo o mulţime de lucruri, nu-i aşa? 

— Da, dar am aflat şi mai multe, azi noapte pe plajă. 

Sabrina clipi uşor. 

— Vorbeşti de Dryden şi complicii lui? 

— Nu, de tine. 

O emoție stranie o cuprinse pe Sabrina. 

— Ce vrei să spui, Jake? 

— Mi-ai dăruit încrederea ta, Sabrina. O încredere absolută. Erai 
supărată, eu nu aveam timp să-ţi explic situaţia noastră, dar tu ai avut 
încredere în mine. Când mi-ai transmis sărutul acela... 

— Oh! 

Ea afişă un aer dezinvolt. 

— A fost un gest deliberat, Sabrina? Erai sinceră? 

— Da, bineînţeles... 

Şi vocea ei se transformă într-un murmur abia auzit. Sabrina retrăia acele 
momente îngrozitoare, spaimele ei, acel moment groaznic de confuzie după 
intervenţia mincinoasă a lui Dryden. Închise ochii şi-şi regăsi siguranţa: îl 
iubea pe Jake, îşi dăduse seama de asta în singurătatea grotei, în toiul 
pericolului. 

— Îmi oferi atunci un gaj! Dă-mi-l acum! îi spuse Jake apropiindu-se de 
ea. 

— Care? Acel mic sărut? 

Acum vorbea în şoaptă. Ce bine era să-l simtă pe Jake atât de aproape de 
ea! Ce liniştitoare era prezenţa lui! Sabrina murea de dorinţa de a i se 
arunca în braţe! 

— Aminteste-ti de cuvintele Larissei. Cavalerii nu se luptau niciodată 
fără o esarfà, fără un dar de la doamna inimii lor! Afirmau că în el se afla 
izvorul curajului lor. 

— Credeam că-ţi baţi joc de aceste principii ale cavalerilor! 

— Aşa gândeam în această noapte. Sabrina, ştii ce a însemnat pentru 
mine încrederea ta? 


— Liniştea. Nu riscai să mă vezi făcând o nebunie! 

— Nu, Sabrina. Atitudinea ta exprima dragostea. 

Sabrina se crispă când mâna lui Jake i se aşeză pe umăr. Îi ghicise deci 
secretul! Ce-o să facă acum? 

— Mă iubeşti, Sabrina? 

Ochii mari gri căpătaseră culoarea argintului în bătaia razelor lunii. 

— Da. 

Acest răspuns simplu, ca o mărturisire, o făcu sà tremure, simțindu-se 
acum lipsită de apărare, ca şi cum şi-ar fi abandonat armura. 

Nespus de fragilă, emotionatà, stătea dreaptă în fata lui. 

Dar Jake, tulburat, îşi şi deschisese braţele pentru a o primi la pieptul lui 
puternic. 

— Doamne, Sabrina! Nici nu-ţi poţi imagina cât sunt de fericit! Scumpa 
mea, îţi jur, o să veghez asupra dragostei noastre. N-o să-ţi mai fie niciodată 
frică. Crede-mă. Voi fi lângă tine mereu, să nu te îndoieşti de asta. 

— Încerci să-mi spui ceva important, Jake? 

Îşi ascunse fata în părul ei des si mătăsos si, cu o voce gâtuită de bucurie, 
îi mărturisi: 

— Fii fără teamă, Sabrina. Cred că te-am iubit din acea primă noapte, 
petrecută în apartamentul tău din Portland. Când m-am trezit dimineaţa în 
braţele tale am simţit o senzaţie de împlinire, necunoscută până atunci. 
Apoi, pe acest balcon, mi te-ai dăruit şi am înţeles ce se întâmpla cu mine. 
Niciodată n-am încercat un sentiment atât de violent. Mi-am promis atunci 
să-ţi las timp de gândire. Ştiam că ai nevoie de asta. Vroiam să te 
obişnuieşti, să ai încredere în mine. Dar, vai... în această noapte, toate 
visurile, toate speranţele mele s-au spulberat. 

— După ce am descoperit portofelul? întrebă ea. 

— Pot să-ţi explic totul, dar este foarte complicat! 

— Îmi închipui! 

— Sabrina, pe vremea când duceam o viaţă aventuroasă, aveam obiceiul 
să călătoresc sub diverse nume de împrumut, cel de Jason Stone printre 
altele. Vechile obiceiuri nu se pierd aşa uşor, mai ales că acesta mi-a adus 
deseori avantaje. Astfel că, părăsind Portland-ul, am aruncat în geanta de 
voiaj şi acel permis de conducere, în cazul că... De exemplu, dacă am fi 
luat un avion din Milo, aş fi utilizat această falsă identitate pentru a încurca 
pistele. 

— De ce erai atât de furios când m-ai văzut cu portofelul în mână, Jake? 


— Pe de o parte mă exasperase Teague, pe de altă parte ar fi trebuit să-ţi 
explic în amanunt motivele comportamentului meu si eram în crizà de timp. 
Turbam de furie, însă fără îndoială împotriva mea! 

— Si Teague, ce-ţi spusese? 

— Mă sfatuise pur şi simplu să nu părăsesc hotelul. Trebuia să servesti 
drept momeală acestei adunături de ticăloşi. Acum îmi înţelegi furia? 

E.moţionată, Sabrina îi surâse: 

— Totul e bine când se sfârşeşte cu bine. Toată lumea e acum mulţumită, 
nu? 

— Eu simt dacă tu mă iubeşti! 

O lumină de duioşie îi îmblânzi figura gravă. 

— Scumpul meu fluturaşi Am atât de putin să-ţi ofer. Şcoala n-o să-mi 
aducă cine ştie ce venit înainte de un an sau doi şi n-am dreptul să-ţi propun 
să... 

Cu o voce glumeaţă, ea îl întrerupse: 

— Înteleg că mă ceri în căsătorie, Jake? Pentru că, în acest caz, accept! 

Un surâs plin de senzualitate învalui chipul lui Jake. 

— În acest caz nu am de ales! Dacă hotărârea ta e luată, eu în chip de 
nobil cavaler, nu pot decât să mă plec în fata dorințelor tale! 

Cu ochii încetosati de lacrimi de fericire, Sabrina îi înlantui gâtul cu 
braţele. 

— Vei fi soţul cel mai uşor de dus de nas din întreaga lume! 

— Ce tot spui? Eu care mă şi vedeam adorat de o soţie blândă şi supusă! 

— Ce importanţa mai are! Oh, Jake! Cât te iubesc! Niciodată n-aş fi 
crezut că inima mea va cunoaşte un asemenea sentiment! Mă credeam 
vindecată de dragoste pentru totdeauna! 

— Excelent pretext pentru a juca rolul tinerei femei dinamice care 
aleargă de la un cocktail la un seminar la bordul unui M.G. lansat cu o sută 
de kilometri pe oră, nu-i aşa? 

— Te gândeşti să-mi schimbi viaţa? 

— Pentru început, ne vom debarasa de primejdiosul tău bolid! 

— Nici vorbă! 

— Portland-ul posedă un excelent sistem de transport în comun, iar 
pentru diverse escapade, te informez, scumpa mea, că posed o superbă 
limuzină. 

— Si sentimentele mele? 

— Mă ocup eu de asta! 


— Jake, ai uitat că ai fost concediat? Nu mai ai dreptul să-mi dai ordine! 
îl provoca Sabrina pufnind în râs. 

— Nu mai sunt bodyguard, bineînţeles, dar atenţie! un viitor sot câştigă 
un număr impresionant de drepturi şi privilegii. Oh! Sabrina, cât te iubesc! 
Şi am atâta nevoie de tine! 

— Ca să-ţi alung fantomele nocturne? 

— Nu. Tu mi-ai redat gustul de a trăi, visez cu ochii deschişi la pasiunea, 
drăgălăşenia şi dragostea ta. Oferă-mi, scumpa mea, aceste trei comori şi, în 
schimb, eu îţi voi aparţine pentru totdeauna. 

Cu figura transfigurată de fericire, Sabrina îi mângâie obrazul. 

— Da, Jake. Pentru totdeauna. 

Se aplecă atunci şi-şi lipi buzele de ale ei, într-un sărut plin de 
promisiuni. 

Apoi o ridică în braţe şi o purtă până la pat. Aici, o dezbrăcă de veşminte, 
ca şi cum ar fi fost vorba de un giuvaer de preţ înfăşurat în mătăsuri. O clipă 
îndelungată îi admiră pielea mătăsoasă, apoi se dezbrăcă în grabă pentru a 
se lipi de trupul ispititor. 

— Îmbrăţişează-mă, fluturas şi du-mă pe aripile tale fremătătoare până la 
capătul lumii. 

O cuprinse în braţe şi-i acoperi gâtul cu sărutări fierbinţi. Împreună 
îngânară cântecul etern al amantilor fericiţi, descifrară misterul universal al 
plăcerii împărtăşite, apoi căzură pradă unei lenevii binevenite, până când 
Jake se întinse şi murmură: 

— S-a făcut târziu. 

— Hmm! Ti-e somn? 

— Da. Am lucrat toată noaptea! 

— Crezi că si acum somnul îţi va fi bântuit de coşmaruri? 

— Nu, fiindcă tu eşti lângă mine. Când te căsătoreşti cu mine? 

— La sfârşitul lunii noastre de miere din Hawai! 

— Ciudat! Am impresia că nu respecţi deloc ordinea lucrurilor. După 
părerea mea este exact invers. Am însă o idee mai bună. Imediat voi chema 
detectivul pe care l-am întâlnit în această noapte şi-i voi cere să ne aranjeze 
aici căsătoria noastră. 

— Nu grăbeşti lucrurile? 

— Nu. Tu ce crezi? 

— Sunt sigură pe sentimentele mele, dar Jake... cum e posibil? Ne 
cunoaştem de atât de puţin timp! 


Cu un gest posesiv, Jake îi luă mâna si o duse la buze. 

— Este foarte simplu, tu eşti un fluturaş, iar eu ţin plasa! Suntem făcuţi 
unul pentru altul. 

— Ce prozaic eşti! Dar nici nu mi te imaginam în rolul de amant 
platonic. Eşti fără pereche în rolul de salvator al domnişoarelor aflate la 
necaz! 

— lar tu gonesti monstrii nopţii cu o abilitate remarcabilă. Vezi, formăm 
o echipă perfectă! 

— Aha, vezi să nu uiţi acest termen! Ilustreazà de minune această noţiune 
de colaborare pe care te încăpăţânezi s-o negi. Cred însă că va fi greu să-ţi 
schimbi comportarea! 

— Nu ai decât să te gândeşti la puterea dragostei mele, dacă din când în 
când modesta mea persoană te va enerva, o necăji el. 

— Dacă e vorba să stabilim nişte reguli pentru legătura noastră, îţi 
subliniez că n-o să tolerez ca... 

— Ce? 

— Să abuzezi de degetele tale diabolice! Talentele tale la judo si karate 
ma lasa rece! 

— Ce vrei sà spui cu asta? 

Si, la această întrebare, împleti vorbele cu gestul şi degetele lui exercitară 
o apăsare puternică asupra uneia din coapsele Sabrinei care fremăta 
electrizată. 

— Asta! 

— Şi asta? 

Reînnoi experienţa la baza gâtului şi, de data aceasta tânăra femeie gemu 
de plăcere. 

— Oh! da, Jake, da. 

Se aplecă spre ea şi cu manierele unui cavaler al timpurilor noastre o 
conduse pe drumurile dragostei, într-o cursă nebună dar şi magică totodată. 


SFÂRŞIT 


